
Prefaţă 


Această carte este rodul câtorva discuţii pe care le-am avut la răstimpuri şi, 
mai ales, al unui şir de articole ce au fost publicate în revista lunară a Sfintei 


Mitropolii a Aticii, «Maica Domnului Eliberatoarea»: 


M-a încurajat a mă ocupa de minunile Creaţiei pe de o parte exemplul 
Sfântului Vasile cel Mare, care printr-o lucrare specială «a arătat însemnătatea 
naturii făpturilor». Pe de altă parte, părintele meu duhovnicesc mi-a spus odată că 
lumea naturală constituie o Evanghelie tainică ce, în felul său, propovăduieşte 
adevăruri mântuitoare. Totodată, teologii mistici ai Bisericii noastre ne vorbesc 
despre «contemplarea zidirii», despre «teologia naturii», despre «cuvintele 


fiinţelor» şi despre «contemplarea învățăturilor duhovniceşti în cele create»: 

Cele prezentate în această carte reprezintă puţin - câteva picături dintr-un 
ocean necuprins - de vreme ce ne-am limitat la lumea plantelor şi a animalelor, 
fără a vorbi, de exemplu, despre măreția cerului înstelat sau despre tainele 


biologice ale organismului uman: 

Am folosit ca surse şi materiale auxiliare numeroase articole din reviste, 
ziare şi enciclopedii, cărți de specialitate, emisiuni de televiziune etc. 

Socotim că această carte se poate vădi folositoare atât oamenilor simpli, 


cât şi celor ce propovăduiesc credinţa şi, în general celor ce caută să zărească 
cele nezidite în spatele celor zidite. 


Atena, 7-7-1953 
Arhimandrit DOW COWALIS 


CAPITOLUL I Cele nevăzute prin cele văzute 


«Animalele ce pot fi mâncate de altele mai uşor, nasc mai mulţi pui. 
Din această categorie fac parte iepurii... Astfel, această specie nu este în pericol 


de dispariţie, deşi este ameninţată permanent de animalele carnivore: 
Dimpotrivă, animalele carnivore nasc puţini pui... Astfel, nu există nimic 
neplanificat în existenţa fiinţelor şi nici una dintre ele nu este lipsită de grija ce-i 
este trebuincioasă. 
Dacă iarăşi vei privi cu băgare de seamă mădularele animalelor, vei 


constata că Ziditorul nici nu a plăsmuit vreun mădular prisoselnic, nici nu a 


uitat a crea vreunul din cele indispensabile: 


Animalelor carnivore le-a dat dinți ascuţiţi, fiindcă aceştia le erau de 
trebuinţă pentru hrana cu care se nutresc... 


Gâtul cămilei este lung, pentru ca, ridicându-se pe picioarele sale lungi, 
gâtul să le fie pe potrivă, astfel încât animalul să poată ajunge la iarba cu care se 
hrăneşte. 

Gâtul ursului însă este scurt, îndesat între umeri, ca de altminteri şi gâtul 
leului, a! tigrului şi al altor animale de acelaşi fel, fiindcă nu se hrănesc cu iarbă şi 
nici nu trebuie să sape după hrană, de vreme ce animalele carnivore se mulțumesc 
cu prinderea animalelor. 

De ce are nevoie elefantul de trompă? Are nevoie fiindcă acest animal care 
este mare, cel mai mare dintre toate animalele ce trăiesc pe uscat... dacă ar fi avut 
gâtul la fel de lung ca picioarele, s-ar fi putut folosi cu greu de el şi, din pricina 
marii sale greutăţi, ar fi atârnat mereu în jos. Vedem însă că gâtul se uneşte cu 
coloana prin câteva vertebre, în timp ce trompa, care îndeplineşte oarecum rolul 
gâtului, aduce hrana la gură şi soarbe apa. De asemenea, picioarele sale nu au 
articulaţii, ci sunt dintr-o singură bucată, întocmai ca nişte coloane, spre a putea 
purta povara trupului, pentru că, dacă picioarele ar fi fost slabe şi flexibile, la 


ridicare şi la coborâre, articulațiile i s-ar fi dislocat, neputând suporta o atât 


de mare greutate: 
Astfel se adevereşte cuvântul care spune că nu poţi găsi nimic de prisos şi 
nimic deficitar printre cele create». 


Aceste cuvinte aparţin Sfântului Vasile cel Mare care, pe când era 


Arhiepiscop al Cezareii, probabil în jurul anului 370 d. Hr., în perioada Postului 
Mare, a rostit celebrele nouă cuvinte «La Hexaemerony. Fragmentul anterior este 
din ultimul cuvânt, al nouălea. 


Scopul acestor omilii era acela de a prezenta înţelepciunea lui Dumnezeu 
prin intermediul celor create, precum şi dragostea şi pronia Sa faţă de cele zidite. 
Vorbitorul încerca să îi convingă pe creştini să observe cu atenţie creaţia şi, prin 
intermediul ei, să vadă înţelepciunea, frumuseţea şi slava Creatorului. 

Acelaşi este şi scopul acestei cărți, în Epistola sa către Romani, Sfântul 
Apostol Pavel, prezintă înţelesuri teologice adânci. Tot acolo citim următoarele: 


«Cele nevăzute ale Lui se văd de la facerea lumii, înțeleg ându-se din făpturi, 
adică veşnica Lui putere şi dumnezeire». 

Cu alte cuvinte spune că: «Puterea lui Dumnezeu şi diferitele Sale trăsături 
dumnezeieşti nu le poate vedea nimeni, însă de când a fost zidită lumea, situația 
s-a schimbat. Prin intermediul creaţiei vizibile se poate vedea şi simţi măreţia 


nevăzută a Creatorului». Verbul «se vede» indică faptul că putem vedea foarte 
bine, foarte limpede măreţia dumnezeiască şi «puterea veşnică». Deşi cele zidite 
sunt toate supuse stricăciunii, fiind trecătoare, asupră-le strălucesc veşnica putere 
şi măreţia Ziditorului. 


Aceasta înseamnă că omul poate teologhisi fără a ameți studiind lucrări 
teologice profunde. Este îndeajuns să observe iarba, florile, păsările, peştii, ani- 
malele, oamenii, pădurile şi cerurile cu ochi firesc şi curat. Această metodă 
teologică nu este scumpă deloc. O floare umilă, o mică insectă, o plajă liniştită... 
sunt deopotrivă cu nişte texte teologice profunde. 


Toate cele văzute - conform spusei Apostolului - îi vor grăi omului despre 
cele nevăzute. Care lucruri nevăzute? Cele nevăzute ale lui Dumnezeu: tăria lui 
Dumnezeu, pronia Sa, afecțiunea Sa părintească şi dragostea Sa. 

Totodată, credinciosul scriitor spune undeva că, într-o tainică îmbrăţişare 
cu natura, a văzut «o altă genune în genunea sa şi o altă negrăită frumuseţe, 
îndărătul acestei frumuseți sensibile, zidite şi trecătoare». Aşa stau lucrurile, 
înţelepciunea risipită peste făpturi ne arată înţelepciunea cea necuprinsă. Frumu- 
seţile naturii ne îndrumă cugetul spre Frumuseţea Supremă. Măreţia ce se vede ne 
arată o Măreţie nevăzută - «mă voi înveşmânta cu slava şi măreţia». «Căci din 


mărimea şi frumuseţea făpturilor poţi să cunoşti bine, socotindu-te, pe Cel 


Care le-a zidit»: 

Cât de nimerit a exprimat aceste idei un înţelept! «Şi dacă nu întindeai 
asupra capetelor noastre, o, Bunătate Desăvârşită, lumile sorilor Tăi şi ale 
galaxiilor Tale, dacă nu grăiai de pe muntele Sinai, în mijlocul tunetelor şi al 
fulgerelor, dacă nu îmi dezvăluiai Sfânta Ta Evanghelie... ar fi fost îndeajuns o 
floare, ca să mă convingă cu totul de măreţia Ta necuprinsă şi neînţeleasă». 


Sunt clipe când minunile creaţiei se cutremură puternic, mişcând şi 
lumea noastră lăuntrică, având puterea să ne înaripeze cugetul şi să ne transforme 


în duhuri liturghisitoare, în «cântători ai slavei lui Dumnezeu», să ne facă să 
izbucnim în strigăte şi doxologii dumnezeieşti, ca acelea ale neîntrecutului 


psalmist al lui /srael: 


«Lăudaţi-L pe Domnul... 
Munţii şi toate dealurile, pomii cei roditori şi toți cedrii, 


Fiarele şi toate animalele, târdoarele şi păsările cele zburătoare: 


Lauda Lui pe pământ şi în cer» 


CAPITOLUL II Neasemuita artă 


Am în faţa ochilor o revistă, una dintre numeroasele publicaţii ce apar în 
zilele noastre. O deschid şi remarc două pagini cu tema «Povestea măiastră a 
naturii». Cel mai mult îmi atrag atenţia cele şase fotografii color. 

Prima reprezintă o scoică impresionantă din Marea Cretei, destul de 
ciudată, lungă de 17 cm, cu spirale împodobite cu mici boabe. A doua etalează 
culoarea minunată şi frumuseţea pielii unei şopârle. A treia fotografie înfăţişează 
o omidă pe creanga unui copac, de o frumuseţe fermecătoare. Contrastul dintre 


petele albe şi galbenul şi roşul corpului sunt minunate: În a patra fotografie 


vedem o floare splendidă, sub care scrie «Acest crin minunat cu flori atârnate 
roşu-portocalii, creşte doar în Grecia. Cunoscut în Evia, Thessalia şi Peloponez. 


Se numeşte //44/77 chalcedo-nicurr. A cincea fotografie înfăţişează o ciupercă 
foarte frumoasă, colorată mai mult în roşu, iar a şasea o floare minunată, dar 
ciudată ca formă, asemănătoare unei albine, sub care stă scris: «orhidee - plantă 
delicată de culoare albastră şi roşie». 


Dacă privim fie şi o singură dată aceste câteva imagini, este de ajuns ca să 
ne împărtăşim din neîntrecutul meşteşug ce se distinge în aceste creații, 
amintindu-ne unul din versurile poetului nostru naţional: 


«Farmec şi vis e natura, în frumuseţe şi graţie» 


In tinereţe obişnuiam să citesc opere ale unor mari scriitori, copiind unele 


fragmente mai deosebite: De vreme ce vorbim despre încântătoarea 


frumuseţe a naturii, se cade să-l citez pe Victor Hugo: 


«Lla prânz Mi de futuri albi Ziurau acolo şi, într-adevăr, era o 
privelişte dumnezeiască să-i priveşti învârtejindu-se ca fulgii de nea» 


«Soarele aurea, înflăcăra şi împurpura lalelele, ce semăna astfel cu 
chipurile schimbătoare ale unei flăcări transformate înflori» 


«Vântul cioplea valuri pri Jrunzişul falnicilor castani» 


«Natura benchetuia. Creaţia şedea la masă. Două fețe de masă 
fuseseră aşternute: una albastră, pe cer, şi alta verde pe pământ: Soarele 


(Una crugul cerului, rar Dumnezeu lua prânzul» 


Doar un mare scriitor poate descrie cum se cuvine măreția şi frumuseţea 
naturii. 
Un prieten scriitor nota undeva: «Adierea vântului prin pădure 


părea că atinge corzile unui instrument nevăzut ce cânta o melodie delicată 
glăsuind nemijlocit sufletului» 


De asemenea, inimitabilul Papadiamantis, care îmbina în chip de 
neegalat cucernicia cu meşteşugul literar, ne-a lăsat în proza sa fragmente alese 
despre frumusețile naturii. 

lată cum ne prezintă într-una din scrierile sale neasemuita frumuseţe a zilei 


de întâi mai: 


«Au depăşit deja îngusta trecere, gumgând ín cãmpi reavănă, presărată 
cu flori. Un parfum îmbătător se ridica din nenumăratele flori, iar gardurile 
viilor erau verzi de viţă sălbatică, caprifoi şi tufişuri ţepoase. 

Ogoarele păreau sângerii sub primele raze ale soarelui, revărsate asupra 
miilor de maci. La fel au înflorit româniţa, clopoțeii şi nalba. Steluţele şi găl- 


benelele îşi ițesc cu timiditate căpşoarele delicate în mijlocul /pândriui belşug 


al macilor, simboliz 47 sângele fierbinte al veri: 
Floricele neştiute, ierburi înspicate, sparanghel tepos, crenguţe şi altele, 
se amestecă în necuprinsa bogăţie a vegetației. 


/atãiu/ de mai a fost dumnezeiesc, primăvara plină de viaţă, gata să 


înmâneze sceptrul verii seceră toare» 


Muzica, imaginile, toată plăsmuirea artistică a naturii poartă asupră-le 
pecetea artei adevărate şi originale. Toate emană măreție, un aer dumnezeiesc, 


izvorând o graţie de nedescris, care ne emoţionează profund. 
Ce frumos descrie marele Papadiamantis măreția estetică a unei nopţi 


pascale: 


«Şi vita-de-vie sălbatică, cu flori albe ca neaua, înveşmâ ptati íi alb, 


/zvordoare de miresme, încolăcită pe garduri, da/fă şi parfumată, prăznuind 
învierea, iedera şi caprifoiul, mlădiţele primăverii ce-şi risipeşte pletele 


binemirositoare peste ţarini, toate îşi revărsau mireasma în văzduhul nopții ++ 
Deasupra, pulberea argintie a stelelor se-mpuţina în înalturi, pe ce se 
ridica luna: Privighetoarea cânta stins, in adâhcul pădurii, rar huhurezul, 


Neputând să se ia la întrecere cu surata sa delicată, îşi conteni o vreme boce- 
tul». 


Desigur, se prea poate ca şi unele opere de artă create de om să ne producă 


emoții estetice şi să ne înalțe sufletul. Cu toate acestea, sunt mai prejos decât 
operele de artă ale naturii. 


Sunt clipe când roua dimineții, parfumul unei flori, covorul multicolor al 
unei livezi, cântul unei paseri, păsările plonjând într-un lac, o aripă deosebită, 


spicele vălurile, murmurul unui pârâiaş sau culorile măreţe ale zorilor sau ale 
apusului ne ridică existenţa în sfere mai înalte, în spaţiul unei bucurii şi al unei 
păci profunde şi negrăite, în ţara «bucuriei depline». 


«O bucurie desăvârşită stăpâneşte mintea ce se ospătează din cunoaşterea 
naturii», scrie Sfântul Nil- 


Cine cunoaşte estetica şi canoanele sale va constata că în natură sunt 
respectate toate regulile esteticii, fiind aplicată întocmai fiecare regulă a artei. 
Linia dreaptă, ce creează forme care inspiră ceva dur, rigid şi lipsit de 


graţie, nu este agreată din punct de vedere estetic. Lucrurile stau cu totul 


altfel în ceea ce priveşte linia curbă, care este linia frumuseţii, intrând în 


compoziţia adevăratelor opere de artă. Este ştiut faptul că Partenonul, frumoasa 
compoziție arhitecturală ce împodobeşte Acropolele , îşi datorează farmecul unic 
tocmai utilizării liniei curbe. Sensibilitatea artistică a arhitecţilor Ictinos şi 
Callicrates, a făcut ca nici o linie, nici din cele orizontale, nici din cele verticale, 
să nu fie cu totul dreaptă. Toate au o curbă abia sesizabilă ce dă impresia că nimic 
din acest templu uriaş, cu cele patruzeci şi şase de coloane dorice, nu este greoi şi 
apăsător ci, dimpotrivă, uşor. 


Care din plajele Greciei sunt celebre pentru frumuseţea lor? De bună 
seamă, cele dantelate, adică cele tăiate în linii curbe. 


In lumea vegetală, dar şi în cea animală, care reprezintă o mare operă de 
artă, stăpâneşte peste tot linia curbă. 


Dacă, de exemplu, analizăm roadele plantelor, nicăieri nu vom întâlni 
linia dreaptă. Smochinele, perele, bananele, castanele, castraveţii, fasolea, 


lintea, grâul- peste tot linii curbe: 


Acelaşi lucru îl întâlnim şi la toate organismele animale. Să presupunem 
că avem în faţă un cal frumos. Vom vedea că toată suprafaţa corpului său este 


curbată. Să ne gândim puţin şi la drăgălaşii delfini, care sunt alcătuiți tot din linii 
curbe. 
Iar unghiile oamenilor, pe care femeile cochete le vopsesc, spre a le face 


mai vizibile şi mai impresionante, sunt tot curbate şi ca formă şi ca suprafaţă. 


De asemenea sunt foarte des întâlnite cercurile şi sferele, care sunt 
înrudite cu linia curbă. 


In ce priveşte forma fructelor - vişine, cireşe, corcoduşe, boabe de strugure, 


pepeni verzi sau galbeni şi atâtea altele - este evidentă forma sferică, ce le 
conferă o vădită graţie estetică. Ce lipsite de farmec ar fi fost dacă erau cubice! 
Ce-ar fi fost să mâncăm pepeni asemănători cu nişte cutii! 


Forma circulară caracterizează şi foarte multe flori, cum sunt 
margaretele, floarea soarelui sau crizantemele::: De obicei, petalele 


florilor sunt dispuse în formă circulară. 
Dacă tăiem o creangă sau trunchiul unui copac, putem vedea nişte inele ce 


alcătuiesc cercuri concentrice, din care putem deduce vârsta arborelui: 

De asemenea, irisul şi pupila ochiului, care adesea ne fac să ne minunăm 
de frumuseţea lor, atât la om, cât şi la păsări, peşti şi alte animale, ce altceva 
sunt, dacă nu nişte cercuri desăvârşite! 


In toate operele creaţiei este des întâlnită simetria. Nu mai trebuie să 


spunem în ce măsură contribuie la valoarea estetică a unui lucru, fiindcă este de la 
sine înţeles, fiecare dintre noi ştiind prea bine că aşa stau lucrurile. 


Imchipuiţi-vă cum ar fi omul, dacă ar avea un ochi mai sus şi unul mai jos, 


în condiţiile în care lipsa simetriei înseamnă, implicit, o imagine urâtă şi 
dezgustătoare. 

Tocmai de aceea, remarcăm cu uşurinţă belşugul simetriei revărsat asupra 
celor create de Dumnezeu. 

Câtă simetrie constatăm, în momentul în care o pasăre îşi desface aripile! 


Incă şi mai impresionantă e simetria în alcătuirea insectelor. De multe ori am 
admirat simetria la fluturi, mai cu seamă simetrica distribuire a aripilor, a 
culorilor şi a formelor, îmi .amintesc că odată am prins o gărgăriţă, acel frumos 


coleopter, minunându-mă de simetria formelor sale: 

Dacă tăiem un fruct în două - un măr, o nucă sau o gutuie - vom constata 
îndată simetria celor două bucăţi. 

De asemenea, florile prezintă o admirabilă dispunere simetrică a petalelor 
şi a sepalelor. 


Simetria este uluitoare şi la scoici ce sunt adevărate minuni. 

Oare corpul uman este mai prejos? De bună seamă, nu. Cât de precis 
sunt plasați pe cap ochii, sprâncenele, buzele sau urechile! Cât de simetric 
sunt aşezaţi dinţii în gură! lar degetele unei mâini, cât de simetrice sunt faţă 
de degetele celeilalte mâini! Aceasta este minunata simetrie bilaterală ce 
predomină atât la oameni, căt şi în toată împărăţia animalelor. 

Admirabilă este şi simetria radială. Exemple grăitoare sunt ariciul de 
mare, coada păunului sau salcâmul: 


In lucrările marilor artişti predomină şi varietatea. Unde întâlnim 
monotonia, copia, imitaţia, este vorba despre o artă mediocră şi lipsită de valoare, 
o artă plicticoasă şi anostă. 


Oricât de frumoasă ar fi o bucată muzicală, dacă se repetă în continuu, fără 
modificări, devine obositoare. Oricât de deosebit ar fi un discurs, când e 


citit monoton, fără intonaţie şi accentuări, devine plicticos. 
In cadrul creaţiei, dacă ar lipsi varietatea, diversitatea, toate ar fi lipsite de 
graţie şi plicticoase. Insă acest lucru nu se întâmplă. Dimpotrivă, orice pagină 


vom răsfoi din cartea creaţiei, vom rămâne fără grai înaintea nemaiintâlnitei 
sale varietăţi. O varietate neasemuită şi neîntrecută, ce ne umple ochii şi sufletul 
de pace şi armonie, O foarte bogată diversitate, un ocean de culori, îmbinări şi 
forme, ce vorbeşte, în felul său, despre marele Creator al lumii, Stăpân al unui 

meşteşug şi ai unei inspiraţii unice. 
Pentru început vom arunca o privire în împărăţia plantelor şi vom observa 
frunzele feluritelor specii. S-a spus că într-o pădure nu se află două frunze 


identice. Nici măcar în acelaşi copac. Cercetând frunzele diferitelor plante, 
rămânem uimiţi de bogăţia formelor, de varietatea lor. Frunze în formă de palmă, 
inimă, rinichi, splină, fire, linii, ace (ca acelea ale bradului), săbii, sulițe, ulcele, 
burdufuri, ţevi (ca acelea ale cepei), tepe, lopeţi, fierăstraie, aripi (ca ale ferigii), 
clopoței sau evantaie. De asemenea, în funcție de felul în care ies din tulpină, 


întâlnim frunze simple sau compuse din două, trei sau mai multe elemente. 
Acelaşi lucru îl observăm şi la flori. Varietatea lor este neasemuită şi 


nemaiintâlnită- Intâlneşti tot felul de forme, sute de mii de forme. Flori în 
formă de soare, stea, cruce, mărgăritar, ceas, clopoţei.* cupă, pâlnie, găleată, 


umbrelă, trâmbiţă, căţei, melci, albine sau coroană. In Australia se întâlneşte o 
orhidee (o floare foarte frumoasă şi ciudată) ce seamănă cu un om de la munte cu 
barbă. De aceea se şi numeşte «orhideea bărboasăy. O alta seamănă cu o rată în 


zbor, iar a treia cu patru măgari răgind! n Panama există o floare ce seamănă cu 
un porumbel numit «Spirito Santo», adică Sfântul Duh: 

Să privim puţin viţa-de-vie. Există aproape treizeci de soiuri, fiecare dintre 
ele caracterizându-se prin nenumărate varietăţi. Struguri de toate felurile, cu 
denumiri din cele mai felurite: trandafiriu, de sâmbătă, tămâios (alb sau negru), 
razachie, fragă, sultanină, siderit, gheara vulturului (alb sau negru), ceros, ovat, 
negrişor... 


La Muntele Athos îmi amintesc că am întâlnit un soi de struguri cu 
gust cu totul special, numiţi struguri georgieni, adică proveniţi din Georgia (din 
Iviria). în insula Creta există un soi foarte înmiresmat numit karidato7, care îşi 
datorează denumirea boabelor sale foarte mari. Mai există un soi numit 
ku-mjnato, de culoare vineţie, pe care îl conservă prin uscare, în Cipru este 
celebru soiul numit veriko, din pronunția alterată a expresiei «very good» (foarte 


bun), fiindcă se zice că aşa au spus englezii după ce l-au gustat: Aceşti struguri 


sunt oarecum echivalentul cireşelor pietroase printre celelalte soiuri de cireşe. 
E timpul acum să vizităm împărăţia animalelor. Să ne oprim la insecte. 
Cine poate număra toate felurile de insecte? S-a socotit că, dacă am studia pe zi o 
specie de insecte, pentru a le studia pe toate am avea nevoie de aproape două mii 
de ani. Fiecare specie diferă de celelalte prin mărime, formă, culoare, 


comportament, remarcându-se astfel o «fabuloasă varietate», după cum spunea 
Sfântul Vasile cel Mare: 

Chiar şi în cadrul aceleiaşi specii se remarcă o mulțime de diferenţe. Să 
luăm, de exemplu, furnicile. Unele trăiesc pe pământ, altele pe stânci, iar altele 
pe copaci. Unele se hrănesc cu seminţe, iar altele cu insecte. Unele sunt 
microscopice, aproape nevăzute, iar altele uriaşe. Diferenţieri s-au observat şi 


în ce priveşte organizarea lor socială. Dăm câteva exemple: mirmecociste, 
dorilide (este vorba despre nişte furnici luptătoare), furnici roşii, furnici cu 
umbrelă (acestea trăiesc în Mexic), furnicile-timplar... Naturaliştii au numărat 


peste şase mii de specii. In Europa întâlnim doar două sute. 
Aceleaşi lucruri le vom observa şi în lumea mărilor. Dacă, de exemplu, am 


cerceta capetele peştilor, am vedea că sunt de toate mărimile şi formele. O ne- 
cuprinsă varietate. Capete frumoase, elegante, simpatice, în deplină armonie cu 
restul trupului. Capete bizare, ciudate, voluminoase, nepotrivite ca proporţii, 


groase, subţiri, turtite, urâte, dezgustătoare, sălbatice, monstruoase. 
Capul osos al doradei este sabatic, încruntat şi plin de amărăciune. 


Capul ciudat al caponului se termină cu un bot asemănător cu un 
calapod. 


Capul peştelui-spadă seamănă oarecum cu cel al vulturului, iar capul 
peştelui-lună s-a contopit cu trupul. 
Capul ciudat al peştelui-ciocan formează împreună cu trupul majuscula T. 


Există şi capete care stârnesc râsul: Calul de mare, peştele-rândunică, 
zărganul şi peştele-glugă au capete caraghioase. Capete de tot soiul! 
Inepuizabila varietate a creației se manifestă şi în lumea zburătoarelor. 


Observaţi-le ciocul. Veţi vedea ciocuri din cele mai felurite: mici, mari, 


drepte, îndoite, năsoase, încârligate, concave sau conice: Unele sunt făcute 
să spargă seminţe şi fructe uscate, altele să străpungă viermi, să desfacă larve. 


Ciocul tucani-lor este astfel creat, încât să desfacă şi să taie fructe (tucanii ce 
trăiesc în pădurile din Africa Centrala şi de Sud au ciocuri uriaşe colorate). Unele 


ciocuri sunt făcute să străpungă lemnul, ca acela al ciocănitoarei (aceasta îşi 


foloseşte ciocul atât ca sfredel, cât şi ca foarfece şi secure), altele ca să sfâşie 
carnea, să prindă peşti, ca acela al elcovanului, iar altele ca să desfacă scoicile... 

Nesecata bogăţie a Creatorului în ce priveşte varietatea este vădită şi în 
cuiburile păsărilor. Unele păsări îşi fac cuibul în formă de farfurie, sferă, ceaşcă 
sau cupă. Grangurul îşi face cuibul în formă de pungă. Grangurul, frumoasa 
pasăre migratoare, cu aripi aurii, îşi face cuibul asemenea unui coş de pescar. 
Trogloditul de cactus (ce trăieşte în nordul Mexicului), îşi face cuibul în formă de 


sticlă, cu un gât lung, înclinat lateral, pe unde îşi are ieşirea. 

Deopotrivă de impresionante sunt cuiburile ptilinoringilor- Acestea sunt 
nişte păsări ce seamănă cu pasărea paradisului din Australia şi Guineea de Sud. 
Ele îşi construiesc cuiburile ca pe nişte mici colibe, frumos meşterite, pe care le 
împodobesc cu flori, scoici, sticlă şi alte obiecte strălucitoare. Primii cercetători 


care le-au văzut, neputându-şi închipui că au înaintea ochilor nişte cuiburi, au 
crezut că sunt făcute de copiii băştinaşilor. 


Ne vom opri aici: Toate cele descrise până acum dovedesc cât de 
destoinic se dovedeşte Creatorul, în privinţa originalității şi a varietăţi operei 
Sale, nefiind înrobit de repetări monotone şi copieri lipsite de originalitate ci, 
dimpotrivă, extinzându-se spre mii de forme şi combinări. 

Creatorul acţionează şi aici «direct şi variat», îndepărtând orice umbră de 


plictiseală şi monotonie. Avea dreptate Apostolul când vorbea despre «variata 
înţelepciune» a lui Dumnezeu: 
Fie la fel de variate şi miresmele laudelor şi tămâ'erile slavosloviilor şi ale 


rugăciunilor noastre, atunci când vom vedea sau vom cugeta la toate lucrurile 
minunate din lumea înconjurătoare. 

CAPITOLUL III f&săţia şi armonia culorilor 


Distingem un bun pictor şi după culorile pe care le foloseşte. Cu cât e mai 


priceput, cu atât este mai bogat coloritul operelor sale. E nevoie de o îmbinare 
reuşită, de contraste potrivite, pentru a avea un ansamblu armonios, fără nici o 


stridenţă coloristică. 
O plimbare în împărăția creaţiei ne va dărui extraordinare tablouri, de o 


bogăţie nemaiîntâlnită şi de o admirabilă armonie a culorilor. 

în anii de gimnaziu citeam într-o carte de citire o poezie minunată a lui 
Krystallis8, o poezie dedicată «Apusului de soare», pe care trebuia să o învăţăm 
pe de rost: 


«îndărătul culmilor îndepărtate, soarele apune-n tării, 
iar fruntariile cerului schimbă mii de culori, verzi, roşii, galbene, 
albastre-aurii... ». 


Oare câţi pictori s-ar putea compara, ca strălucire şi frumuseţe a 
culorilor, cu tablourile pictate ale lui Krystallis Kostas, orizont de răsăritul 
şi apusul soarelui, ce sunt imagini de o uimitoare măreție? 


Să trecem acum cu gândul la Polul Nord: Am rămâne înmărmuriţi 
privind aurora boreală - minunat fenomen luminos în straturile superioare ale 
atmosferei, cu apariţii bruşte, transformări iuți, forme variate şi culori vii. Vrajă a 
formelor şi a culorilor cereşti. Adesea, deasupra domneşte verdele, la mijloc 
galbenul, iar jos roşul. Vorbind despre această privelişte cineva a însemnat 
acestea: «Cine a văzut fie şi o singură dată aurora boreală cu strălucirea sa 
uluitoare, va simţi lumina cerească strălucind ca o făgăduinţă, chiar şi în cele mai 
triste nopți». 


Vom merge acum în Peloponez şi în Lakonia, la peşterile din Dyros, 


care sunt cele mai frumoase peşteri lacustre din lume. Săli, lacuri, nuri, 
stalactite, stalagmite, coloane, neînchipuite forme şi culori. Totul pare a fi un vis 


rupt din rai. Ochii îţi văd frumuseți nemaiintâlnite, ca în poveşti, şi 
încremeneşti de admiraţie. 
E primăvară. leşim la iarbă verde şi privim nenumăratele flori ce au 


împodobit sărbătoreşte veşmântul pământului: anemone, violete, viorele, crini, 
maci, clopoței, gălbenele, margarete... Adevărate minuni ale unei arte măiestre. 
«Nici Solomon, în toată slava sa nu a fost înconjurat de unele ca acestea». 

Cine se duce în jungla amazoniană - locul cu cea mai luxuriantă vegetaţie - 
în unele locuri va rămâne uimit de incredibila frumuseţe a florilor. Aici nişte 
floricele galbene se ivesc dintre rădăcini noduroase, colo un luminiş colorat de 
nenumărate fiori roşii şi roz, iar mai încolo buchete de flori albe, vişinii sau 


portocalii, atârnând din copaci. Mai departe zărim crengi înflorite de orhidee, de 


o frumuseţe nespusă, ce se revarsă în valuri de pe ramurile copacilor: 
Să ne întoarcem însă spre lumea păsărilor, spre a cerceta mai stăruitor 
bogatele şi armonioasele culori ale penajului. 

Cu câţiva ani în urmă - era în săptămâna de după Paşti - mă aflam într-un 
sat din Fokida. Deodată zăresc pe o fâşie de verdeață de la marginea drumului o 
privelişte ce m-a fermecat. Erau aproape patruzeci de mici sticleţi, unul lingă 


altul, ce se întorceau din exilul hibernal, spre vechiul sălaş. Culoarea verde a 
ierbii, pe de o parte, şi culorile lor strălucitoare şi armonioase, pe de altă parte, 


dădeau impresia că sunt nişte mici îngeraşi, într-un colţ de rai! 

Nimeni nu se îndoieşte de frumuseţea sticleţi-lor. Galbenul, negrul şi roşul 
ce predomină, se îmbină în chip meşteşugit în penajul acestei păsări. Capul este 
tricolor - negru, alb şi roşu viu - şi pare că poartă fes. De aceea, în unele părți ale 
Greciei, este numit «micuța turcoaică». Nu e deloc neobişnuit să vedem aceste 
păsări în colivii, lucru care arată cât de mult le apreciază oamenii pe care-i 


bucură cu trilurile lor delicate şi cu culorile desăvârşite* 

Cel ce călătoreşte prin pădurile de munte va fi impresionat văzând printre 
crengi sau pe trunchiurile copacilor, ciocănitori, cu cioc lung şi puternic. Culoa- 
rea verde a corpului şi cea roşie a capului contrastează cu mediul, atrăgând atenţia 
oamenilor. Din cele două sute zece specii ale acestei zburătoare, deosebit de 


frumoasă este «ciocănitoarea strălucitoare», ce trăieşte din India până în 
Filipine: 
Minunată bogăţie şi armonie de culori întâlnim şi la fazani, îmi amintesc 


cum odată, în timpul unei excursii la Iţi, la Sfânta Mănăstire Agathon, am rămas 
uimiţi văzând în nişte colivii mari multe specii alese de fazani. Era o adevărată 


încântare să îi privim. Frumoase păsări, pline de graţie şi măreție, meşteşugit 
colorate. Unele specii - în total există aproape o sută cincizeci - ne impresionează 
mai ales datorită cozilor lungi şi aripilor frumoase ce se subțiază spre exterior. 


Dintre speciile de fazani, deosebit de frumoşi sunt fazanul auriu, fazanul 
sârmos, fazanul moţat, fazanul strălucitor etc. 

Penajul cardinalului este minunat colorat, în roşu purpuriu, roşu ca focul: 
Cardinalul este un fel de vrabie mare, cântătoare, cu cioc conic, din 


familia cintezelor: Trăieşte în America şi în Africa de Sud. Deosebit de 
impresionant este cardinalul din Virginia, singura pasăre care are penajul, moţul 
şi ciocul de culoare roşie. Din pricina frumuseţii lor, aceste păsări au ghinionul de 


a fi prinse şi închise în colivii: 

Una din cele mai frumoase păsări ce trăiesc în ţările tropicale, colorată în 
verde-albastru, galben şi roşu, este pasărea numită quetzal, ce aparţine clasei 
păsărilor kukuru, trăind pe cele mai înalte podişuri din America Centrală şi 


făcându-şi cuibul în scorburile copacilor, în timp ce corpul său este lung de 

treizeci şi cinci de centimetri, coada măsoară şaizeci. Masculul are aripi minunat 
împodobite şi o creastă frumoasă. Pe vremuri indienii din Guatemala smulgeau 
penele lungi, împodobindu-şi hainele ritualice. Demn de menționat este faptul că 
această pasăre, quetzalul, este emblema naţională a Guatemalei. 

Deosebit de frumoasă este pasărea de foc. Este o pasăre de noapte ce 
dispune de un sistem de luminare natural, asemenea cunoscutului licurici. 


Această pasăre trăieşte în umbroasele păduri din Java şi Sumatra. în timpul 
nopţii, zburând din pom în pom şi făcând un zgomot specific cu aripile, 


penele cu care sunt împodobite aceste păsări strălucesc în întuneric într-o 
feerie de culori, de parcă toată pădurea s-ar umple de curcubee. 


Nu trebuie să uităm papagalii. Există aproape trei sute de specii ce ne 
încântă privirea cu penajul lor strălucitor, galben-verde, verde-albastru, roşu şi 


roşu-galben. Unele dintre aceste specii sunt foarte căutate pentru penajul lor, aşa 


cum sunt papagalul albastru şi papagalul din Filipine. 
Pasărea numită makao este o adevărată operă de artă. Această pasăre 


trăieşte în pădurile umede ale Braziliei şi ale Noii Guinee, având dimensiuni de 
până la nouăzeci de centimetri. Coloritul său încântă privirea. Roşu ca purpura, 
având ceafa şi partea inferioară a spatelui de un verde deschis, are aripi mari 


galbene, albastre şi verzi, în timp ce penele lungi ale cozii sunt colorate în roşu şi 
albastru. 

Ce să mai spunem despre frumuseţea păunului? Cuvintele nu pot descrie 
frumuseţea şi măreţia acestei păsări. Cine o vede pentru prima dată nu-şi poate 
crede ochilor. Ce minunate nuanţe de verde, argintiu şi auriu! Ce creastă semeaţă, 


cu culori atât de variate şi strălucitoare! Şi felul unic în care îşi înfoaie coada, 
desfăcându-şi penele ca un evantai! Ce neîntrecută şi armonioasă îmbinare a 
culorilor! Ce peceţi multicolore, ce linii minunate, ce strălucire, ce măreție! O 
specie anume, păunul înspicat, stârneşte admiraţia tuturor. Pe lângă faptul că este 


mai mare şi mai frumos decât păunul obişnuit, pe deasupra această pasăre are pe 
creastă nişte pene ca nişte spice! 


Neînchipuit de gingaşe sunt microscopicele păsări colibri. Aceste păsări 
trăiesc în America. In total sunt peste 320 de specii: Mai sunt cunoscute şi 
sub denumirea de păsări-muşte, fiindcă, la ieşirea din ou. sunt de dimensiunea 
unei muşte mari. Au un cioc ascuţit, asemănător cu o ţeava, iar zborul lor este 
uşor şi iute ca acela al insectelor. Colibrii zboară din floare în floare, sorbind 


nectarul: 

Penajul lor este asemenea unor solzi, iar în momentul când este 
luminat de razele soarelui, prin reflectare, se creează culori minunate, strălucind 
ca sclipirile unor pietre preţioase. Aripile par pictate cu verde, roşu, purpuriu, 
galben şi albastru pe fond auriu şi arămiu. «O clipă - a spus un naturalist - pasărea 
colibri seamănă cu un rubin, pentru ca în secundele următoare să se transforme în 
topaz, smarald şi aur strălucitor». 


Irizările, strălucirile metalice şi nenumăratele nuanţe ale culorilor sunt 
unice în lumea păsărilor. Culorile sunt vii şi totodată strălucitoare. Adevărate 


bijuterii zburătoare, sunt ca nişte «minunate cioburi ale unui curcubeu ceresc». 
Cele mai minunate făpturi din întreaga lume! 

Majoritatea au nenumărate alte podoabe: creste, coliere, ciucuri, cozi 
deosebite cu contururi impresionante şi ciudate aripi decorative. «Silfida de 


Peru» -un fel de colibri - are patru aripi, în formă de cârmă- 
Dintre acestea, cele două din exterior sunt lungi, subțiri ca un fir şi 


încovoiate. Curbura lor este astfel concepută, încât aripile se încrucişează la 
mijloc, sfârşind cu două ornamente impresionante. 
Pe măsura impresiei provocate de formele, ornamentele şi culorile 


strălucitoare ale acestor păsări sunt şi denumirile lor: curcubeul, capul 


focului, pântecele auriu, coada strălucitoare, topazul, strălucirea aurului, 
rubinul, safirul etc. 

Celebru este şi aşa-numitul colibri minuscul. Această pasăre are o lungime 
de doi centimetri şi jumătate, fiind zugrăvit în culori strălucitoare. Capul este roşu 
ca focul, cu nuanţe de negru, spatele negru cu sclipiri albăstrui, iar pieptul alb, cu 
pete albastre-aurii. Datorită neasemuitei sale frumuseți, penajul acestei păsări 


este prelucrat corespunzător şi, îmbinat cu nişte cârlige de platină sau aur, cre- 
cază nişte cercei foarte căutaţi. 


Note de măreție coloristică a naturii sunt de admirat şi la minunatele 
păsări flamingo (Phoenicopterus ruber), cu o atitudine aristocratică, înalte, cu 
picioare lungi şi gât suplu, cu ciocul deosebit. De o nobleţe vădită, aceste 
păsări au un penaj cu străluciri roşietice, adevărate flăcări! De altminteri, 
cuvântul «flamingo» înseamnă «flacără». In Africa aceste păsări sunt numite 


«norul roşu», fiindcă, atunci când zboară în cârduri, par nişte nori roşii. Când se 
adună pe lacuri, pare că din apă ţâşnesc şuvoaie de flăcări roşii! Cei ce au avut 


şansa să le vadă zburând în mediul lor natural, mai ales la ceasul apusului 


de soare, se pot socoti din cale-afară de norocoşi. 
In general, în ţările tropicale, mai ales în păduri, există păsări de o rara 

frumuseţe. 


Am citit odată o carte deosebită, cuprinzând impresii de călătorie din 
Africa. Autorul nu găsea cuvinte potrivite pentru a descrie frumuseţea păsărilor. 
«Păsări bogat colorate, plăsmuite din ceața ireală a zorilor... Fermecătoarele lor 
culori mă îmbătau... Am ucis două păsări mari, doar pentru culorile lor. Le-am 
deschis aripile largi, le-am privit şi ne-am minunat de nesecata inventivitate a 
creaţiei. Păsări necunoscute nouă, neştiute de nimeni, păsări ale pustiei, de o ne- 
grăită frumuseţe...». 

Oricum, sceptrul şi medaliile de aur ale frumuseţii revin păsării 
paradisului. Există vreo patruzeci de specii, care trăiesc mai ales în pădurile 
umede din Noua Guinee şi în insulele dimprejur. Frumuseţea lor fantastică este 
de nedescris, Neîntrecute, nemaivăzute, încântătoare triluri pictate-n culori. 


Penelul pictorilor păleşte în faţa lor. Reflexe ale paradisului! De altminteri, 


tocmai de aceea se numesc păsări ale paradisului. Conform une; vechi credinţe 
musulmane, sunt păsări care vin direct din rai, fiind solii lui Dumnezeu şi 


hrănindu-se doar cu rouă zorilor şi cu parfumul florilor. De aceea mai sunt 
numite şi «păsările zeilor». 

Frumuseţea concurează cu varietatea, în funcție de specie, aripile au forme 
diferite. Aripi asemenea unor aţe răsucite din smalţ şi aripi în formă de colier, 
fuste, cape sau bice. Unele au coada în formă de spadă, în vreme ce altele au o 


coadă mare, din pene subţiri, terminate cu două discuri în formă de rachete. Când 


fac mişcări de dans, par mai degrabă flori, decât păsări. Unele dintre ele, când 
dansează, se agaţă cu picioarele de crengile copacilor, etalându-şi impresionanta 
frumuseţe. 


Penele acestor păsări sunt foarte căutate. Şefii de trib şi vânătorii de 


capete, le preţuiesc ca pe nişte podoabe regale, în Noua Guinee papuaşii se 
întrec în a dansa împodobiţi cu cele mai frumoase pene. După sărbătoare, 
păstrează penele ca pe nişte odoare de preţ. în nişte teci speciale din tulpini de 
bambus. 


In mod deosebit este lăudată pentru frumuseţea sa o specie numită pasărea 
paradisului fără picioare, colorata în verde-albastru şi galben-auriu. Pasărea pa- 


radisului rudolfină are pene albastre cu pete aurii. Pentru a le desface se atârnă de 
crengi cu capul în jos: 


Deopotrivă de minunată este frumuseţea insectelor. Cei mai frumoşi sunt 
fluturii, cu nenumărate îmbinări de forme şi culori. O specie de fluturi, de culoare 
albastră, cu linii «tatuate», pestriţe, alb-galbene, se numeşte «frumoasa Elena»! O 


altă specie, alexandrida, este de o neasemuită frumuseţe. Nervuri negre separă 

aripile în mari fâşii colorate, albastre, verzi şi roşu-aurii. O adevărată încântare! 
Aceasta este specia cea mai mare, ca dimensiune. Aripile sale ajung la douăzeci şi 


cinci de centimetri, semănând cu aripik unei păsări. 


Foarte frumoase sunt şi unele omizi: culori vii, linii deosebite, picăţele 
plasate simetric, broderii măiestre. Foarte celebră este citheroniada. 


Cât de mare este frumuseţea insectelor se poate vedea şi din pasiunea oamenilor 


de a le colecţiona aripile. Nu puţini sunt colecţionarii de fluturi. Pieile roşii din 
America îşi fac minunate coliere din aripile colorate ale insectelor, a căror 
frumuseţe este îmbogăţită şi mai mult de negrăita lor gingăşie. » 

Și mai izbitoare este frumuseţea insectelor fosforescente. Femeile din 


Costa Rica înşiră asemenea insecte pe un fir de aţă, prinzându-şi-le în păr ca 
podoabă. 


Chiar şi pe crusta cărăbuşilor întâlnim culori nenumărate cu pete 
frumoase şi reflexe metalice foarte strălucitoare. Un exemplu grăitor este 
cunoscuta gărgăriță sau buburuza. 


Să vizităm puţin şi frumuseţile din adâncuri, paradisul subacvatic ai cărui 
vizitatori se desfată cu frumuseți unice şi rare. 
Să începem cu scoicile. Ce culori şi ce forme! Rotunde, ovale, conice, 


elicoidale, în formă de sfredel, turn, chiup, fus, -având unul sau două 


orificii. Unele sunt netede, altele colţoase, noduroase sau ţepoase. Frumuseţea 
lor este de invidiat. Nu degeaba scoicile au fost descrise ca «flori venind din 


primăverile adâncurilor, stele pietrificate, minuni marine»: Ai putea crede 
că întreaga imaginaţie a creaţiei s-a epuizat aici în forme şi culori. 


Cine nu rămâne fermecat privind ghiocul (care mai este cunoscut şi sub 
denumirea de «porcuşor» sau «abascanter)»), această frumoasă cochilie (gaste- 
ropod) pe care o întâlnim şi pe plajele din Grecia? Orificiul este mic şi îngust, 
marginile cu totul albe sau trandafirii, mărginite de zimţi, curbe blânde şi culori 
rare. Cel care. plimbându-se pe plajă, găseşte un ghioc adus pe uscat de mare, se 
poate socoti norocos: 

Vestite pentru frumuseţea lor sunt scoicile din mările tropicale. Pe 
primul loc se află o scoică conică numită «slava mării», atât de rară, încât cu 


greu se pot găsi în toată lumea, treizeci de bucăţi. Are o lungime de zece până 
la douăzeci de centimetri, se termină în formă de spirală şi este acoperită de o 
rețea fină de linii colorate, în Filipine şi în India, scafandrii ştiu că în caz că 
reuşesc să pescuiască această scoică, au găsit o adevărată comoară. 

Uneori şi algele dezvăluie cercetătorului adâncurilor frumuseți 


nebănuite. Deosebit de frumoase sunt unele alge de un roşu foarte închis ce 
seamănă cu nişte trandafiri scufundaţi. 


Foarte frumoşi sunt şi coralii. Aceste animăluţe, rănim mereu în sălaşul pe 
care-şi construiesc singure, folosind calcarul care este dizolvat în apa mării. La 


sfârşitul vieţii, îşi lasă minunatul sălaş în adâncuri, care astfel devin de o 
frumuseţe unică. 
Ce am putea spune despre recifurile coralere? Culori strălucitoare, 


fantastice construcţii în adâncul mărilor... Mai cu seamă ce-am putea spune 


despre coralii încrucişaţi? Aceştia sunt nişte corali cu nişte «crengi» înălțându-se 
ca nişte turnuri fantastice, ca nişte turnuri ale unor regi nebuni, ca nişte brazi de 


Crăciun, ca nişte clopotniţe ajungând până la două sute de metri deasupra 


adâncului! 
Mărimea lor te ameţeşte! Piramidele Egiptului şi Zidul Chinezesc pălesc 


înaintea originalelor lor forme. /ntâlnim corali galbeni, albaştri, negri sau albi, 


dar cei mai celebri sunt coralii roşii. 

Frumuseţea lor este completată şi înmulțită de aceea a peştilor care le ţin 
tovărăşie. In recifurile coraliere trăiesc peşti minunat colorați, asemenea unor 
fermecătoare flori ce se înaltă în construcţii exotice 
fantastice. De altminteri, acest lucru reiese şi din denumirile lor: peştele-înger, 
peştele-papagal, peştele-imperial, peştele-regină, peştele-vizitiu (cu dungi gri şi 
albe), peştele-chirurg (galben), veverița-de-mare (roşu) etc. 

Peşti de o frumuseţe rară... Cu straiele lor strălucitoare şi pestriţe, atât de 


variate cromatic, cu pete puse de-a curmezişul, linii izbitoare, fâşii 
bicolore, spini acoperiţi spectaculos de fire ca nişte coconi, de variate forme şi 


alcătuiri... aceşti peşti ne încântă nespus: Inotând printre exoticele sălaşuri ale 
coralilor, creează o atrăgătoare imagine fantastică. 


Deosebit de frumoşi sunt peştii aurii. Frumuseţea lor ne face să îi punem 
în acvarii cu care ne împodobim casele. Pe perete avem colivia cu canari, iar pe 
masă bolul cu peşti, de culoare portocalie cu reflexe aurii. Există însă peşti aurii 
cu reflexe argintii, închise sau chiar negre. La început pe mulţi dintre aceşti peşti 
apar nişte pete strălucitoare care treptat se extind, acoperindu-i în întregime. 


Altor peşti le apar nişte pete roşietice care, cu timpul, capătă reflexe aurii: 
Minunate podoabe ale adâncului sunt şi stelele-de-mare. Ai crede că 


sunt flori, deşi sunt animale, mai precis plante-animale. Flori vii şi carnivore, 
prinse de fundul mării. Din gură le ies nenumărate mreje cu care prind mici 

animale pentru a se hrăni. Aceste mreje le fac să semene cu nişte flori, fiindcă 
sunt identice cu petalele crizantemelor, având culori minunate: 


Despre o plantă-animal s-a scris: «La mici adâncimi întâlnim o plantă 
vie? o floare neştiută - cea mai strălucitoare şi cea mai frumoasă. Se iveşte dintr-o 
tulpină cilindrică, ca o creastă multicoloră, făcută din fire roşii, galbene şi 
albastre». 


Aceste flori exotice (anemone-de-mare,  trandafiri-de-mare 
etc:), vestite sau anonime, atăt de variate (există aproximativ o mie de 
specii), de mărimi, forme şi culori nemaivăzute, împodobesc adâncurile cu 
minunate covoare: 


Privelişti de vis apar în apele mărilor datorită luminescenţelor şi 
strălucirilor răspândite de organisme marine mari sau mici, asemenea licuricilor. 
Bio-luminescenţă, adică lumină în culori şi nuanţe variate, provenită din surse 
biologice. 


Valurile sunt luminate de fosforescenţa unor microorganisme, sepii, 
calmari şi caracatiţe. Blândă lumină azurie, de la meduzele albastre, mănunchiuri 
strălucitoare de lumină roşie, verde sau galbenă, emise de organele luminescente 


ale unor peşti mari, ce trăiesc ia mari adâncimi. Şi nu sunt lumini neclintite, ci 
veşnic mişcătoare, ce se învârtejesc, plăsmuind în adâncuri imagini şi decoruri 
fantastice, izvorâte parcă dintr-un basm fermecat. 


Neîndoios, lumea adâncului ascunde neasemuite frumuseți, frumuseți 
paradisiace; o grădină fermecată, plină de minuni, în faţa cărora sufletul este 
mişcat. In spatele lor însă, îl vedem limpede pe neîntrecutul Pictor dumnezeiesc. 


CAPITOLUL IV Bogăția şi armonia sunete for 

«Pe când admiram minunatul univers - notează un înţelept - mi s-a părut 


că aud un strigăt puternic şi brusc am avut o revelaţie. Simţeam că urma să cânt 
şi eu aliluia». 

Acelaşi lucru ar fi fost valabil dacă în locul lui «admiram», ar fi scris 
«auzeam». Sunetele melodioase şi armonioase risipite în creație, produc celui ce 
le aude trăiri ca cele de mai sus. 

Nu vom analiza toate sunetele, fiindcă ne-ar fi prea lungă cercetarea. Ne 


vom opri la feluritele glasuri ale păsărilor, îndreptându-ne atenţia mai ales spre 
lumea păsărilor cântătoare. Legănaţi de dulcile lor triluri, vom ajunge şi noi să ne 


rugăm, dând slavă lui Dumnezeu. 


«Păsări dragi, al vostru viers tare-mi place să-l ascult, la mijloc de codru 
des, i poleni cu soare mult: 
C4pdsoarele răsare, câ/duşure-apoi apune, 


Drugă îmi pare că prindeţi a spune». 


In aceste versuri poetul Gherasimos Markoras discerne în 
cântecele din zori sau apus ale păsărilor, rugăciuni de Utrenie şi de Vecernie. 


«Toată suflarea să laude pe Domnul... Lăudaţi pe Domnul::- târâtoare-le şi 
păsările cele zburătoare». 


Ce-ar trebui să admirăm mai întâi la prietenii noştri înaripaţi, care cu 
cântările lor risipesc graţie şi voioşie în toată creația? 
Naturaliştii socotesc că există aproape zece mii de specii de păsări 


cântătoare, fiecare dintre acestea având repertoriul său propriu, alcătuit din 
felurite ritmuri şi melodii. Laringele lor inferior, asemeni unui nai, are deja patru 


până la opt perechi de muşchi folosiţi la cântat, dispuşi simetric. La unele păsări, 
cum este privighetoarea, aceşti muşchi ai laringelui sunt foarte puternici, 


astfel încât rezistă la triluri mai lungi. 
Aproape toate păsările cântătoare fac parte din categoria cintezelor şi, în 
general, a celor care stau şi dorm pe crengile uscate ale copacilor. Desigur, aceas- 


ta nu înseamnă că toate păsările ce stau pe crengi sunt neapărat şi bune 
cântătoare: Graurul, sfrânciocul şi coțofana nu cântă prea frumos: 


Frumos şi vioi este cântul mierlei ce răsună peste grădini şi ţarini. De asemenea 
încântător este şi trilul sturzului, al cărui motiv muzical se repetă identic în 
păduri. 

Tonuri melodioase şi ritmate risipeşte şi cinteza, din clasa fringilidelor, o 
clasă ce cuprinde cântăreți de marcă. 


Pe teritoriul Greciei circulă din vechime un cântec celebru, un dialog între un 
copil şi un cintez. Prima strofa este aceasta: 


In frunzişul des pe-o creangă răsun ' al cintezului tril. Auzindu-i arta şi harul, 


încetişor se-apropie un copil - 


Scatiul aparţine şi el aceleiaşi clase de păsări, având un cânt melancolic, 


ce foloseşte şapte note. Tot melancolic este şi cântul prigoriei, ce aparţine 
aceleiaşi familii. 
O altă specie de cinteză, cinteza-melodioasă, cântă o mare varietate de 


melodii. Un ornitolog a constatat că masculul, de la răsăritul soarelui până la 


apus, cântă peste opt mii de melodii! 
Și micuțul mărăcinar (sau troglodit), care îşi face cuib în mărăcini, tufişuri 


şi copaci mici, are un cânt plăcut. A doua sa notă se termină cu o octavă mai sus 
decât prima: 

Deosebit este şi viersul unei păsări ce trăieşte în regiunile nordice ale 
Statelor Unite. Cântul său seamănă cu mieunatul unei pisici. De aceea această 


pasăre se numeşte «mimul-pisică». O recunoaştem după creasta neagră şi pata 
cafenie pe care o are sub coadă. 


Minunate sunt cântecele ciocărliei. Unele specii trăiesc bine mulţi ani, 
chiar şi în colivie. O specie, ciocârlia- de-copac, care are şi creastă, este socotită 


ca cea mai melodioasă dintre toate. De multe ori cântul său îl concurează pe cel 
al privighetorii. 

Un tril special are pasărea paradisului rudolfmă, una dintre cele mai 
impresionante din specia păsărilor paradisului. Masculul se agaţă cu capul în jos 


pe creanga sa, etalându-şi culorile aripilor şi cântând cu glas uşor pe același ton, 
timp de zece sau cincisprezece minute. 


Există unele păsări ce imită cântecele altor păsări. «Glumeţul», care 
aparţine unei familii înrudite cu sturzii şi trăieşte în sudul Statelor Unite, este un 


imitator redutabil. Cântă tot timpul, zi şi noapte, mulumindu-se să repete fraze 
muzicale din cântecele altor păsări. Capacitatea laringelui său este demnă de 


admiraţie. Unii îl apreciază într-atât pe «glume», încât îl socotesc mai 

presus decât privighetoarea: 
Melodios este şi cântul păsării numite pişcă-în-flori şi cântul canatului- 


La fel de minunate cântece auzim de la unele păsări ce reprezintă încrucişarea 
dintre canar şi cinteză. Concret, din încrucișarea cintezului mascul cu femela 
canar, se nasc zburătoare cu penaj minunat colorat şi cu glas foarte melodios. 
Cardinalul, o pasăre ce pare că a fost scufundată în vopsea purpurie, fiindcă 
este roşie în întregime, cântă şi ea foarte frumos. Aşa cum am mai spus, oamenii 


obişnuiesc să le ţină în colivii în care masculul şi femela cântă tot timpul- 
Melodii atrăgătoare şi dulci cântă o mică şi frumoasă pasăre călătoare, cu 


gât roşietic, numită guşă roşie, cu gâtul roşu, cunoscută şi sub denumirea de 
gât-roşu, ce cântă vara în munţi şi iarna la câmpie: 
Cel mai frumos este însă cântul privighetorii, numită şi filomelă sau 


presură. Cântec dulce şi frumos cu nenumărate şi variate strofe, s-a 
constatat că melodiile sale au înjur de douăzeci şi patru de strofe. Laringele 


privighetorii este foarte rezistent, datorită formei speciale a mușchilor, putând 
cânta fără întrerupere ore în şir. O specie de privighetoare, mai mare decât 
cele de la noi, ce trăieşte în regiunile nordice ale Europei, cântă aproape 
întreaga zi: 


Oare de unde au atâta putere corzile sale vocalice? Intensitate, durată, 
culoare, varietate, armonie a melodiei, toate demne de admiraţie! 


Nici cel mai priceput flautist n-ar putea reproduce cu flautul său emoția şi 


graţia cântecului privighetorii. Marele compozitor Beethoven a încercat să-şi 
înfrumuseţeze «Pastorala» cu melodiile privighetorii. 


Pe lângă melodiile alese ale zburătoarelor admirăm şi dispunerea lor 


armonioasă, atât în ce priveşte timpul, cât şi în ce priveşte locul. 
La anumite ore natura se-nvăluie cu o culoare veselă. Atunci se observă că 


şi cântul păsărilor se molipseşte de acea veselie. Alteori natura se-nfăţişează 


melancolică. Păsările o urmează în melancolie. Unele locuri sunt pustii şi pline 
de măreție. In aceste locuri se aud strigăte impresionante. In alte locuri atmosfera 


este posomorită. Prin urmare, şi sunetele ce se aud sunt patetice. Cine remarcă 
această armonie, această consonanţă, rămâne uluit de aşa minune. 


In zori, când pădurea se trezeşte la viaţă, sub mângăierea primelor raze 
ale soarelui, totul se umple de veselie. De aceea, toate ciuturile păsărilor exprimă 


această bucurie a firii prin triluri vesele şi zglobii: 

La apus, în pădure sau la marginea livezii, se aşterne vălul unei uşoare 
melancolii. De aceea şi graiurile păsărilor sună nostalgic, lipsite de veselia din 
zori. 


Când pădurea s-a lăsat cuprinsă de brațele nopții, cade asupră-i un văl 
negru-ntunecat, însoțit de cânturile triste ale păsărilor. Huhurezul, pupăza, 
cucuveaua, bâtlanul, toate graiurile triste, se fac auzite la acest ceas: 

Privighetoarea, cu cântul său patetic, se ascunde acum prin tufe şi 


tufişuri dese, prin culmi şi râpi sau în păduri umede, adică în locurile ce îi priesc. 
Ciobănaşul (ştiinţific numit ciocănitoare verde), căruia îi place să trăiască 


în măreţi copaci înalţi, are un cânt deopotrivă de plin de măreție. Glasul său este 
metalic şi şuierător. De aceea mai este numit şi «şuierătorul» - 


Ciocârlia cântă melodii intense şi vesele, iar mediul în care le revarsă este 
pe potrivă. Această pasăre suie pe culmi ce par că ating norii. Acolo, în bucuria 
plină de lumină şi în necuprinsul cerului îşi revarsă suavele melodii, ce se aud 


limpede, dând impresia că se scoboară din vreun colţ îndepărtat al bolţii cerești. 
S-a spus că nici răgetul leului nu se aude la distanţe atât de mari: Trilurile 


ciocârliei răsună în spaţii deschise, luminoase, pline de măreție, risipind note 
bogate, lirice, vesele şi măreţe. 


Tot pe înălţimi se aude şi cântul vasiliscului , pasăre mică, de culoare 


cafenie, ale cărei note sunt dintre cele mai înalte: 
Printre prăpăstiile şi culmile de neatins ale munților, unde totul este plin de 
măreție, se aud ţipetele corbilor, ale păsărilor de pradă şi ale vulturilor. 


îmi amintesc că, odată, pe când mă aflam într-o zonă înaltă şi sălbatică a Ghionei, 
printre stânci abrupte şi râpi, croncănitul corbilor mi s-a părut în concordanţă 
cu măreţia acelor locuri, cu atât mai mult cu cât era urmat de ecoul creat 
de stâncile aproape verticale: 

Altădată, pe când mă aflam în aceeaşi regiune, printre păstori, în zori de zi, 
s-au auzit glasurile a nenumărate potârnichi, ca pocnetul unor arme, vestind 


trecerea nopții, sunând şi răsunând peste stânci şi prin râpi, în deplină armonie 
cu tot mediul natural! 

«ln fante se ivi prima rază a soarelui (scrie Papadiamantis descriind natura 
după slujba pascală la un însingurat paraclis pe-o insulă) şi din mare țâşni o 
orbitoare linie de foc din preztrălucitorul astru al zilei. Şi-n aceeaşi clipă se 
auzi un sunet puternic, tunător, strigătul unui vultur, sa/utândrăsăritul soarelui 
deasupra muntelui, din cuibul său aflat între stâ/c/ povârnrte de neajuns şi de 


nimeni călcate. Apoi se-auzi şoimul, colo sus, salutândşi el cu glas puternic, 
deasupra muntelui, într-o crăpătură înaltă a ameţitorului munte Kurupi. Apoi 


salutară astrul zilei potârn/chez şi turtureaua, chiar în mijlocul văii. La urmă 
salută răsăritul cu trilu-i dulce gingaşa privighetoare... La urmă de tot se auzi 
ciripitul timid al vrăbiuţelor de prin tufișuri...» 


Nenumărate păsări trăiesc în zonele cu climă tropicală. Sa mergem aşadar 
într-acolo, în ţările unde cânturile păsărilor sunt dintre cele mai felurite: 


Toate sunt intense, vioaie şi puternice. Ploile se revarsă ca nişte cascade, cu 
zgomot mare şi tot cu zgomot cad frunzele toamna. Frunza uriaşă a unui palmier 
cade cu zgomot de mitralieră. Frunzele enormului bambus se lovesc întruna cu 


zgomot puternic. Semințele ţâşnesc cu zgomot din fructe. Bătaia vântului 
printre cojile seminţelor untfr tufişuri ţepoase produce un şuier ciudat (aşa cum e 
acela pe care îl auzim în podişurile din estul Africii). Tecile cu seminţe ale plantei 
numite «pocnitoarea nisipoasă», un arbore ciudat ce creşte în locurile umede ale 
Americii de Sud, pocnesc ca o explozie. De aici şi o altă denumire a sa, aceea de 


«clopoțel pentru dejunul maimuţelon»! In acelaşi timp broaştele orăcăie umplând 
aerul cu orăcăieli ce seamănă cu nişte şuierături puternice. 


Intr-un peisaj diferit se schimbă şi glasurile păsărilor care sunt în 
consonanţă cu linia sonoră predominantă, în felul acesta sunetele disparate, 
fiecare în parte, se află în deplină armonie cu întregul. 


Concret, în Africa fiangolinii, asemănători cu potârnichile noastre, scot 
nişte țipete puternice şi ascuţite, într-o crescătorie din Kenya, îndată ce se lumina 
de ziuă şi apăreau primele raze ale soarelui, se auzeau strigătele lor dintre copaci, 


ierburi şi tufişuri, umplând văzduhul şi trezindu-i pe toţi. 

Bucerii înrudiți cu corbii noştri, sunt nişte păsări mari ce trăiesc în grupuri, 
adesea pe lângă oameni: Când zboară în grupuri mari produc un zgomot ce 
seamănă cu trecerea unui tren, Când dau din aripi, fiindcă aripile nu sunt 
acoperite la bază de tegumente, aerul pătrunde între ele, producând un şuierat. 


Bibilicile, păsări liniştite şi paşnice, înrudite cu fazanii, când zboară seara 

din copac în copac, ca să doarmă, fac un zgomot de nedescris, creând un adevărat 


babilon de sunete metalice: 

Una dintre păsările paradisului, cea mai mare, ce trăieşte în insulele Aru şi 
Noua Guinee, în unele anotimpuri obişnuieşte să danseze, îşi leagănă trupul 
ritmic, încoace şi-ncolo, pe creanga vreunui pom. în acelaşi timp scoate nişte 


țipete ascuţite ce se aud la distanţe foarte mari: 


In Amazon trăieşte una dintre multele păsări ciudate din zonă, al cărei glas 
seamănă cu zgomotul unui ciocan ce loveşte nicovala. 
Kaimiki este o pasăre asemănătoare cu rața, trăind doar în America de Sud. 


îndrăgeşte malul râurilor şi mlaştinile, dar poate fi întâlnită şi pe ogoare, ca 
animal domestic. Această pasăre are un glas melodios şi puternic. In afara unor 
strigăte puternice asemănătoare cu ale raţei, adesea scoate un țipăt gutural şi 


profund, ca sunetul unei trâmbiţe. Deoarece trăiesc în grupuri de cinci până la 


zece păsări, când încep să croncăne la apus, fac foarte multă gălăgie. 

In Brazilia există o pasăre numită ferreiro, adică «fierarul». Numele 1 se 
trage de la vocea sa. Deşi nu este mare, fiind de dimensiunea unei mierle, scoate 
un țipăt asurzitor, asemănător cu un ciocănit. 

Şi în Indii există o pasăre cu glas metalic foarte puternic. Din pricina 
sunetelor foarte puternice pe care le scoate, această pasăre este numită «arămar». 

Să ne scufundăm acum pentru a arunca o privire în lumea mărilor. Să 


mergem cu gândul în apele din Hawaii, în aceste mări se aud sunete stranii, des- 
pre care se ştie prea puţin. Cu ajutorul unui microfon submarin se poate auzi 


cântecul balenei la o adâncime de trei sute de metri, în scurt timp 
putem auzi cântecul altor balene. Vedeţi, este anotimpul împerecherii şi al 
naşterii, şi de aceea balenele s-au adunat în număr atât de mare acolo, pe 
coastele din Hawaii: 


Cântecele balenelor pot dura chiar şi o jumătate de oră. Există o anumită 
ordine a strofelor muzicale, ordine ce este respectată cu strictețe. Uneori 
remarcăm repetiții, dar niciodată schimbări ale ordinii. Toate balenele cântă 


acelaşi cântec. Anul următor însă, când se vor aduna iar în acelaşi loc pentru 
împerechere şi naştere, vor cânta un alt cântec, cu altă temă muzicală. Toate 
balenele vor cânta acelaşi cântec: 

Odată, urmărind o emisiune la televizor, s-a întâmplat să aud cântecul 
acestor mari cetacee, un cântec plin de tensiune, patos, mister şi măreție 


nelumească! Era ceva cu totul tulburător. Ceva nemaiauzit! Şi, după cum sunt 

pline de taine şi măreție adâncurile mărilor, tot astfel era şi cântecul lor pătimaş, 
pentru a fi în deplină armonie cu mediul lor natural. Demn de menţionat este 


faptul că aceste minunate cântece «marine» se aud la distanţe de multe 
mile, înfiorându-i pe cei ce se întâmplă să se afle în apele albastre ale 


Oceanului Pacific şi să le audă. 

La armonia muzicală a naturii îşi aduc contribuţia şi unele insecte, în 
nopţile de vară peste tot se revarsă acompaniamentul unei orchestre alcătuite din 
nenumărați greieri! Aripile insectelor produc şi ele sunete uşoare. Un specialist a 


constatat că atunci când aripile unei insecte bat de patru sute patruzeci 


de ori pe secundă, zumzetul lor este echivalent cu nota «la». Cum e bătaia 
aripilor, aşa este şi sunetul muzical emis de acestea, în perfectă armonie cu restul 


sunetelor din mediul înconjurător, toate respectând legile armoniei: 

Este firesc ca, după toate cele descrise mai sus, să ne îndreptăm gândul 
spre Preaînţeleptul Compozitor care le-a armonizat pe toate în chip atât 
de minunat: 

Când ascultăm un cântec interpretat de un cor sau o orchestră, observăm 
cât de bine se potrivesc vocile şi instrumentele. Chiar şi felul melodiei, al rit- 
mului şi al instrumentului, sunt în armonie cu conţinutul şi înţelesul 


cântecului. Desigur, şi-au adus contribuţia mai mulţi artişti, pentru a obţine 
armonia şi frumuseţea sonoră. Cine s-ar îndoi de aceasta? 
Apoi iar, ce om cu minte nu ar pricepe că în spatele acestei armonii sonore 


a naturii se află mintea de neajuns a lui Dumnezeu? Şi cine nu L-ar cânta aşa 
cum se cuvine? Şi ce existenţă sensibilă umană nu Ii va cere să reverse asemenea 
lucruri minunate şi în alte locuri, adică în lumea lăuntrică, «în omul ascuns al 


inimii»? Şi aici avem de a face cu o armonie şi o demnitate ce nu vor rămâne în 
limitele restrânse ale efemerului, ci se vor extinde într-un infinit 


temporal: 


CAPITOLUL V Ordine şi ritm 

Dacă se întâmplă să urmărim o paradă oficială, cu ocazia vreunei sărbători, 
cum e de exemplu ziua de 25 martie, vom remarca ritmul, ordinea şi buna or- 
ganizare, înțelegând ca a fost nevoie de multe exerciţii şi repetiţii. 

Situaţiile în care remarcăm spirit de ordine şi spirit gospodăresc creează o 


atmosferă plăcută. Ce bine ne simţim când ne aflăm într-o grădină unde le- 
gumele, copacii şi florile sunt bine rânduite! Sau când suntem într-o vie 
unde rândurile viţei-de-vie sunt dispuse geometric, sau într-o fabrică unde 


toate se petrec într-un ritm ordonat! Aceeaşi mulțumire o simţim şi când ne 
apropiem de un metrou, un port sau un aeroport, unde vehiculele vin şi pleacă la 
intervale de timp regulate. 


Unde întâlnim ordine nu simţim doar bucurie, linişte şi siguranţă, ci chiar 
suntem gata a lăuda mintea organizatoare, adică pe bunul gospodar ce le 
rânduieşte pe toate, aflându-se în spatele lor: 

Doar în glumă s-ar putea spune că întâmplător se află bine rânduite 


detașamentele la paradă, rândurile de viță-de-vie, cărţile în rafturile bibliotecii, 
avioanele la locul de decolare. Numai nişte oameni necugetaţi refuză să admită 


faptul că îndărătul tuturor lucrurilor bine rânduite şi organizate, se află Cineva 
care le rânduieşte şi le organizează. 

Am spus toate acestea fiindcă în continuare vom vedea în împărăția naturii 
lucruri pline de ordine, ritm şi exactitate, tocmai pentru a sublinia în ce mare 


orbire se află cei care nu pricep că în spatele acestora se află Marele Orânduitor: 

Dacă în această carte ne-am fi ocupat şi de lumea astrelor, am fi constatat 
minunata armonie a mişcărilor nenumăratelor corpuri cereşti. Insă şi lumea 
animalelor şi a plantelor ne rezervă destule surprize! 


Cu ani în urmă mi-a căzut în mână o carte cu titlul «In ocnele Siberiei». 
Erau amintirile unui inginer pe care întâmplările vieţii l-au dus până în acele 
ocne: In acea carte, la un moment dat, autorul vorbeşte despre şoarecii de pădure 


din Siberia. Autorul vorbeşte despre trezirea lor din hibernare. După câteva luni 
de somn, aceste animale simt că s-a schimbat vremea şi într-o zi anume, ca şi cum 


ar fi primit un ordin secret, ies la lumină, umplând de viaţă nesfârşitele suprafeţe 
împădurite ale Siberiei. In fiecare an trezirea lor din hibernare se produce la 
aceeaşi dată, de sute de ani, fără nici cea mai mică schimbare. 


Din acest motiv, apariţia lor funcţionează ca un calendar pentru diferitele 

neamuri care trăiesc în acea zonă: byrilli, calmuci sau tătaro-mongoli. Ieşirea lor 
din hibernare este un adevărat calendar. Orice alt calendar ar putea greşi, nu însă 
şi acela al şoarecilor de pădure, care funcţionează cu o exactitate deplină. 


Lucruri asemănătoare întâlnim şi în lumea păsărilor. Să ne oprim puţin la 
spaţiul Greciei. Țăranii greci cred că apariția berzelor pe cerul Thessaliei sau al 
Macedoniei, sau în mlaştinile din regiunea Aliak-mon, are o semnificaţie 
calendaristică. Momentul în care îşi fac apariţia este bine stabilit. 


Im general putem spune că la păsările călătoare remarcăm o programare şi o 
ordine extraordinară. E de mirare cum se adună atât de multe păsări, înnegrind 
cerul, cum intră în rând, cum îşi iau zborul în acelaşi moment, cum formează acel 


minunat V. Cum se îndreaptă fără greş spre destinaţia lor îndepărtată! 
în unele cazuri numărul lor este incredibil de mare. Se spune că unele 


stoluri migratoare de grauri sunt alcătuite din aproape un milion de păsări, în 


timp ce stolurile de cinteze din stol, alcătuiesc un strat lat de 200 de metri şi lung 
de 45 de kilometri, numărând aproximativ 36 de milioane de păsări. Stolurile de 


alcioni australieni - nu vă va veni să credeţi - care au o grosime de 90 de metri, 
fiind alcătuite din 150 de milioane de păsări, trec peste cei ce le privesc într-o oră 
şi jumătate. 

Cine are norocul să vadă un stol atât de mare, rămâne uluit şi 
fermecat totodată, privind această imagine unică, de o ordine măreaţă. O 


adevărată încântare! 

Cei ce se ocupă cu vânătoarea rămân uluiți de ordinea de care dau dovadă 
păsările în chestiunile de timp. Acţiunile lor dovedesc o programare remarcabilă. 
Un exemplu la îndemână este becaţa. 


dată ce se lasă înserarea, această pasăre părăseşte înălțimile şi 
se-ndreaptă spre bălți, unde găseşte hrană şi se scaldă. Apoi, îndată ce se crapă de 


ziuă, îşi ia zborul din nou spre înălțimi. Momentul în care coboară spre câmpii şi 
acela în care zboară din nou spre înălțimi este stabilit cu exactitate: cincisprezece 
sau douăzeci de minute înainte de a se înnopta sau de a se lumina de ziuă. 
Cronometrul becaţei funcționează perfect. Vânătorul care nu ştie acest lucru să nu 
se aştepte să aibă succes. 


Familiarul cocoş ştie şi el cât e ceasul. Cucurigul său nocturn era apreciat 
încă din antichitate, pentru precizia sa cronologică. De aceea, într-o cunoscută 
ghicitoare, cocoşul spune: 


«Rege nu sunt Coroană port. Ceas nu am. Ceasurile măsory 


31 


S-a observat că şi răgetele măgarului au o semnificaţie asemănătoare. 
Nopțile, când stă legat Ia iesle, trimite mesaje stăpânului său, spunându-i cât 
mai e până în zori, fiind dinainte stabilite orele la care urmează să ragă. 

Puțin mai înainte ne-am referit la minunata ordine a păsărilor călătoare. 


Acelaşi lucru se petrece şi cu peştii migratori. Legat de aceasta, Sfântul Vasile 
cel Mare scrie în Hexaemeron: «Există nişte peşti migratori. De parcă ar fi luat o 
hotărâre comună de a pleca în călătoria lungă, ca la un semn, pornesc deodată. 
Adică, îndată ce s-a apropiat timpul împerecherii, părăsesc diferitele golfuri ale 
mărilor şi, minaţi de legea firii, se îndreaptă spre Marea Nordului. In timpul 


migrării îi vom vedea uniţi ca un curent marin, curgând prin Marea Marmara 
spre Marea Neagră». 


Inţeleptul dascăl al Bisericii mai observă: «Cine îi mână? Ce poruncă 
domnească şi ce legi publice afişate în agora le stabilesc programul? Şi cine înde- 


plineşte misiunea călăuzei? Vezi că orânduiala dumnezeiască se întinde peste tot 
până la cele mai mici vietăți? Şi, în vreme ce peştele nu se împotriveşte legii celei 
dumnezeieşti, noi oamenii nu suportăm poruncile mântuitoare!»- 

Şi în lumea mică a insectelor întâlnim exemple din cete mai grăitoare. Să 
observăm albina care, în ciuda greutăţii sale mici - cântăreşte doar o jumătate de 
gram - ascunde mulţime de taine. In ceea ce priveşte perceperea timpului ne 


uimeşte. Observaţii şi experimente ale entomologilor au confirmat faptul că 
deţine un ceas foarte exact. 


Un naturalist ce trăia lângă nişte albine, lăsa în fiecare zi pe masă, de la 


orele 77-00 până Ia 12.00, un pahar cu apă şi zahăr. Albinele cercetase ale unui 
stup I-au descoperit şi le-au chemat pe culegătoare. Astfel, în fiecare dimineaţă, 
la orele unsprezece fix, un roi se îndrepta spre paharul cu zahăr. S-ar fi putut duce 
şi la 11.30 şi la 12.00. Apa cu zahăr ar fi găsit-o oricum la locul ei, dar nu-şi 
modificau niciodată programul. Mai presus de toate, ordinea şi exactitatea! 


S-a observat că albinele se mişcă urmând un program foarte riguros: 


Orele când se duc undeva sunt dinainte stabilite. De exemplu, dimineaţa la 
ora 8.00 se vor duce în bucătărie, la 9.00 în grădină, ia 10.00 m pridvor. Ceasul 


lor tainic le indică ora fără greş. Aceeaşi consecvență o dovedesc şi în ceea ce 
priveşte traseele pe care le urmează. 
Trebuie să mai amintim şi uimitoarea ordine care există în lumea 


mamiferelor. Primează tot ce are legătură cu procrearea. Aici regulile sunt foarte 


exacte. Pe cit de importantă este chestiunea perpetuării speciei, pe atât de strictă 

este şi ordinea ce le caracterizează. Ritmuri biologice, cicluri lunare, perioade de 
fertilitate, o durată stabilită a gestaţiei, toate reglate la perfecţiune. Aici // vedem 


limpede pe Nevăzutul Orânduitor a toate: 
Şi în împărăția plantelor ordinea este evidentă. Este dinainte stabilit 


momentul când îmbobocesc copacii, când înfloresc, când vor lega rod, 
când se va coace acesta, când vor cădea frunzele - dacă sunt copaci cu frunze 


- şi când frunzele vor ieşi din nou. 
Remarcăm faptul că unele flori au un anume moment al zilei în care îşi 
deschid şi îşi închid petalele. Renumitul naturalist Linne" şi-a alcătuit în grădina 


sa din Uppsala un ceas din plante! Când se deschidea o floare anume era ora 8.20 
dimineaţa, când se deschidea o a doua floare era ora 9:30, iar când o alta 


îşi îndrepta chipul spre soare era ora 72:00: Când una dintre flori se 
închidea, era ora 6.00 după-amiaza etc. 


Creştinii din Grecia, strâns legaţi de secole de viaţa Bisericii, stabileau o 
legătură temporală între diferite fenomene ale împărăției plantelor şi calendarul 
sărbătorilor religioase. Astfel, Pastele este legat de înflorirea liliacului, 
sărbătoarea Sfântului Constantin de coacerea cireşelor, a Sfintei Marina de coace- 


rea smochinelor, a Schimbării la Faţă de coacerea strugurilor, a Sfântului 


Dumitru de înflorirea crizantemelor - care se mai numesc şi florile Sfântului 
Dumitru -, a Intrării Maicii Domnului în Biserică de coacerea portocalelor etc. De 
bună seamă, această corelaţie nu ar fi fost stabilită, dacă ceasul lumii vegetale nu 
ar funcţiona cu exactitate. 

Din momentul în care ştiinţa a aflat tainele atomului, ale elementelor 
materiale, a ieşit la iveală o altă lume plină de ordine. S-a constatat că fiecare 
a-tom are un număr egal de protoni şi electroni. Hidrogenul de exemplu, dispune 
de un proton şi un electron, primind numărul | în Tabelul lui Mendeleev. Heliul 
are doi protoni şi doi electroni, iar litiul trei. Seria continuă în chip minunat. 


Nichelul are 28, cuprul 29, zincul 30. Mergând spre sfârşitul tabelului, 
protactiniul are 97, iar vestitul uraniu 92... Ajungem astfel la numărul 105, 


fiindcă atâtea elemente cunoaştem până acum. Dintre aceste elemente, ultimele 
treisprezece nu s-au găsit în natură, fiind artificiale. Astfel se formează minunatul 
«tabel periodic al elementelor», cum îl denumesc oamenii de ştiinţă, adică o 


extraordinară minune de ordine şi bună orânduire: 


Incheiem aici acest capitol amintindu-ne două fraze ale marelui Apostol 
Pavel: «Dumnezeu nu este făcător de dezordine». «Totul se face cu cuviinţă şi cu 


ordine». Să amintim şi o pericopă extraordinară din Sfântul Grigorie Teologul: 

«Toate au fost făcute cu ordine. Ordinea a aşezat totul. Ordinea cuprinde cele 
cereşti şi cele pământeşti: Ordinea [este] în cele inteligibile, ordinea [este] 


în cele sensibile, ordinea între îngeri, ordinea între stele, în mişcare, mărime 
şi relaţie unele față de altele, ordinea în strălucire... Ordinea [este] în ceasuri şi 
timpuri... Ordinea zilelor şi a lungimii nopţilor şi a spaţiilor... Ordinea în stihii şi 


în trupuri... Ordinea a rânduit naşterea şi hrana tuturor vieţuitoarelor şi timp 


potrivit fiecăreia... Ordinea este maica şi siguranţa făpturilon> (Cuvântul 32): 

CAPITOLUL VI Echilibrul ecologic 


Felul în care găsesc hrana necesară, asigurân-du-şi supraviețuirea pe 
pământ nenumăratele specii ale organismelor vegetale şi animale, este o 
adevărată minune. Mintea preaînţeleaptă a Creatorului a conceput un plan care ne 
uimeşte prin înţelepciunea sa. 

Acest lucru este şi mai uşor de înţeles, dacă ne gândim că fiecare specie are 
nevoie de o hrană anume. De anumite substanţe are nevoie iarba, de altele mărul, 
albina, păianjenul, porumbelul, capra, elefantul sau balena. Şi toate speciile 
trebuie să-şi asigure cele necesare traiului, fără a avea nici un motiv să fie ne- 


mulțumite. 
Să începem cu plantele. Cum îşi găsesc ele hrana? Ce bucătărie le 


pregăteşte prânzul? 
Lumea vegetală se hrăneşte din natura anorganică. Concret, pentru 

menţinerea vieţii plantelor este nevoie de carbon, hidrogen, oxigen, fosfor, azot şi 
potasiu. De asemenea este nevoie de calciu, magneziu, fier, sulf, mangan, zinc, 
cupru, clor, molibden şi bor. Cele mai multe dintre aceste elemente se găsesc în 
pământ: 

Pământul, pietrele, apa şi aerul se transformă în frunze răcoroase, în 
vlăstare delicate, flori frumoase şi roade dulci: mere, pere, struguri. 

Pentru a se ajunge însă aici este necesară şi contribuţia luminii soarelui. 
Atunci se petrece un uluitor şi extraordinar fenomen numit fotosinteză. 

Prin fotosinteză substanțele anorganice se transformă în substanţe 
organice, făptuind această mare minune. 


Procesul este următorul. Plantele, având în frunze o substanţă verde, 


numită clorofilă, când sunt expuse la lumină, direct sau indirect, preiau carbonul 
din dioxidul de carbon care există în atmosferă (Bioxidul de carbon pătrunde în 
frunzele verzi prin nişte pori aflaţi în număr mare pe .partea dorsală a frunzelor). 
Carbonul împreună cu apa absorbită de rădăcini şi cu lumina soarelui produc 
glucoza şi oxigen. 

Aşadar, oxigenul care se eliberează astfel şi datorită căruia ne place 
vegetaţia, nu provine din dioxidul de carbon, ci din apă. 

Din glucoza se vor forma amidonul, celuloza şi alte combinaţii pe bază de 
carbon, adică substanţe organice, ce compun materia vie. 


Totuşi, felul în care se petrec toate aceste procese rămâne necunoscut. 


Chiar şi pentru cercetători procesul fotosintezei rămâne up mister: 
Să ne oprim puţin şi la lumea animalelor. După cum se ştie, animalele nu se 
pot hrăni cu substanţe anorganice. Nu cred că aţi văzut vreun animal care să 


mănânce pământ sau pietre: De asemenea, animalele nici nu pot 
transforma elementele anorganice în elemente organice: Atunci cum de 


rămân în viaţă? Pur şi simplu, recurg la lumea vegetală, unde fotosinteza 
transformă continuu materia anorganică în materie organică... In felul acesta 
capra, oaia, iepurele sau cerbul... îşi asigură supraviețuirea. 

Există însă şi animale carnivore al căror organism nu poate asimila 


substanţe organice sub forma unor plante. Câinele, lupul, şoimul, tigrul, leul... nu 
se hrănesc cu ierburi, ci au nevoie de carne. Nu vor întâmpina nici o problemă, 
fiindcă se vor hrăni cu animale erbivore: 

Substanțele anorganice se transformă în substanţe organice- Animalele 
erbivore se hrănesc cu plante, iar cele carnivore cu cele erbivore: larba are 


nevoie de pământ. Oaia are nevoie de iarbă. Lupul are nevoie de oaie. Un lanţ 
plin de înţelepciune. 

In unele locuri unde există un număr limitat de specii vegetale şi animale, 
remarcăm o extraordinară ordine şi economie. De exemplu, în unele zone împă- 
durite cu stejari trăiesc cucuvele şi cârtițe. Cucuvelele se hrănesc cu cârtițe, iar 
acestea cu ghindă. Lucrurile merg de minune. 


Să vedem acum o altă dovadă a înțelepte! iconomii, în zonele arctice, 
unde plantele sunt hrana insectelor care, la rândul lor, sunt hrana 
potârnichei polare, cu care se hrăneşte vulpea polară. Astfel, fiecare animal îşi 
găseşte hrana potrivită, toate lucrurile petrecându-se în chip înţelept: 


Există însă şi unele situaţii când intervine factorul uman, perturbând 
această minunată ordine şi echilibrul existent, în astfel de situaţii simţim şi mai 
mult distanţa dintre înţelepciunea lui Dumnezeu şi nepriceperea noastră. Vom 


prezenta în continuare câteva exemple concrete: 
In pădurile Americii de Sud trăiau destul de multe pume (animale 


sălbatice, sângeroase, înrudite cu leopardul şi pisica sălbatică), care omorau un 


număr din ce în ce mai mare de cerbi. Nişte vânători s-au gândit că această stare 
de lucruri nu trebuie să continue, aşa că au început să extermine pumele. Astfel au 
apărut efecte nedorite asupra echilibrului ecologic, fiindcă cerbii, care acum nu 
mai erau vânaţi de pume. au început să se înmulțească în număr prea mare, 


amenințând vegetaţia existentă. Pădurea risca să dispară. Atunci s-au trezit 
vânătorii şi-au priceput cât de necesare erau pumele. Apoi au fost nevoiţi să 


vâneze cerbii, pentru a preveni distrugerea pădurii. 

In unele părți din America trăieşte şoimul cu coadă roşie. Această pasăre se 
hrăneşte cu şoareci şi diverse insecte dăunătoare. Uneori se hrăneşte chiar şi cu 
păsări de curte. Din pricina aceasta, cultivatorii 1-au exterminat dintr-o regiune 
anume. Nu a durat mult şi au început să regrete cele făcute, fiindcă dispariţia 


şoimului a dus la înmulţirea nestăvilită a cârtiţelor şi a unor insecte dăunătoare. 
Atunci şi-au revenit agricultorii şi au priceput că pagubele pe care le făceau 


şoimii, luându-le câteva găini, nu se comparau cu multele lor binefaceri, 
înțelegând prin aceasta exterminarea nenumăraţilor duşmani ai culturilor lor. 
Stricând echilibrul ecologic ai regiunii, s-au păgubit singuri. 

Asemănător este şi exemplul următor. Undeva, în nordul Italiei, mai 


demult, existau mulţi corbi. La un moment dat oamenii s-au gândit să îi omoare. 


In curând însă au regretat, fiindcă dispariţia corbilor a creat probleme foarte 
mari. In zona respectivă existau multe cârtiţe, iar prezenţa corbilor le limita 
înmulţirea, în urma uciderii corbilor, cârtiţele s-au înmulțit foarte mult şi, în mod 
corespunzător, se multiplicau şi tunelurile subterane, gurile de ieşire şi cele de in- 

trare în pământ. Şi, fiindcă în regiunea respectivă erau multe râuri, apele 
pătrundeau în tunelurile subterane, distrugând ogoarele şi podurile. +- 

Abia atunci au priceput oamenii cât rău făcuseră omorând corbii, care 
reglau numărul cârtițelor, păstrând astfel echilibrul în natură. 

Să mai dăm un exemplu. Primii locuitori ai Americii se dădeau în vânt 
după blana de castor, aşa că şi-au pus în gând să omoare cât mai mulţi. In timp 
ce-i omorau, au început să apară şi necazurile, dând peste ei tot felul de 
catastrofe: In primul rând, una-două apăreau inundaţii. Se umflau râurile şi 


se revărsau făcând prăpăd. Acest lucru nu se întâmplase însă cât timp 
existaseră castorii, fiindcă aceştia făceau diguri care opreau apele. După ce şi-au 
dat seama de acest lucru, oamenii şi-au schimbat părerea şi au devenit apărători 
fanatici ai castorilor! 

In timpul lui Frederic cel Mare s-au petrecut următoarele. Fiindcă vrăbiile 


şi alte păsări aduceau pagube copacilor fructiferi din grădinile acestuia, cuprins 


de mânie, regele a poruncit să fie vânate de toată lumea. Ba chiar a pus şi un 
preţ pe fiecare pasăre ce-î va fi adusă ucisă; şase bani pentru fiecare pasăre. Peste 
puţin timp însă s-a căit amarnic pentru cele făcute. De ce? Fiindcă astfel copacii 
fructiferi se umpluseră de omizi şi alte insecte. Atunci a fost nevoit să ceară să se 
aducă vrăbii din alte locuri, pentru a le pune în grădinile sale! 


Cu cât am studia mai mult astfel de întâmplări, am pricepe mai bine 
înţelepciunea ascunsă în spatele creației: 


Nenumărate, infinite specii de plante. Nenumărate animale erbivore. 
Nenumărate animale carnivore. S-a socotit că există 320.000 de specii de plante 
şi un milion de specii de animale, între care există relaţii dintre cele mai complexe 
şi diferențieri în funcţie de locuri şi anotimpuri. Nenumărate gusturi în privinţa 
hranei... Cu toate acestea există un admirabil echilibru în hrănirea şi 


supraviețuirea tuturor speciilor: 
Cu toţii ştim că cea mai mare parte a globului este acoperită de oceane. Să 


călătorim cu gândul pe plajele acestora, pentru a gusta puţin din băutura dulce a 
marii înţelepciuni. Să aruncăm o privire asupra plajelor nisipoase ale oceanelor. 
Vom observa imediat existenţa a numeroase şi felurite păsări. Departe de zarva 
oraşelor, se bucură de viaţă, convieţuind în pace. 

Aceste păsări se hrănesc cu cărăbuşi şi muşte pe care le găsesc pe nisip, cu 
viermi de apă şi cu raci, ce se ascund sub nisip. Nici un animal nu încearcă să ia 
hrana altuia. Pescăruşii mănâncă tot ce găsesc la suprafaţă, viu sau mort. 
Porcăraşii scurmă în nisip cu ciocul lor mic. Alte păsări, cu cioc mai mare, 

vânează mai adânc în nisip. S-a observat că racii cei mai mari şi viermii de apă 
stau la adâncime destul de mare, în timp ce, cei mai tineri şi mai mici, se află mai 
la suprafaţă. 

Unele păsări au picioare mai lungi, astfel încât pot intra şi în apă, apucând 
prăzi inaccesibile altor păsări. De asemenea, când există diferenţe între aceste 
păsări în ceea ce priveşte lungimea ciocului, aceasta se datorează grosimii 
stratului de nisip în care îşi caută hrana. 


Dacă toţi aceşti locuitori înaripaţi ai oceanelor ar fi avut picioare şi ciocuri 
de aceeaşi lungime, cu siguranţă nu ar fi putut supravieţui. Cineva însă a făcut să 


difere felul şi lungimea ciocurilor şi a picioarelor, astfel încât fiecare să 
vâneze în alt fel şi într-un alt loc al plajei. Astfel pot vieţui la un loc, în acelaşi 


spaţiu, fără ca o specie să pretindă hrana alteia: 

Socotim că acest exemplu este deosebit de impresionant şi spectaculos. 

Să călătorim acum în Africa pentru a vedea alte situaţii asemănătoare şi să 
ne oprim într-o zonă cu putină verdeață, acoperită doar de tufişuri ţepoase, 


salcâmi mici şi baobabi (baobabii sunt nişte copaci uriaşi, destul de ciudaţi). 
Acest loc uscat şi sălbatic se numeşte savană. 


h savană întâlnim multe animale erbivore, zebre, girafe, gazele şi 
nenumărate feluri de antilope. Printre altele, este bine să ne oprim la tre; 
animale: girafa, gherenukul şi dik-dik-ul. Gherenukul este un fel de antilopă, 


care se distinge prin gâtul foarte lung. Dik-dik-ul, denumit astfel după strigătul 
pe care îl scoate, este tot un fel de antilopă, de dimensiuni mici (are 30-40 cm 


înălțime), cu ochi mari: 

Aceste trei animale se hrănesc din aceeaşi copaci, dar îşi iau hrana, de la 
înălţimi diferite, motiv pentru care nu există nici o rivalitate între ele. 
în timp ce cresc copacii şi tufişurile savanei, girafa se hrăneşte cu frunzele şi 


mugurii ce se află în punctele cele mai înalte ale copacilor, înaltă cum e, cu gâtul 
lung, îşi foloseşte limba pentru a rupe cele mai de sus şi cele mai gustoase crengi 


ale salcâmilor: 
Gherenukul se ridică pe picioarele dinapoi, stând în două labe timp 
îndelungat: Având gâtul scurt, se poate hrăni foarte bine cu frunzele şi mugurii 


ce se află la o înălțime de aproximativ trei metri: 
Micuţul dik-dik este nevoit să se hrănească cu frunzele aflate mai Jos. 


Tot în savană întâlnim rinocerul negru: Acest animal se hrăneşte din 
copacii aflaţi mai la margine. Mărimea sa nu îi îngăduie să pătrundă în locurile cu 

copaci mai deşi şi tufişuri. Antilopele însă nu întâmpină nici o greutate: 
Aşadar, nici un animal nu le împiedică pe celelalte să se hrănească şi să 
supravieţuiască. 
De altminteri, nu e deloc neobişnuit să vedem în savană un baobab uscat. 
Ne putem întreba dacă mai poate oferi ceva lanţului ecologic? De bună seamă că 


da, fiindcă va fi o hrană bună pentru termite (acestea sunt nişte insecte asemenea 
furnicilor şi trăiesc în ţări tropicale). Principala hrană a termitelor este lemnul. 


La rândul lor, termitele sunt mâncate de lupul-de-pămînt| 5. Acesta 


este un animal nocturn, asemănător 'cu hienele sau câinii, şi se hrăneşte mai ales 
cu insecte. Un naturalist a spus că odată în stomacul unui lup-de-pămînt s-au găsit 
40.000 de termite! 


Să vedem acum o altă dovadă de minunată iconomie în cercul hrănirii şi al 


supravieţuirii diferitelor animale: 
Un animal, de exemplu un cal, trăieşte aproape douăzeci şi cinci de ani. 
După ce moare, îl aruncă undeva pe tarini. In scurt timp începe să se facă simțită 


duhoarea ptomainei . Joacă oare vreun rol stârvul calului în iconomia 
ecologică? De bună seamă. Imediat prind de veste ceahlăiil , care vin de la mari 


distanţe pentru a se hrăni din stârv: 


Un alt exemplu. Pe timp de secetă, multe copitate din Africa mor din 
pricina foamei şi tot locul se umple de hoituri. Dar iată, în scurt timp îşi fac apari- 
ţia păsările de pradă, hienele, şacalii, marabul1 8 şi alte animale ce se ospătează din 
belşug, curăţind totodată regiunea respectivă de cadavrele periculoase. Marabu 


este o pasăre înrudită cu barza: Sub gât îi atârnă un săculeţ specific, destul de 
mare. 


Fiindcă aceste păsări şi animale necrofage mănâncă hoiturile, fie în 
întregime, fie doar resturi din prânzul altor animale carnivore, ele nu caută 


să ia hrana altor animale. Se orânduiesc în chip minunat, fără a deranja celelalte 
animale carnivore, în plus, mai îndeplinesc şi acest serviciu util, de gunoier al 


acelor locuri. Toate sunt orânduite aşadar cu înţelepciune şi cuminţenie 
desăvârşită / 

Dacă într-o anume zonă lipsesc animalele necrofage, se va găsi o altă 
soluţie şi vor intra în acţiune alți factori. Nu vom găsi nici o greşeală şi nici o omi- 
siune la înţelepciunea Supremă. Atunci au cuvântul microbii putrefacţiei, care 


sunt nişte bacterii, şi ciupercile, care joacă un rol însemnat în tot circuitul 
ecologic. Acestea secretează nişte enzime care descompun organismele moarte. 

Astfel se realizează descompunerea, prin care substanțele complexe devin 


simple, întorcându-se în natură elementele folositoare, care mai apoi vor fi 
asimilate de plante. Prin urmare, moartea serveşte vieții. 


Ce s-a luat din pământ şi aer se întoarce de unde a pornit, iar rezervele nu 
se epuizează niciodată. 


Dacă nu ar fi existat microbii ce produc descompunerea, am fi avut 
probleme foarte mari. Fiecare făptură vie ce nu s-ar fi descompus'9 şi-ar fi lăsat 
hoitul pe pământ. Pe toată planeta s-ar fi adunat mulțimi de cadavre care, cu 
trecerea timpului, ar fi ajuns la o cifră impresionantă. N-am mai fi avut pe unde să 
călcăm. Pe de altă parte, s-ar fi epuizat şi rezervele indispensabile dezvoltării 
vieții. 

Grăitor este exemplul Veneției. Parii de lemn înfipți pe fundul mării - pe 
care este întemeiat oraşul - se mențin de secole nealterați. De ce? Tocmai fiindcă 
în mediul marin nu pot trăi microbii descompunerii. Astfel lemnul nu este supus 
descompunerii, fiind deosebit de rezistent şi dăinuind un interval nelimitat de 
timp. 

Cineva s-a îngrijit însă ca nici unul dintre aceste lucruri groaznice să nu se 
întâmple: 


Pentru a rămâne neclintite verigile lanţului ecologic. Creatorul a arătat o 
minunată pronie în ceea ce priveşte naşterile. Numărul urmaşilor este stabilit cu 
înţelepciune, iar echilibrul este uimitor. 


Când este vorba despre un animal slab şi neputincios, care este ameninţat 
de o mulțime de duşmani şi primejdii, Dumnezeu i-a hărăzit să facă pui mulți. 


Dimpotrivă, animalele sălbatice, de pradă, care sunt periculoase, nasc un număr 
mic de pui. 


lepurele-de-câmp de exemplu, este urmărit de tot soiul de duşmani: de 
vulpi, pisici sălbatice, dihori, şerpi, vulturi, păsări de pradă şi oameni... Pentru a 
putea supravieţui, în afara vederii foarte pătrunzătoare, a auzului foarte bun şi a 


vitezei, dispune şi de o mare fertilitate: Intr-un an, un iepure-de-câmp 


naşte de patru-cinci ori, dând naştere la trei până la cinci pui: 


lepurele-de-casă care, ca şi iepurele-de-câmp, are mulţi duşmani, este şi 
mai prolific. Aproape în fiecare lună naşte zece sau mai mulţi iepuraşi. 


(Mai sus am vorbit despre felul în care sunt decimate termitele de 


către lupul-de-câmp. Şi în cazul termitelor, numărul nașterilor este deosebit de 
mare. Regina termitelor naşte între 8.000 şi 10.000 de ouă pe zi. Pe lună se adună 

aproape 250-000: 
Aceleaşi lucruri sunt valabile şi în privinţa peştilor. De exemplu, sardeaua 


este vânată de pălămide, toni, ştiuci, pescăruşi şi, desigur, şi de om. Bietul 
Peştişor nu are pic de linişte. Stomacurile păsărilor, ale peştilor şi ale oamenilor 
se întrec care să-l prindă mai repede. 

Adeseori putem vedea nişte peştişori ce zboară deasupra valurilor. Unele 


sardele, când sunt vânate de pălămide, sar din apă pentru a se salva. De multe 


ori reuşesc să scape astfel de pălămide, dar sunt mâncate de pescăruşi. Cum să 
o scoată la capăt, cu atâţia duşmani ce le ameninţă din apă şi aer? 

Bunul Dumnezeu însă. Care vede ce se petrece peste tot, i-a dăruit şi guvidelui o 
fertilitate cu totul ieşită din comun. Prin urmare acest peşte se înmulțește ca 
nisipul mării, aşa că au de unde se hrăni duşmanii săi, fără însă ca această specie 
să fie primejduită în vreun fel. 

Asemănătoare este şi situaţia stridiei care depune de fiecare dată cincizeci 
de milioane de ouă! 

Trebuie să spunem că, în general, toţi peştii mici şi neputincioşi depun mii 
şi mii de ouă şi tocmai această fertilitate extraordinară le salvează specia. 
Totodată îi salvează şi pe cei mari deoarece, dacă ar dispărea peştii mici, nici cei 
mari n-ar mai avea cu ce să se hrănească şi ar muri. 


Să zăbovim puţin şi în lumea zburătoarelor, unde vom întâlni aceeaşi 
minunată orânduire a lucrurilor: Păsările cu mulţi duşmani nasc mulţi pui. De 


exemplu, vrăbiile şi alte păsări înrudite cu ele fac de trei sau patru ori pe ani câte 
6-7 ouă de fiecare dată. 

Dimpotrivă, animalele periculoase, de pradă, nasc pui puţini. Șoimul 
bunăoară face 2-4 ouă o singură dată pe an. Leopardul naşte doi, cel mult patru 
pui. De regulă tigrul naşte unul sau doi pui. La fel şi leul. Cunoscuta fabulă a lui 


Esop spune: «Vulpea o batjocorea pe leoaică fiindcă năştea un singur pui». 


Dacă lucrurile nu ar fi fost astfel orânduite, adică dacă şoimul ar fi făcut 
ouă multe, precum vrabia, iar dacă leul sau tigrul s-ar fi înmulțit precum iepurii, 


vă puteţi închipui care ar fi fost urmările... în primul rând ar fi dispărut animalele 
neputincioase. Odată cu dispariţia lor, ar fi dispărut şi puternicele animale car- 


nivore- Apoi plantele, pe care nu le-ar mai fi mâncat erbivorele, s-ar 
fi extins pe tot pământul, sufocându-l: 


Minunat ciclu- Vimitoare reciclare a materiei organice! Pământul 
devine iarbă. Iarba devine hrană pentru zebre. Zebra este hrana leului. Leul 
devine țarină. Apoi ciclul reîncepe. Nimic nu se pierde şi nimic nu prisoseşte. Din 
nenumăratele şi complicatele funcțiuni, influenţe şi relaţii între elementele 

naturii, izvorăşte un minunat echilibru. 

Fie ca acest echilibru să nu-l vatăme demonul tehnologiei şi intervenţia 
omului, în general dăunătoare, care mai ales în ultima vreme, ne neliniştesc 
profund. 


CAPITOLUL VII Modalităţi de autoapărare 


Vom începe acest nou capitol cu capra neagră din Creta, vestita capră 
neagră din Munţii Alb120, care mai este denumită de localnici şi cri-cri. 


Odinioară acest animal era vânat fără milă de vânătorii din insula Creta, care 
nu-i lăsau nici o clipă de linişte. Aceasta pentru că are o carne foarte gustoasă, ce 
pare carne de căprioară şi nu de capră. Totodată şi pielea sa este foarte căutată. 
Cele două linii negre, una de-a lungul spinării şi cealaltă în partea picioarelor din 
faţă, formează o cruce. Şi, fiindcă este foarte rezistentă, este folosită la fabricarea 

funiilor şi a curelelor. Coamele sale sunt pline de măreție, având protuberante şi 


linii transversale, după care ne putem da seama de vârsta fiecărui animal în 
parte. Vechii Cretani prindeau cele două coarne ale unui mascul (cele ale femelei 


sunt prea scurte) cu un mâner de lemn, fabricându-şi astfel arcuri 


deosebit de trainice: 
Pericolul dispariţiei sale este evident. Totuşi, Creatorul a dăruit acestui 


animal minunate mijloace de autoapărare. Prin urmare, capra neagră aleargă şi 


sare cu mare viteză şi multă uşurinţă peste stânci şi prăpăstii. Pentru a străbate 
regiuni greu accesibile, îndepărtate, îşi face loc cu coarnele, cu care se prinde de 


stânci, pentru a nu se prăbuşi în prăpăstii. Totodată capra neagră are vederea şi 
auzul foarte agere. Mai ales mirosul este foarte fin. Ii miroase pe vânători de la 


distanţe foarte mari. De aceea şi vânătorii sunt atenţi din ce parte se apropie de 


ea, ţinând cont de direcţia din care bate vântul. Deoarece trăieşte în grupuri mici 
împreună cu alte capre negre, un animal din grup îndeplineşte rolul de paznic şi, 
îndată ce vede duşmanul, le înştiinţează pe celelalte cu un strigăt specific, numit 
«strigătul de sperietură». 


Toate acestea sunt modalităţi de autoprotejare şi sisteme de 
autoapărare. Acest lucru îl întâlnim în toate paginile marii cărţi a naturii- Toate 


creaturile sunt înzestrate cu modalităţi şi abilităţi ce le asigură supraviețuirea. 
Studiind aceste modalităţi de apărare, ne minunăm de înţelepciunea şi varietatea 


lor nemaiîntâlnită. Ministerul Apărării Naţionale ar avea multe de învăţat, dacă 
le-ar studia! 


Am vorbit mai sus despre mirosul extraordinar al caprei negre: 
Acum 
vom vorbi despre mirosul rinocerului- Acest animal are o vedere atât 


de slabă, încât nici obiectele din imediata sa apropiere nu le distinge prea bine, 
Cum va putea el să distingă prietenii de duşmani? Cum va putea să găsească 


drumul? Lipsurile vederii sunt suplinite, în cazul rinocerului, de miros: 
Naturaliştii spun că un rinocer care întâlneşte în drumul său excrementele 


unui alt rinocer, ştie cu exactitate despre ce rinocer este vorba: 


Experimentele făcute în acest sens au arătat că fiecare rinocer are mirosul 
său specific, după care este recunoscut de semenii săi dintr-o mulţime de animale, 
chiar de s-ar afla într-un întuneric absolut. 

Girafa se poate apăra datorită văzului. Din locul înalt de unde priveşte, 
scrutează zona dimprejurul său, pe o rază de mulţi kilometri, văzându-şi 

duşmanii, de exemplu leii, care pândesc la o distanţă incredibil de mare. 
Struţul, cea mai mare pasăre din lume, deşi are aripi mari şi frumoase, nu poate 
zbura. Atunci, cum se va apăra în cazul unei primejdii? Foarte uşor: îl va salva 


rapiditatea cu care aleargă. La alergat nu îl întrece nici cel mai rapid cal de 


ia hipodrom: 

Impala. o frumoasă antilopă africană, ca toate antilopele, are numeroşi 
duşmani. Pentru a se apăra are multe mijloace: vederea, auzul şi mirosul foarte 
bune. In plus, este deosebit de pricepută la sărituri. De exemplu, dacă un leopard 


atacă un grup de impala, acestea se risipesc în toate direcţiile, sărind în salturi a 
căror lungime poate ajunge la zece metri, fiind totodată înalte de trei metri. Sărind 


în sus, lăsându-se apoi jos foarte iute, apărând şi dispărând în salturi 
acrobatice, îl ameţesc pe atacator care nu mai ştie în ce fel să acţioneze. 


Cunoscutul arici nu este vestit pentru vederea sau mirosul său şi nici 
pentru nişte salturi spectaculoase ca cele ale impalei. Totuşi, ţepii cu care este 
acoperit constituie un excelent mijloc de apărare, îndată ce se simte în primejdie, 
se strânge, devenind o cetate inexpugnabilă. Mii de ţepi ies din această ciu- 
dată minge vie, o adevărată pădure de lănci, gata să înfrunte orice primejdie: 
Acesta este încă un minunat sistem de autoapărare. 

h ţările calde întâlnim un animal numit oricteropod, sau, mai 


simplu, «porcul-de-pămint»- Acest animal este urât la vedere: Are un cap 
țuguiat, urechi uriaşe, pielea aproape golaşă şi o coadă mare. La labele din faţă 
are nişte gheare uriaşe, foarte puternice, asemănătoare cu nişte cazmale, iar labele 
din spate parcă ar fi nişte lopeţi. îndată ce simte primejdia, îşi îndoaie coada sub 
trup, sapă pământul cu o viteză uimitoare, cu picioarele din faţă, în timp ce cu 
cele din spate îl aruncă înapoi, şi astfel, în foarte scurt timp se pune la adăpost sub 
pământ. Este un săpător incredibil de jute! 

Cu toţii cunoaştem acea insectă enervantă şi scârboasă numită libarcă. Deşi 
nu e plăcută, această insectă are ceva demn de admiraţie. Este vorba despre faptul 
că dispune de un mecanism extraordinar ce face adevărate minuni în situaţii în 


care văzul şi auzul nu îi sunt de ajutor, în extremitatea din spate a corpului 
există nişte firişoare minuscule în care este ascuns secretul acestor insecte: Pe 
cât de neînsemnate par firişoarele, pe atât sunt de importante, deoarece 


îndeplinesc funcţia de informare: 
Să presupunem că din spate se aruncă asupra sa o broască, gata să o 


înghită, îşi scoate brusc limba şi-n curând libarcă va fi în burta broaştei, în acelaşi 

moment însă, libarcă a şi fost înştiinţată despre primejdie şi a zburat departe. Cum 
însă de-a aflat atât de repede de pericol? Cine i-a spus despre atacul duşma- 
nului? Cine altcineva, dacă nu acele mici firişoare de păr despre care am vorbit 


mai sus: 
Aceste firişoare sensibile au fost atinse de aerul mişcat de saltul brusc al 
limbii broaştei şi, deodată, s-a pus în funcțiune un mecanism-computer aflat în 


sistemul nervos, în acest fel a fost anunţată atât prezenţa duşmanului, cât şi 


asaltul său asupra insectei! Când direcţia dușmanului este diferită, sunt agitate 
alte fire şi, închipuiţi-vă, într-o fracțiune de secundă, libarca sare departe de 
primejdie. 

Vedem aşadar cum o insectă nu prea înzestrată de soartă, care i-a făcut pe 
mulţi să cârtească, întrebându-se de ce a creat-o Dumnezeu, devine oglinda în 


care se vede cu limpezime marea Sa înţelepciune! 
Aşa cum vom vedea în capitolul următor, există peşti ce produc energie 


electrică. Aceşti peşti mai prezintă o caracteristică, cu totul uluitoare, 
putându-se deplasa fără nici o abatere în cel mai adânc întuneric. Nu se 


înfricoşează dacă în râurile, lacurile sau mările în care trăiesc, apele sunt 
întunecate sau tulburi. Şi aceasta datorită unor pori speciali aflaţi în diferite 
puncte ale corpului care constituie nişte misterioase j antene orientatoare. 


h timp ce peştele se mişcă prin apă, se creează în jurul său un câmp 
electric slab. Să presupunem că apa este întunecată, iar peştele este în pericol de a 


se izbi de vreo stâncă. îndată ce coltul stâncii respective intră în zona câmpului 
electric, se produce o tulburare. Imediat intră în funcţiune minunatele organe de- 
spre care am vorbit mai sus, iar peştele este astfel înștiințat că trebuie să-şi 


schimbe traseul, în felul acesta evită primejdiile, urmându-şi nestingherit calea 


prin apele întunecoase. In momentul în care primeşte semnalul corespunzător, 
se deplasează înainte sau înapoi cu o admirabilă precizie. 

Vedem aşadar cum fiecare vietate dispune de un scut protector, fie banal, 
fie cu totul original, care o salvează din primejdii. 


Unele animale ce trăiesc în adâncuri au carnea moale, fiind astfel 


expuse la nenumărate pericole. Cu toate acestea Pronia s-a revărsat şi asupra lor, 
prin faptul că trupul le este acoperit de un înveliş calcaros sau osos, numit 
carapace. Astfel, stridiile, midiile, curmalele de mare, achivadele, scoicile 
comestibile şi altele asemenea, nu au a se teme de duşman, fiindcă cochiliile lor le 


fac inexpugnabile: 


Pe uscat întâlnim cochilii la melci şi carapace la broaștele țestoase. De 

bună seamă, ţestoasele trăiesc şi în mări. 
La alte animale, în loc de scoici şi ghiocuri, vom vedea ţepi, coarne, colți, 
ventuze sau ţepuşe... Fiecare făptură a lui Dumnezeu se apără într-un fel anume. 
Există o specie de broască ce se simte foarte bine în orice condiţii 
meteorologice. Cum de reuşeşte? Foarte simplu: corpul său emană un lichid 


spumos care, fie împiedică razele solare să-l atace şi să-l vatăme, fie constituie o 


piedică în calea umidității. Reglând astfel situaţia, are parte mereu de condiţii cli- 
materice prielnice. 


Odată am urmărit la televizor o emisiune cu titlul «Lumea adâncurilor», 
dedicată castorilor, minunate animale ce durează frumoase construcţii în apele 
râurilor. Am reţinut bine mai ales două elemente din acea emisiune. In primul 
rând, castorul rămâne fidel pe viaţă tovarăşului său, fiind un model de căsnicie. 


In al doilea rând, un lucru care ne interesează mai mult aici. şi anume 
faptul că glandele trupului său secretă un lichid uleios, care îl face impermeabil. 
Astfel castorul este protejat de excesul de umiditate din apă, care altminteri 1-ar fi 
distrus. Pronia Creatorului I-a dăruit însă cu un impermeabil salvator. In aceste 


condiţii, cum să nu strigăm şi noi: «Cât s-au mărit lucrările Tale...»! 
O specie de termite din Africa, America Centrală şi Australia, pentru a se 


apăra de inamici, foloseşte un sistem de apărare uluitor de înţelept. Când 
duşmanii termitelor - furnici sau păienjeni - 1e atacă muşuroiul, îi resping prin 


emanarea unei substanţe chimice urât mirositoare. Ca dintr-un spray 
pulverizează un miros atât de greu, urât şi greţos, încât duşmanii nu numai că 
sunt puşi pe fugă, dar şi ameţesc sau chiar mor. După cum vedem, termi tele 


sunt cele care au inventat folosirea armelor biologice în război! 
In ţările calde există un animal destul de mic care se numeşte 


lupul-de-pământ (despre care am mai vorbit): Acest animal aduce puţin 


cu un câine şi destul de mult cu o hienă vărgată. Este un animal nocturn. Ziua şi-o 
petrece într-o vizuină adâncă, alcătuită de obicei din una, două sau mai multe 


galerii, lungi de aproape zece metri, care sfârşesc cu o «încăpere» circulară, cu 
diametrul de un metru. Acest animal prezintă un sistem de apărare asemănător cu 
cel al termitelor, îndată ce se află în pericol, îşi întâmpină duşmanii 
împroşcându-i, prin glandele anale (termitele emană substanţa respectivă prin 


partea din faţă a capului) cu un miros atât de scârbos, încât îi pune pe fugă 
de îndată. 

Broasca râioasă, această broască mare şi longevivă (care în Grecia este 
cunoscută sub denumirea de «braska»), foarte utilă pentru agricultură, fiindcă 


47 


distruge o puzderie de insecte dăunătoare, dispune de următorul sistem de 
apărare: pe piele are o otravă mucilaginoasă, vâscoasă, care îi sileşte pe duşmani 
să se îndepărteze. Ca şi cum. îndată ce îşi dau seama de existenţa acestei otrăvi, 


îşi spun între ei: «Păzea! Nu vă apropiaţi! Otravă!»* 
Unele dintre paragrafele următoare ar putea fi intitulate astfel: «Observaţii despre 
broaştele din America de Sud». 

In această zonă există broaşte cu un sistem de apărare foarte avansat. 
Otrava produsă de glandele secretoare ale pielii (în general toate amfibiile au pe 
piele astfel de glande pentru a o menţine umedă) este foarte puternică, reuşind să 
paralizeze instantaneu o pasăre sau chiar şi o maimuţă pe care ar atinge-o. 

Au fost studiate cel puţin douăzeci de specii diferite de broaşte otrăvitoare. 


Recent s-a descoperit o broască ce emană o otravă atât de puternică, încât 
chiar şi o simplă atingere ar putea provoca moartea unui om. Indigenii din 
Columbia, pentru a-şi fabrica săgeți otrăvitoare, înainte de a le folosi, le freacă 


vârful de spinarea acestor amfibii: 

O broască din Argentina dispune de un mecanism foarte original pentru a 
face faţă schimbărilor, vremii. Această broască are pe piele multe glande ce 
secretează un fel de ceară! îndată ce simte că pielea 1 se usucă şi stă să crape, intră 
în funcţiune aceste glande şi imediat trupul este acoperit de un înveliş proiector ce 
nu permite condițiilor climaterice să-i afecteze organismul, menţinându-i 


umiditatea în limitele dorite: 


lar ne vom minuna văzând unde îşi depun ouăle broaștele şi cum le apără 
de felurite primejdii. O adevărată minune se petrece cu o anume broască din 


Brazilia. Când am aflat prima dată de această broască, am rămas mut de uimire, 
în acest caz, ar trebui să fim duhovniceşte cu totul lipsiţi de simţire, ca să nu fim 


emoţionaţi şi să nu-L slăvim pe Sfântul Creator: 

In vreme ce unele broaşte fac foarte multe ouă - unele dintre ele până la 
şase mii - lăsându-le în diverse locuri, această broască face aproape o sută de ouă. 
îndată ce ies ouăle, folosindu-se de picioarele din spate, cu mişcări delicate, 


masculul împinge şi ridică pe spinarea femele; cât mai multe ouă, care rămân 
lipite acolo. Femela se mişcă fără să cadă nici un ou. Apoi urmează un alt lucru 
minunat. Pielea de pe spinarea sa începe să se modifice, să se umfle şi toate ouăle 
intră înăuntru. După aceea se formează o membrană care creşte, acoperindu-le în 
totalitate, cu un înveliş desăvârşit. în continuare, după ce trec treizeci de ore, 
pielea îşi redobândeşte aspectul iniţial şi nimeni nu poate bănui ce se ascunde sub 


ea: 


Timp de trei săptămâni femela se mişcă încolo şi încoace, fără ca 
duşmanul să priceapă ceva din cele ce se petrec sub învelişul de pe spinarea ei. 
Ouăle se clocesc în linişte, fără a fi primejduite de nimic. Siguranţa lor este unică, 

îndată ce s-au împlinit trei săptămâni, învelişul începe să se crape. După încă 
trei săptămâni, micuţele broscuţe se ivesc la lumina soarelui. De acum nu mai au 


nevoie de protecţia mamei lor. Ca nişte înotători experimentați se avântă în ape, 
îşi găsesc hrana, dar şi ascunzători unde să se afle în siguranță. Când ajung la 


maturitate dovedesc aceeaşi afecţiune şi grijă pentru puii lor. 
De vreme ce vorbim despre broaşte, să mai spunem că aceste animale nu se 


împacă prea bine cu frigul. Atunci cum vor trece iarna? Ce fac atunci când 
bălțile îngheaţă şi pământul este acoperit de zăpadă? Pleacă oare în ţările calde? 


Nicidecum. De altminteri nu au aripi ca să se poată măcar gândi la migraţie. In 
aceste condiţii, se cufundă adânc în nămol, reducân-du-şi la minimum respiraţia 
şi circulaţia sângelui. Cu alte cuvinte, intră în hibernare, îndată ce trec frigul şi 


zăpada, proaspete şi odihnite, ies iar la suprafaţă! Acelaşi lucru îl fac şi şerpii, 
salamandrele, unele specii de veveriţe, şoareci sau alte animale, care folosesc 
hibernarea ca substitut al migraţiei. Cum spune un proverb grecesc: «Flăcăul 
isteţ, cunoaşte mai multe cărări!». 

Apărarea cu arme biologice nu este apanajul exclusiv al animalelor, ci este 
întâlnită şi în regatul plantelor. Foarte multe plante dispun de anumite substanţe 


chimice pe care nu le folosesc pentru dezvoltarea proprie, ci pentru a se 


proteja împotriva animalelor erbivore şi a insectelor, mai ales a insectelor 
care vătăma plantele. 
Astfel, unele plante, pentru a se apăra de duşmani, se înconjoară cu 


substanţe alcaline, cum sunt cofeina, nicotină, cocaina, morfina etc. Din această 
categorie fac parte arborele de cafea, tutunul, cartoful, canabisul, chinina şi altele. 

De ce oare caprele şi oile nu se apropie deloc de frunzele iederei? Tocmai 
fiindcă acestea conţin substanţe otrăvitoare. De ce rămân neatinse frunzele 
oleandrului? Din acelaşi motiv. De ce insectele nu vătăma deloc crizantemele? 
Fiindcă substanţa lichidă ce se află pe flori le produce moartea. 

Un lucru asemănător se produce şi în cazul anumitor specii de fluturi. 
Aceşti fluturi, deşi se disting prin culori vii sau ţipătoare şi datorită unor pete 


impresionante, nu sunt deranjaţi deloc nici de păsări, nici de alţi duşmani. Oare 
ce îi protejează? Gustul lor neplăcut. In stadiul de cocon se hrănesc cu plante ce 
oferă organismului substanţe anoste pentru duşmani. Şi, după cum noi oamenii 
evităm mâncărurile cu gust rău, tot astfel şi păsările se îndepărtează de aceşti 
fluturi cu gust rău. 

In zonele pustii din ţările calde există foarte mulţi cactuşi. Animalele în 


trecere prin acele regiuni sunt mereu în căutare de apă, fiind foarte însetate. 


După cum se ştie, cactuşii sunt plini cu apă. Cum se face însă că nu sunt distruşi 

de animalele însetate? Foarte simplu. Sunt acoperiţi cu o mulţime de ţepi. 
Altminteri nu ar scăpa de dinţii animalelor. 

Cu toţii cunoaştem cameleonul, această reptilă impresionantă din ţările 
calde, despre care am mai vorbit. Fiind un animal mic şi neputincios, este ame- 
ninţat de mulţi duşmani. Cu toate acestea dispune şi de minunate mijloace de 
autoapărare. Ochii săi se pot roti cu uşurinţă în toate direcţiile, chiar independent 


unul de celălalt. Astfel, în timp ce un ochi priveşte înainte, cercetând drumul pe 
care urmează să îl străbată, celălalt îi furnizează informaţii despre ceea ce se 
petrece în spatele său. 


h plus dispune şi de capacitatea de a se camufla. Astfel, poate imita foarte 
bine culoarea crengilor sau a frunzişului în care se află. Remarcabil este faptul că 


schimbarea culorii are loc în câteva secunde: Cine ar pune la îndoială 
însemnătatea unei asemenea modalităţi de autoprotecţie, care este un veritabil 
camuflaj? 

Cu vulpile polare ce trăiesc în regiunile arctice, se petrece un fenomen 
demn de admiraţie: blana lor gri-cafenie în timpul verii, iarna devine albă! Astfel, 


fiind albe şi ele şi zăpada şi gheţurile, nimeni nu le poate deosebi: 
De asemenea există şi unii peşti ce au fost caracterizați ca 


«peşti-cameleeţ;», tocmai pentru că îşi adaptează culoarea în funcţie de mediu. 

De exemplu, peştele-torpilă - care are o oarecare legătură cu broaştele 
țestoase şi rechinii, lipindu-se ca o ventuză de burţile acestora - se colorează în 
verde, alb sau gri, în funcție de situaţie. 


Un peşte ce trăieşte în lumea coralilor, aşa-numitul «peşte-coral», este 


când alb, când roz, cândroşu închis, când negru: Prin urmare, se adaptează 
diferitelor culori ale coralilor, lucru ce îl ajută foarte mult spre a se proteja de 
duşmani. 

Asemănător este şi «peştele-iepure» care obişnuieşte să «pască» prin 


zonele verzi ale coralilor, schimbându-şi culoarea după situaţie. După bunul plac 
poate deveni verde, trandafiriu deschis sau roşu închis. 

Odată un ihtiolog a cusut cu rafie două bucăţi de pânză, una albă şi cealaltă 
neagră, după care a apropiat punctul în care se uneau cele două bucăţi, de un peşte 


numit cambula turtită. Atunci s-a întâmpinat un lucru demn de luare 
aminte: Când peştele se ducea în stânga sau dreapta, se colora în alb sau negru, 
în funcţie de bucata de pânză în dreptul căreia se afla. lar când se afla la mijloc, 


avea o culoare neutră. 

Cine vrea să afle procesul prin care se produce schimbarea culorii trebuie 
să cerceteze celulele cromatofore. Aceste nenumărate celule microscopice, în 
funcție de contractarea şi dilatarea lor, produc schimbarea culorii peştilor. De 

exemplu, dacă celulele roşii şi cele galbene se dilată la maximum, atunci peştele 
va deveni portocaliu. 


Schimbări extraordinare ale culorilor întâlnim şi în lumea insectelor. De multe 
ori ni se întâmplă ca, mergând la ţară, să vedem un fluture apropiindu-se de o 


plantă cu flori, întinzându-și aripile şi, stând aşa, să devină una cu floarea. 
Astfel fluturele este foarte greu de observat. Adaptarea fluturelui la 
formele şi culorile mediului îi conferă cea mai mare protecție. 
Entomologii care s-au dus în junglă pentru a studia nenumărate insecte 
rare, vorbesc cu admiraţie despre felul în care insectele se adaptează la formele şi 


culorile mediului, asimilându-se într-atât frunzelor, florilor, scoarţei 
copacilor sau crengilor, încât doar un ochi foarte priceput le-ar putea 
distinge: 

Astfel, prin acest mod pasiv de apărare, se protejează, scăpând atenţiei 


nenumăraţilor lor inamici şi reuşesc să supravieţuiască. 
Cine a trăit în satele de munte ale Greciei, cunoaşte felul minunat în care 


scapă potârnichea de vânători: îndată ce această frumoasă pasăre, care păşeşte 
atât de grațios, prinde de veste că prin apropiere e vreun vânător, se răstoarnă pe 
spate, se întinde pe jos şi, lucru uluitor, se confundă într-atât cu mediul, încât 


devine aproape invizibilă. Iar puii de potârniche, ce au nevoie de mult mai 
multă protecție, au o mare capacitate de a deveni una cu pământul, datorită culorii 


lor, astfel încât vânătorul, chiar de i-ar avea înaintea ochilor, tot nu i-ar 


vedea: 

Girafa, care are mulţi duşmani, dispune de asemenea de multe modalităţi 
de autoprotecţie. Culorile şi formele pe care le vedem pe pielea sa, seamănă cu 
liniile şi petele de lumină pe care le formează razele soarelui sau ale lunii, 


trecând prin frunzişul copacilor, în timp ce animalul este vânat printre 


copaci, imaginea sa se confundă pe deplin cu aceea a mediului, astfel încât 
rămâne neobservat de privirile duşmane. 


Orimbiul - o foarte micuță şi graţioasă antilopă - atunci când se află într-o 
regiune arsă de foc, la vederea inamicului se aşează jos cu gâtul întins şi cu 


urechile pe pământ, rămânând nemişcată. Culoarea blănii sale se confundă 
perfect cu ierburile arse, cafeniu-gălbui, şi astfel ochii duşmanului nu o mai văd. 


Vom încheia acest capitol cu câteva exemple din lumea mării. Vom 
vedea cum se salvează de duşmani crabul uriaş, un crab leneş care se târăşte în 


adâncul mării. 

Pe carapacea sa cresc diferite plante mici care-i acoperă corpul în 
întregime, ascunzindu-l privirii cu totul: Când rămâne nemişcat, seamănă 
cu o plantă şi nimic nu arată ca acolo s-ar afla un crab: Când se mişcă încet 


printre plantele din adâncuri, pare a fi o plantă ce se unduieşte în apă sau care s-a 
desprins de fundul mării, luată de curenţi. In acest fel, este mereu în deplină 
siguranţă. 


După cum bine se ştie, când este atacat de duşmani, calmarul împroaşcă 
cerneală neagră care î! ascunde de ochii vânătorului, cuprins de confuzie. Astfel 
reuşeşte să scape. Acelaşi lucru se întâmplă şi cu sepiile şi caracatiţele. De obicei 


acestea din urmă dispun de o jumătate de kilogram de cerneală, de care se 
folosesc !a retragere, pentru a tulbura apa: 


Cercetând modalităţile de autoapărare ale diferitelor specii, distingem în 
spatele lor înţelepciunea Supremă ce înarmează fiecare făptură cu cele necesare 
supravieţuirii.  Distingem iubirea proniacă a Creatorului şi o simţim 


revărsându-se peste tot şi îmbrăţișând părinteşte universul cel necuprins. De 
aceea slăvim adânca înţelepciune şi iubirea Marelui nostru Tată. Astfel învăţăm 
să dăruim şi noi necesara protecţie fiecărui lucru bun pe care îl facem, de 


vreme ce suntem chipuri ale Creatorului: 

CAPITOLUL VIII /afestarea Prorniei 


Se spune că odată, pe când călătoreau, doi drumeţi se tot uitau în stânga 
şi-n dreapta, doar-doar or vedea un izvoraş, fiindcă erau foarte însetaţi. In cele din 


urmă au dat peste o fântână cu apă rece, sub un platan mândru. S-au odihnit 
acolo, s-au răcorit, au îmbucat ceva şi-au mai prins puteri. 


Bucurându-se de răcoarea umbrei, după ce şi-au ostoit foamea şi setea, au 
început să filozofeze: 


«Priveşte, zise unul, ce mare este acest platan şi ce fructe mici are. îmi 
pare că Dumnezeu nu le-a plăsmuit prea bine. Trebuia ca şi roadele să fie pe 
măsura copacului. Astfel ar fi fost o oarecare armonie!». 


După o vreme, prinse a sufla un vânt puternic, iar fructele platanului 
începură să cadă în capul călătorilor. 


« nvaţă-te minte, îi spuse atunci celălalt călător tovarăşului său de drum. 
Află că Dumnezeu a creat totul cu multă înţelepciune. Dacă le-ar fi făcut, cum 


spuneai tu, adică dacă ar fi creat fructele platanului mari cât un dovleac, 


acum ai fi fost mort!»: 
De atunci, primul nu a mai cutezat niciodată să judece Creaţia. 
Intr-adevăr, iubite cititor, dacă vei cerceta, vei afla că toţi copacii mari au roade 


mici. Nu trebuie să socotim acest lucru întâmplător: de vreme ce este 
lucrarea Sfintei Pronii: 


In Sfânta Scriptură e scris că, după ce au fost create plantele şi animalele, 

a fost creat şi omul (Aceeaşi ordine a creaţiei este acceptată şi de către ştiinţă). 
Apoi au fost create conexiuni atât de înțelepte în lumea vegetală şi animală, 


încât să contribuie la îmbunătăţirea vieţii omului. 

Gândeşte-te, cititorule, cum ar fi fost să stea omul obosit să se odihnească 
la umbra unui stejar, cedru, mesteacăn sau eucalipt, care ar fi avut roade mari 
precum gutuia, pepenele galben sau verde! De bună seamă n-ar fi cutezat nici 
măcar să se apropie de umbra unor astfel de copaci! Unde mai pui că şi crengile 


copacilor s-ar fi rupt, purtând o asemenea povară.. 
Aşadar, copacii înalți au fructe mici. Dacă totuşi există vreunul care are 


fructe mari, atunci acestea sunt atât de bine prinse în copac, încât nu există 
nici cea mai mică posibilitate să cadă de acolo. Aceasta este situația conurilor de 
molid sau brad. 


Demn de amintit este şi faptul că acei copaci care au roade comestibile, 


utile pentru hrana omului, nu sunt înalţi. Dimpotrivă, sunt mici, tocmai 
pentru a putea culege mai lesne fructele. Acest lucru vădeşte iubirea Creatorului 
faţă de om. 


Să ne închipuim acum un cais ce ar fi înalt ca un chiparos, având 
totodată şi forma acestuia. Am avea nevoie de o scară specială ca să putem aduna 
caisele. 


Ne-am osteni mai mult şi chiar ne-am primejdui viaţa, având mai puţină 
mulțumire. Să presupunem că mărul ar fi înalt ca un eucalipt. Merele ar fi nişte 
daruri de care nu ne-am putea bucura. In ce priveşte părul, dacă ar fi înalt ca un 


stejar, doar păsările ar putea mânca pere: 
Când se întâmplă ca un copac fructifer să fie înalt, atunci acesta are 


fructe acoperite de învelişuri dure, astfel încât, când s-au copt, căzând pe 
pământ, nu se strică şi nu se zdrobesc, aşa cum s-ar întâmplă cu o piersică. 

In locul meu de baştină, într-un sat din Fokida, de-a lungul unui mic râuleţ, 
există nişte nuci foarte înalți, dar nu-mi amintesc ca înălțimea lor să fi produs 


cândva vreo pagubă. Nucile fie cad singure, fie sunt doborâte cu nişte vergi 
speciale. In nici un caz nu păţesc nimic, fiind acoperite de două rânduri de coajă. 
Acelaşi lucru este valabil şi în ce priveşte migdalii, castanii etc: 


(Minunata Pronie a orânduit în chip desăvârşit şi ceasul coacerii 
fructelor. 
S-ar fi putut coace toate în aceeaşi lună, de exemplu în iulie, şi gata! Aceasta ar fi 
însemnat că, în restul lunilor anului, am fi rămas fără fructe. Totodată am fi 


întâmpinat greutăţi la cules şi chiar în ce priveşte consumul, fiindcă ar fi fost ca 

o gospodină ce pune pe masă o mulţime de mâncăruri, băuturi, brânzeturi, 
dulciuri şi tot felul de alte bunătăţi! 


In realitate nu se petrec asemenea încurcături, fiindcă fructele se coc 
treptat: Mai întăi se coc cireşele, corcoduşele, căpşunele; apoi se coc 


caisele, piersicile, moşmoanek; abia după aceea se coc smochinele, pepenii 

galbeni şi pepenii verzi. La sfârşit se coc merele, gutuile, castanele, strugurii şi 

rodiile. La venirea iernii avem portocale, mandarine şi altele asemenea. 
Totodată există posibilitatea ca anumite fructe să reziste mai multe luni 


după ce au fost recoltate. Nu ne referim aici doar la fructele uscate (cum sunt 


migdalele, nucile, fisticul sau alunele:::), ci şi la unele soiuri de mere, 
struguri, gutui etc. Alte fructe pot fi păstrate prin uscare - caisele, prunele şi unele 
soiuri de struguri. Desigur, tehnologia modernă a dat alte dimensiuni conservării 
fructelor. 


Situaţia legumelor este identică. Dumnezeu a orânduit ca unele să apară 
vara, precum dovleceii, roşiile, vinetele, ardeii, iar altele să iasă toamna - varza, 


sfecla, lăptucile, guliile, spanacul, morcovii... Peste tot întâlnim reguli şi 
canoane ce vădesc o pronie minunată. 

Să mai spunem că în miezul verii apar fructele şi legumele ce conţin 
cea mai mare cantitate de apă, tocmai spre a mai alina puţin arşița verii. Este 
vorba despre roşii, pere, pepene galben şi, mai ales, pepene verde, care este 
alcătuit în proporţie de 90% din apă. In lunile de iarnă avem fructe şi legume ce 
conţin substanţe pe care organismul le utilizează pentru a înfrunta frigul. 

De exemplu, portocalele şi celelalte citrice conţin vitamina C, foarte utilă 
în combaterea răcelilor. De asemenea, fructele uscate care pot fi consumate iarna 


conţin multe substanţe hrănitoare. Toate au fost orânduite în chip minunat de 
lubirea cea mare: 

Observând relaţiile dintre frunze şi fructe, vom descoperi încă un semn al 
măinii lui Dumnezeu. Fructele moi şi delicate sunt protejate de frunze mari şi 


groase. Exemplu grăitor sunt smochinele, dudele, moşmoanele. Fructele tari 
sau cele protejate de coajă, nu au nevoie de astfel de frunze. De exemplu, rodia23 
are frunze mici şi subțiri. La fel şi părul sălbatic, pinul şi bradul. 

Dacă un copac are frunze mari şi groase, fără însă ca fructele sale să fie 
moi, vom constata că frunzele joacă un alt rol deosebit de util. De exemplu, 
frunzele portocalului şi ale lămâiului protejează fructele de frig. 


Frunzele viţei-de-vie au nişte crestături care nu sunt întâmplătoare, pe 


acolo trecând razele soarelui ce coc ciorchinii de struguri: 

Trebuie să spunem câteva cuvinte şi despre seminţele plantelor. Oricum le-ar 
arunca ţăranul pe ogor, vlăstarul o porneşte în sus şi rădăcina în jos, conform 
principiului gravitaţiei. Acest fenomen se numeşte geotropism. Dacă nu ar fi fost 


aşa, ar fi fost vai de agricultori! Ar fi trebuit să pună seminţele în pământ una 
câte una, cu partea prin care urma să iasă rădăcina în jos: Acest fenomen al 


geotropismului a fost caracterizat drept o «adevărată taină». «O taină a Sfintei 
Pronii», am adăuga noi. 
Să aruncăm o scurtă privire şi în împărăţia animalelor. 


Toate animalele carnivore periculoase, a fost rânduit să se 
sălăşluiască în râpi, peşteri, locuri pustii, munţi şi păduri de netrecut: De 


asemenea a fost orânduit ca aceste animale să iasă la vânătoare în timpul 
nopţii - «noaptea ies toate fiarele pădurii». Astfel pericolul la adresa omului este 
mult limitat. 


Anumite animale sălbatice sunt limitate, construise, împiedicate 


oarecum în acţiunile lor. De exemplu, lupul, având gâtul rigid, nu-l poate 
întoarce cu uşurinţă. Rechinul, spaima şi teroarea mărilor, nu are gura enormă cu 
două sute de dinţi ascuţiţi situată chiar la extremitatea capului, ci dedesubt, astfel 


încât, pentru a-şi prinde prada trebuie să fie într-o anumită poziţie. Gândiţi-vă 
puţin ce-ar fi fost dacă lupul şi rechinul ar fi avut aceeaşi elasticitate, supleţe şi 


viteză ca delfinul sau câinele! De asemenea rapidul cheetah, în formă de pisică, 
«oboseştey» foarte repede, viteza sa ne-fiind însoţită de o rezistență pe măsură. 


Despre o altă modalitate prin care sunt mărginite în acţiunile lor animalele 
sălbatice, şi anume despre faptul că nasc puţini pui, am vorbit deja. 
Foarte multe animale sălbatice îşi anunţă prezenţa prin răgete şi mugete fioroase. 


Impresionant este însă crotalul24. în timp ce-şi târăşte corpul pe pământ 
produce un zgomot ca de clopoței (de unde şi denumirea sa de şarpe-cu-clopoţei) 


care avertizează oamenii şi animalele cu privire la pericolul iminent: 
Im anumite zone trăiesc animale ce nu se regăsesc în alte zone geografice. 


Cu secole în urmă, îmblânzirea lor de către om i-a fost acestuia de mult folos în 
viată la diferite îndeletniciri. Desigur, în vremea noastră, după revoluţia 
industrială, lucrurile s-au schimbat. 

In locurile noastre măgarul, asinul şi calul au fost întotdeauna ajutoare de 


nădejde ale omului. Uneori oamenii de la ţară, când îşi pierdeau măgarul, se 
întristau mai mult decât la pierderea unui membru al familiei: 


In alte regiuni ale globului pământesc aceste animale nu se puteau 

dovedi utile: De aceea acolo a fost orânduit să existe alte animale care să 
aibă aceleaşi calităţi. 

Să călătorim puţin cu gândul în zone cu deserturi, aşa cum sunt Africa şi 
Asia. De secole în aceste regiuni viaţa oamenilor merge înainte datorită cămilei. 


Marea Pronie le-a trimis oamenilor cea mai mare binecuvântare: 


Cămilele sunt astfel create, încât să fie mereu alături locuitorilor 
acestor regiuni. Datorită faptului că rezistă la foame, sete, temperaturi ridicate şi 
la mersul pe nisip, cămila a devenit tovarăşa oamenilor în călătoriile lor dificile şi 
totodată un minunat mijloc de transport, fiind în mod fericit numită de arabi 
«corabia deşertului». 


Pe lângă acestea cămila oferă lapte, carne şi lână. S-a spus pe drept 
cuvânt că pentru om este cal, bou, capră şi oaie la un loc! 

Dacă ne îndreptăm spre regiunile nordice ale globului pământesc, printre 
zăpezile Scandinavici. printre laponi" , vom întâlni un animai cu coarne 


impresionante: renul. Acest animal este un adevărat dar pentru oameni, 
fiindu-le de mare ajutor. Trage sania, carnea sa este comestibilă, pielea este 
folosită drept acoperământ, pentru confecționarea de haine sau corturi, iar din 


oasele sale se fabrică tot felul de vase: 
Celor ce trăiesc pe platourile muntoase din Peru şi Bolivia şi, în general, în 


țări din America de Sud, printre crestele semeţe ale Anzilor , le sunt de mare 
folos lamele, înrudită cu cămila, lama este un anima! între cămilă şi oaie, sensibil, 


cu gât şi picioare lungi, cu coadă mare şi grea. Lama a fost supranumită «corabia 
Anzilor», datorită faptului că, secole de-a rândul, a fost singurul mijloc de 
transport în aceste regiuni: Lama poate duce o greutate de până la 


patruzeci-cincizeci de kilograme, pe o distanţă de zece-douăzeci de 
kilometri. Se deplasează cu uşurinţă pe teren dificil şi în regiunile de munte greu 


accesibile. Oferă omului blană, piele, carne şi lapte. Un anima! înrudit cu lama, 


numit alpaca, este vestit pentru calitatea deosebită şi fineţea blănii sale. 

Pe foarte înaltele podişuri din Tibet nu pot fi de folos lama sau cămila, la o 
înălțime de 6.000 de metri şi la temperaturi ce iarna coboară sub 40 de grade 
Celsius! Doar iakul poate rezista la asemenea condiţii climaterice. Animal 
negru-cafeniu, cu coarne mari, de dimensiunea unui bou, cu o protuberantă pe 
spinare, cu blană lungă şi deasă, aceste animal este foarte preţios pentru tibetani. 
Fără el, viaţa şi economia lor ar dispărea. lakul este cel mai rezistent mijloc de 
transport. Totodată blana sa este folosită pentru ţesături, pielea sa este utilă pentru 
fabricarea corturilor, iar carnea, grăsimea şi laptele pentru hrană (din laptele de 

iak se produce un unt special). Chiar şi excrementele acestui animal sunt 
folosite ca îngrăşământ şi combustibil: lakul este pentru tibetani ceea ce 
este renul pentru oamenii de la Polul Nord sau, mai poetic, ceea ce 
este Nilul pentru Egipteni: 

«Nimic nu a fost neglijat de către Dumnezeu», spune Sfântul Vasile cel 
Mare. Marea Sa iubire este revărsată de-a lungul şi de-a latul pământului: «Tot 
pământul este plin de slava Sa»: Cine are ochi vede peste tot mâna lui 


Dumnezeu, pe Care II slăveşte neîncetat. 

CAPITOLUL IX Minunate întrajutorări 


Ne minunăm adesea de multe din cele create. Unul dintre lucrurile ce ne 
trezesc admiraţia este felul minunat în care se întrajutorează două sau mai multe 
reprezentante ale împărăției animalelor. S-ar putea crede că au semnat un contract 
care stabileşte cu precizie ce primeşte şi ce dă fiecare. Şi, de secole, contractul 
este respectat cu consecvență. 


Să ne oprim mai întăi la un impresionant exemplu de întrajutorare dintre o 
pasăre şi un animal. Pasărea se numeşte bufag, iar animalul rinocer. 


In savana africană este un lucru obişnuit să vezi un rinocer purtând în spinare 
unul sau mai mulţi bu fagi: 


Bufagii, prietenii înaripaţi ai rinoceru lu; sunt asemănători cu vrăbiile, au 
culoare închisă, picioare scurte şi gheare încovoiate, cioc lat şi puternic, îi 


întâlnim în savane şi în zone de şes, trăind în grupuri de şase până Ia zece păsări, 
în aceeaşi zonă cu animalul care îi găzduieşte. 
Intre aceste păsări şi rinocer s-a încheiat, să zicem aşa, un pact. Păsările pot 


sta liniştite pe spinarea şi crupa acestui pachiderm, asigurându-şi astfel hrana: 

Ele se hrănesc cu insectele şi diferiţii paraziți care se adună pe trupul 
acestuia. In acest fel îl curăţă de aceste insecte nedorite şi sâcâitoare. In plus, 
fiindcă animalul este miop, neavând o vedere prea ageră şi nici un miros prea 


fin, mai ales când vântul bate din sens potrivnic, aceste păsări îndeplinesc un 
rol foarte important, acela de a-l înştiinţa îndată ce văd apropiindu-se vreun 
inamic. 

Aşa cum am mai spus, acest pact nescris, este păstrat cu sfinţenie de secole 
şi chiar milenii, neschimbat. Rinocerul nu le împiedică să stea pe spinarea sa şi 
să-şi ia astfel hrana, iar ele îl înştiinţează la timp, salvîndu-l de intențiile rele ale 
braconierilor şi ale altor duşmani. 


O specie de bufagi, eritroringii, folosesc o metodă foarte înţeleaptă 
pentru a-i scăpa repede de paraziții nedoriți pe animalul ce îi găzduieşte. II 
ciupesc puţin de piele, până dă sângele la care dau năvală de îndată muştele, 


țânţarii, căpuşele, şi altele. Când s-au adunat toate insectele, bufagii le 
omoară. 


In afara bufagilor, acelaşi rol îl îndeplineşte încă o pasăre din familia 
pescăruşilor, cu penaj alb, trup delicat, cioc mlădios roz-galben, picioare lungi şi 

golaşe, pasăre numită bâtlanul-boar sau văcar. 
Atât bufagii, cât şi bâtlanul colaborează cu alte animale mari pe care le 


eliberează de prezenţa sâcâitoare a feluritelor insecte: 
Şi voluminosul hipopotam are destui prieteni înaripaţi. In timp ce stă 


scufundat în noroi, găzduieşte pe spinarea sa bâtlani, becaţe, păsări 
cap-de-ciocan, corbi-negri-de-lac, care îi curăţă pielea groasă, lipsită de păr, de 
diverse insecte. Cele mai multe servicii i le face corbul negru de lac. Acesta are 
forma unui cocor, cu penaj negru strălucitor, cioc verde-galben şi picioare 
roşiatice. Este o pasăre mică şi frumoasă. Ţopăie vioi pe trupul pachidermului, 
care stă pe jumătate scufundat în apă sau noroi, şi-i ciuguleşte lipitorile şi alţi 
paraziți fixaţi pe piele. 
O minunată întrajutorare observăm şi între păsările călăuză şi melifagi. 

Melifagii sunt animale carnivore ce trăiesc în Africa, puternice, leneşe şi 
agresive. Seamănă cu bursucul european. Lungimea corpului nu ajunge la un 


metru. Marea lor slăbiciune este mâncatul mierii, după care sunt ahtiaţi. 
Fiindcă le e mai greu să descopere fagurii de miere primesc ajutorul unor păsări 
călăuză, nişte păsări mici, asemănătoare cu ciocănitoarea. Sunt nişte păsări 
parazit, fiindcă îşi aruncă ouăle în cuiburile altor păsări. La fiecare picior au patru 
gheare, două în faţă şi două în spate. Se hrănesc cu insecte, dar le place mult şi 


mierea, pe care nu o pot mânca dacă nu colaborează cu melifagii. 
Să cercetăm această minunată colaborare. Păsările călăuză zboară din 
creangă în creangă şi, scoțând un țipăt ascuţit şi sălbatic la flecare douăzeci de 


metri, dau semnalul, îndată ce îl aud, melifagii le urmează. Când pasările se 
opresc, înseamnă că au ajuns la locul unde se află un fagure sălbatic. Melifagul îşi 
dă seama unde se află fagurele şi, cu labele sale puternice şi ghearele tăioase ale 


labelor din faţă, care sunt numai bune pentru săpat, îndepărtează tufişurile, pie- 
trele, pământul - dacă e nevoie, poate săpa la o adâncime de doi metri - apuca 


fagurele şi mănâncă laolaltă miere, ceară şi albine, până se satură. Ce rămâne, 
este la dispoziţia păsării călăuză. 
Dacă melifagul nu ar săpa, pasărea singură, doar cu puterile ei, n-ar fi în 


stare să facă nimic. O pasăre mică, având un cioc mic: nu izbândeşte nimic. Pe 
de altă parte, nici animalul, fără îndrumarea păsării călăuză nu ar putea găsi 


fagurele albinelor: Ar fi nevoit ore de-a rândulsă stea pe o piatră sau pe un 


trunchi de copac, pândind mişcările albinelor, lucru destul de obositor şi cu 
rezultate îndoielnice. Colaborarea dintre pasăre şi animal se dovedeşte astfel 


foarte utilă pentru amândouă: 

Demnă de admiraţie este şi colaborarea dintre crocodili şi pasărea numită 
pluvianul egiptean sau porcăraşul egiptean. De obicei, acestei păsări 1 se spune 
mai simplu «pasărea crocodilului». Este o pasăre înrudită cu pescăruşul. Corpul 
nu este mai mare de douăzeci de centimetri. Giganticul prădător îi oferă 


prietenului său înaripat hrana necesară, rezolvându-i problema nutriţiei. Această 
pasăre poate intra liber în gura cumplită a crocodilului, unde va găsi multe 
bunătăţi! Şi aceasta fiindcă, după ce crocodilul s-a ospătat cu peşti sau cu mici 
animale, în dinţi rămân resturi de carne, în timp ce crocodilul stă tolănit la soare, 


cu fălcile larg deschise, pe malul unui lac sau al unui râu, pluvianul intră în gura 
sa, curăţându-i dinţii de resturile de came. Astfel, fără a se osteni defel, fără a 


trebui să vâneze, această pasăre găseşte hrană din belşug, şi încă toată într-un 
singur loc. Se hrăneşte aşadar cu ce găseşte şi se veseleşte. 


Să vedem acum ce oferă pasărea celui ce o hrăneşte, în primul rând 


îndeplineşte rolul de paznic, îndată ce se apropie vreo primejdie, începe să scoată 
țipete ascuţite. Crocodilul pricepe şi se aruncă îndată în apele Nilului, găsindu-şi 
astfel scăparea. Astfel pasărea îşi plăteşte datoria şi pentru resturile de hrană pe 
care le găseşte în cavitatea bucală a crocodilului şi pentru lpitorile pe care le-a 
găsit lipite pe limba acestuia. Colaborarea dintre aceste două vietăţi este impre- 
sionantă. Istoricul grec din antichitate, Herodot, descriind crocodilii din Egipt, 
vorbeşte cu admirație despre această frumoasă întrajutorare dintre reptilă şi 
pasăre. 

Mai există o pasăre care are acelaşi tip de relaţii cu crocodilul. Este vorba 


despre oplopetrul ţepos, care este puţin mai mare decât pluvianul, având 
picioare mai lungi şi o creastă minusculă. Un naturalist contemporan spune că a 


văzut de aproape oplopetri ţepoşi, zburând în jurul capetelor crocodililor şi 


avertizându-i despre un pericol iminent prin ţipete tot mai puternice. Imediat 
crocodilii, mari şi mici, ce stăteau întinşi pe mal, au intrat în apă. De fapt, primii 


care au intrat, au fost crocodilii mici: 
Aşa cum s-a constatat după penele găsite în stomacul lor, crocodilii 
mănâncă şi păsări. Cu toate acestea, nu se ating niciodată de pluvieni sau 


oplopetri -aşa numitele «păsări ale crocodililor» - tocmai fiindcă aceştia /e sunt 
«colaboratori apropiaţi». 


Nu numai pe uscat, ci şi în mare putem întâlni animale la care observăm o 
colaborare armonioasă în lupta pentru supravieţuire: Un caz remarcabil de 
colaborare este acela al anemonei-de-mare şi al pagurului-pustnic- 


Pustnicul - care mai este numit şi pagur -este un crab roşu ciudat, de 

dimensiunea unei vrăbii, cu trup lunguieţ şi mustață auriu-roşietică. Este un 
animal căruia îi place singurătatea, rătăcind zi şi noapte, de unu/ singur, prin 
locurile pustii ale adâncului, neplăcându-i compania şi zgomotul. Are corpul 
prelung, ca al caridelor, blindat, ca al tuturor crustaceelor, de la mijloc 


în sus, dar descoperit de la mijloc în jos: Pântecele său alb şi moale îl 
expune la multe primejdii. Acesta este punctul lui slab, «călcâiul lui Ahile». 


Chiar şi cel mai mic peşte ar putea să îl muşte. De aceea, îşi caută mereu câte un 
refugiu. Adesea găseşte o scoică goală, de dimensiunile sale, şi se instalează în 
ea. Oriunde s-ar duce, duce scoica, în chip de samar. Într-adevăr, ciudat crab! Tot 
încearcă să se înrudească cu melcul... 


Anemona-de-mare aparţine grupului animalelor-plantă: Acestea sunt 
nişte minunate flori ale adâncurilor care totuşi nu sunt flori, ci animale: Sunt 
animale inferioare ce trăiesc lipite pe pietrele de pe fundul mării, hrănindu-se cu 
hrană animală. Aşadar sunt nişte flori carnivore. Corpul lor nu prezintă nici urmă 
de schelet osos. Sunt alcătuite dintr-un cilindru moale care, cu ajutorul unei 
ventuze, se prinde de stâncile din adânc. Aşadar, ventuza joacă rolul rădăcinii. 


La vârf are o gură, din care răsar nenumărate fire în culori fermecătoare, ca 
petalele crizantemelor. Aceasta este o «gură-floare». 
Anemonele-de-mare seamănă cu trandafirii şi au petale ţepoase, curbate, 


de culoare deschisă, castaniu-aurie: 
Rolul cozilor este acela de a apuca micile animale marine, cu care se 


hrăneşte această floare-animal- Când prada se apropie, ciucurii se închid, 
prinzând-o. Astfel, aceste minunate flori se transformă în adevărate capcane vii 


ale adâncurilor: 

Să vedem acum ce pact au semnat pagurul pustnic şi anemona-de-mare. 
Anemona se duce şi se instalează pe scoica pe care o cară în spinare pustnicul. 
Această scoică este sălaşul său pentru totdeauna, în cochilie se află pustnicul, şi 
deasupra, colocatarul său. Pustnicul este obligat să ducă anemona încoace şi în- 
colo, lucru pe care aceasta nu l-ar putea face singură. In felul acesta găseşte mai 
multă hrană, din care îi dă şi lui o parte. Buna sa colocatară îi mai face însă şi alte 
servicii. Fiind aşezată pe spatele lui, cu tentaculele ei colorate întinse, 
anemona-de-mare constituie un excelent camuflaj, ascunzîndu-l astfel de 
duşmani, dar şi de eventuala sa pradă. 

Astfel, simbioza este utilă ambelor vietăți. Una oferă un mijloc de 
transport, iar cealaltă protecție şi acoperire. Prin urmare, merg împreună, «pasc» 
împreună, vânează împreună, fără a se certa şi fără a se contrazice. lar dacă se 

întâmplă să fie prinse de undiţa pescarului, tot împreună merg la moarte! Nimic 
nu le poate despărți. 

O colaborare asemănătoare observăm între plante şi păsări. Păsările se 
hrănesc cu roadele gustoase ale plantelor, contribuind totodată la răspândirea lor, 


fiindcă pe trupul lor se lipesc spori, care sunt astfel transportaţi la mari distanţe 
în toate părţile. Transportul sporilor se face şi prin excrementele acestora. Astfel, 
simultan, acestea iau ceva, dar şi dau. 

Admirabilă este colaborarea dintre flori şi insecte. Florile oferă nectarul, 
iar insectele contribuie la fertilizarea florilor şi legarea rodului. Fără insecte, 
polenizarea florilor primăvara s-ar fi făcut cu mari greutăți. 


Să luăm exemplul unui măr înflorit. In timp ce albinele intră în flori 
căutând nectarul, se freacă de stamine şi iau polen. Se duc apoi la alte flori, lăsând 


astfel pe pistil polen, lucru indispensabil pentru polenizarea florilor: 
Să mai facem o observaţie: în perioada în care se deschid săculeţele cu 


polen, petalele florilor sunt strălucitoare şi luminoase. Chiar şi parfumul le este 
mai puternic, căci cum altfel ar putea atrage insectele. Şi în acest caz se vădeşte 
Pronia supremă a Marelui Creator. 

Lichenii reuşesc să trăiască chiar şi în locurile cele mai neospitaliere: pe 


stânci şi pietre. Cum oare? 

Simplu: Sunt alcătuiți din două părţi: dintr-o ciupercă şi o algă verde. 
Algele sunt plante, de obicei de apă, de dimensiuni atât de mici uneori 
încât am avea nevoie de un microscop pentru a le vedea. Totuşi există şi destul 


de multe alge mari, aşa cum este alga roşu-neagră. In privinţa culorilor, sunt de 
tot soiul: verzi, roşii sau roşii-negre. 


Dar cum se poate fixa viaţa pe o piatră dură? Ciuperca se prinde de piatră 
cu un acid pe care-l secretează şi care înmoaie suprafaţa pietrei. Pe această 


suprafaţă devenită de-acum o crustă moale, alga îşi fixează rădăcinile, lucru care 
altminteri i-ar fi fost cu neputinţă. In continuare, alga oferă ciupercii hrană, în 
vreme ce ciuperca îi oferă algei umezeala de care are absolută nevoie. Totodată 
ciuperca poate reține mai mult timp apa de ploaie. In acest fel se înfăptuieşte ceva 
aparent imposibil, adică existenţa şi dezvoltarea vieţii pe piatră. Desigur, acest 
lucru ar fi fost cu neputinţă, dacă nu s-ar fi bucurat de sprijin şi ajutor din altă 
parte. 


Cât despre rinocer şi bufag, crocodil şi pluvian, despre pagurul-pustnic şi 
anemona-de-mare, despre ciupercă şi alga verde, insecte şi flori... toate aceste 
cazuri de întrajutorare, impresionante şi demne de toată admiraţia, cuprind un 


mesaj foarte important, devenind un fel de trâmbiţe care propovăduiesc 

cuvântul sprijinului şi al întrajutorării, al colaborării armonioase şi al 
Convieţuirii. 
Nu le putem face singuri pe toate, căci puterile ne sunt limitate: De 


aceea avem nevoie de ajutorul celui de lângă noi. Să dăm, aşadar, să luăm 
şi să ne întărim unul pe celălalt. Să construim împreună acest turn, căci toate se 


înfăptuiesc mângăiate de adierea blândă a iubirii. Doar cu liantul dragostei 
putem dura lăcaşuri frumoase şi trainice. 


CAPITOLUL X Rezistenţă-capacităţi-recorduri 


Omul din zilele noastre este foarte impresionat de atleți, pugilişti, schiori, 
piloţi de curse sau fotbalişti. De asemenea este impresionat de toţi aceia care 
prezintă numere deosebite de acrobație, dans, patinaj 
sau forță. 


Toţi cei care sunt aşi la schi nautic, înot, alergare, aruncarea greutăţii, toţi 
cei care se apropie la săritura în lungime de 8,50 m şi la săritura cu prăjina de 6 m, 
cei ce aruncă sfera la 25 m, cei ce aruncă sulița, care au fost medaliaţi cu aur (cum 
este cazul distinsei profesoare de educaţie fizică Anna Veruli, care, aruncând 
sulița la Campionatele Europene din 1982 la Atena, pe recent inauguratul stadion 
olimpic, a făcut 80.000 de greci să se înfioare de emoție şi mândrie naţională), cei 


care au doborât un record mondial sau au fost campioni olimpici--- de foarte 
multe ori toţi aceştia devin un fel de zeități pământene. Televiziunea prezintă 
imagini impresionante ce îi umplu de bucurie şi entuziasm pe telespectatori. 

Dacă ne-am plimba puţin şi în spaţiul creaţiei, am observa şi acolo situaţii 
uluitoare, în acest sens. 

Am vedea recorduri de rezistenţă şi viteză, abilități şi priceperi 


nemaiintâlnite, numere rare, acrobaţii incredibile, performanţe sportive fără 
egal. lar dacă le-am compara cu realizările umane din acelaşi domeniu, omul ar 


ieşi înfrânt: In numeroase cazuri, succesele oamenilor, comparate cu cele 
ale unei pasări sau ale unei insecte, nu au nici o valoare. 
Să începem cu rezistenţa la sete, foame, condiţii climaterice vitrege. Ce ne 
oferă omul şi ce ne oferă creaţia? 
In privinţa setei, de obicei omul poate rezista fără apă trei-patru zile. lar 
dacă lucrează intens şi mai e şi cald afară, nu poate rezista nici măcar o zi. 
Există însă animale care pot rezista fără să bea apă o săptămână întreagă şi 
chiar mai mult. De exemplu, două specii de antilopă, «antacele» şi 


antilopele-suliţă care trăiesc în locuri secetoase şi pustii, sunt foarte rezistente la 
sete. Prima specie menţionată poate rezista fără să bea apă chiar mai multe 


săptămâni 
Vestită pentru rezistenţa sa la sete este şi cămila. Toţi rămânem uimiţi 


văzând-o străbătând deşertul zile şi săptămâni de-a rândul, fără să bea un strop 
de apă. Este demna de toată admiraţia această «corabie a deşertului»! Rezistenţa 
ei la sete i-a făcut pe oamenii de ştiinţă să îi studieze organismul cu mare atenţie. 


După studii sistematice şi experimente, au ajuns la concluzii foarte 


interesante: 
Au constatat, printre altele, că ideea pe care o avem toţi referitoare la faptul 
că acest animal depozitează în organism mari cantităţi de apă, este neîntemeiată. 


De asemenea au constatat faptul că, în afară de trupul mare şi bine legat, care 
are nevoie de mult timp pentru a se încălzi, în afara apei reţinute de rinichi, în 
afara ţesuturilor care rezistă la deshidratare, precum şi la ingerarea bruscă a apei, 
un rol foarte important îl joacă constituţia nasului. 


Astfel, au descoperit că mucoasa nazală este acoperită de o substanţă ce 


absoarbe apa, în timp ce căile respiratorii sunt dispuse în formă de spirală - un 
adevărat labirint - acoperind o suprafaţă de 1.000 de centimetri pătraţi (ta om 
această suprafaţă ajunge la 13 centimetri pătraţi). In felul acesta, aerul expirat se 


răceşte, iar mucoasa absoarbe o cantitate însemnată de aburi, recuperându-se 
lichidul cuprins în aerul expirat: Astfel, animalul poate expira aer la o 
temperatură mai mică decât aceea a corpului său. De altminteri, este bine ştiut 


faptul că aerul rece are mai puţini aburi decât cel cald: 
Specialiştii au constatat că în felul acesta se micşorează cu 45% cantitatea 
de apă care în mod normal se pierde prin respiraţie. Trebuie să recunoaştem că 


avem de a face cu un minunat sistem de economisire a apei: 

Desigur, cămila se distinge şi în ce priveşte rezistenţa la foame. Cocoaşa ei nu 


este altceva decât o depunere de grăsime, din care consumă atunci când nu 
găseşte hrană. 


Rezistente la foame sunt şi foarte multe din păsările migratoare, care 


sunt nevoite să zboare peste munţi, străbătând distanţe uriaşe, până să ajungă la 
destinaţie. Şi în cazul lor remarcăm faptul că depozitează grăsimi, înainte de a 
porni în îndelungata lor călătorie, se îngrijesc să-şi dubleze greutatea. 


Astfel, marea cantitate de «combustibil», depozitată sub formă de grăsimi 
le asigură succesul în călătorie. 
Pinguinii însă îi întrec pe toţi de vreme ce, în perioada în care îşi clocesc 


ouăle, nu mănâncă absolut nimic, stând nemâncaţi aproximativ trei luni: 
în ceea ce priveşte rezistenţa la condiţii climaterice vitrege, la frig puternic sau 
temperaturi foarte ridicate, creaţia ne oferă exemple minunate. Ştim foarte bine 


că omul are mari probleme când afară e foarte frig sau arşiţă mare. 

Insectele, în ciuda fragilității constituției lor, ne impresionează prin 
rezistenţă. Există anumite specii de insecte care pot supravieţui între gheţuri, iar 
altele care pot trăi în craterele vulcanilor sau în apele gheizerelor, care aproape că 


fierb: 
Delfinul, printre multele sale daruri, îl are şi pe acela de a putea să-şi 
păstreze temperatura interioară, în timp ce înoată în ape îngheţate. Acest lucru 


este de neconceput la om: Oricât de sănătos i-ar fi organismul, dacă ar cădea în 
apă îngheţată, ar muri în câteva minute: 

Deosebit de rezistentă la frig este şi rândunica polară, în America de Nord 
şi în Groenlanda, unde trăieşte şase luni pe an, adesea s-au găsit în cuiburi pui 


de rândunica, acoperiţi de zăpadă, care, în ciuda frigului, nu aveau nici o 
problemă de sănătate! 

Demni de toată admiraţia în ce priveşte rezistenţa la frig sunt pinguinii, 
care trăiesc într-un mediu cu temperaturi asemănătoare celor dintr-un frigider. La 
fel de rezistenți sunt şi puii de pinguin. Ouăle se clocesc în două luni. iar puii ies 
din ou la temperaturi aflate întotdeauna sub zero grade Celsius! în ciuda 
organismului fragil şi delicat pe care îl au la ieşirea din ou, rezistă, ieşind 
biruitori. Aşadar, cum să nu ne umple de mirare şi admiraţie?! 

In ceea ce priveşte scufundarea, rezistenţa sub apă şi ieşirea la suprafaţă, 


cei mai buni scufundători pălesc în faţa diferitelor animale. Să luăm iar exemplul 
delfinului. 


Acest animal talentat are capacitatea de a se scufunda la două sute de 

metri în mare, căutând hrană, de a sta acolo cinci minute şi chiar mai mult şi apoi 


de a ieşi la suprafaţă cu viteză pentru a respira. Omul nici nu se poate gândi să 
facă aşa ceva. Dacă ar cuteza să încerce, presiunea uriaşă a apei i-ar zdrobi oasele, 
iar dacă ar încerca să iasă brusc Ia suprafaţă, ar suferi un atac de «aeremie» - o 
afecțiune mortală, provocată de azotul gazos care, din cauza presiunii apei, intră 


în sângele omului, făcându-l «să fiarbă». 


In ceea ce priveşte rezistenţa şi stabilitatea, avem multe de învăţat de la 
lumea vegetală. De exemplu, constituţia unor flori atrage admiraţia arhitecţilor, 
care nu se îngrijesc doar de eleganța clădirilor, ci şi de rezistenţa lor. 


Nuca, pe care o cunoaştem toţi, este o mică minune în privinţa 


rezistenţei, fiind astfel plăsmuită şi alcătuită încât se sparge foarte greu. La 
această rezistenţă contribuie inelul exterior de presiune ce-i încinge mijlocul şi 
care-i încreţeşte suprafaţa, iar în interior, cele două membrane de rezistenţă aflate 
în unghi drept. 

Impresionant este şi exemplul următor, preluat dintr-o revistă editată de 
fizicienii greci. 

«Una dintre cele mai frumoase plante este rochiţa rindunicii, cu cinci 
frunze solzoase, încreţite care cresc în forme de raze în partea superioară a 
tulpinii, unindu-se între ele prin nişte tulpini foarte fine curbate. Această 


dispunere nu are drept scop doar frumuseţea. Când albina vine şi se aşează în 
floarea deschisă a plantei, micuța floare, astfel alcătuită incit să reziste forțelor ce 
se ciocnesc, datorită nervurilor sale, rezistă la lovitura provocată de albină şi-şi 
oferă polenul după legea naturii. 


In anul 1937 clădirea Johnson Wax Buildirig din Wisconsin (S:U.A.) a 
fost construită ţinând cont de modelul descris mai sus. Acoperişul clădirii a fost 


sprijinit pe nişte coloane din beton, pe baza analizei rochiţei rândunicii- Când a 
fost terminată construcţia, aceasta era una dintre cele mai simple, mai rezistente şi 
mai elegante din lume». 


Se pot construi acoperişuri şi turle foarte rezistente, dacă se studiază 
forma unor carapace, ca aceea a țestoasei. 
Structura si forma pe care o are coaja oului îi conferă o tărie şi o rezistenţă 


incredibilă. Uneori coaja ouălor nu poate fi spartă nici când ciocnim cu putere 
două ouă, «cap în cap». 

Să ne oprim acum puţin şi asupra subiectului «ridicarea greutăţii», 
Omului îi este foarte greu să ridice o greutate egală cu aceea a corpului său. Un 
om care cântăreşte şaptezeci de kilograme niciodată nu va putea ridica obiecte ce 
întăresc de două-trei ori mai mult, adică o sută patruzeci, sau două sute zece 


kilograme: 

Entomologii ne spun că insectele au o capacitate foarte mare în acest sens. 
De exemplu, furnica transportă în gură o greutate de douăzeci de ori mai mare 


decât a sa! Desigur cu toţii am avut ocazia să vedem aceste insecte harnice 


cărând spre muşuroi obiecte foarte voluminoase şi grele, dacă ţinem cont de 
mărimea lor. 


Mai impresionante sunt albinele, de vreme ce reuşesc cu mare uşurinţă 
să ridice o greutate de douăzeci şi cinci de ori mai mare decât aceea a corpului 
lor! 


Există însă şi alte insecte care ne uluiesc în adevăratul sens al cuvântului, 
tocmai fiindcă au puterea de a ridica o greutate de două sute de ori mai mare 


decât aceea a corpului lor. Şi nu o ridică doar, ci mai şi zboară cu ea. 


Insectele sunt foarte puternice şi când este vorba despre tracţiune. 
Insecta numită «urechelniță» poate trage după ea un obiect de cinci sute treizeci 
de ori mai greu ca ea. Entomologii ne încredinţează că unele insecte pot trage 


după ele o greutate de opt sute de ori mai mare decât greutatea proprie! 
Alte insecte ne uimesc şi prin viteza cu care îşi mişcă aripile. Prin 
fotografii şi filmări speciale entomologii au izbutit să măsoare viteza acestor 
mişcări: într-o secundă şi într-un arc de nouăzeci de grade, s-au numărat 18.000 
de bătăi din aripi! Incredibil şi totuşi adevărat! 
Ne miră şi ne uimeşte o asemenea nemaivăzută putere la nişte insecte pe 


care, la prima vedere, le socotim neînsemnate şi neputincioase: Desigur, ne 


gândim că astfel se confirmă o zicală înţeleaptă şi paradoxală: «Cele slabe le 
ruşinează pe cele puternice». 
Mult le mai place oamenilor să vadă numere de acrobație, fiind stăpâniţi 


de o uimire nemaiîntâlnită, mai ales când le fac acrobati chinezi. 
Din împărăţia animalelor, în acest domeniu, are cuvântul păianjenul, care 


este neîntrecut la demonstraţii de acrobație, îmbinând îndemnarea, viteza şi 
precizia matematică. 


Suntem cuprinşi de încântare când îl privim aruncându-se în dreapta 
şi în stânga, din centrul pânzei sale, punând cu piciorul dinapoi firul pe 
care-l ţese cu atâta măiestrie, încât alcătuieşte o pânză perfectă şi geometrică. 

Să vedem însă şi unele particularităţi importante ale pânzei de păianjen şi 
să călătorim în gând până în Noua Guinee (peste Australia). Acolo vom constata 


că păianjenii sunt de mare ajutor pescarilor. Cum anume se explică această 
situaţie? 

In general s-a constatat că pânza de păianjen este foarte trainică şi foarte 
elastică, de vreme ce se poate întinde, lungindu-se cu încă un sfert din lungimea 


sa. Păianjenii din Noua Guinee ţes o pânză foarte rezistentă, dintr-un fir foarte 
trainic. Este vorba despre nişte păianjeni de dimensiunea unei alune, ce au 
picioare puternice, lungi de până la cinci centimetri. Trăiesc în număr foarte mare 
prin păduri. 

Aborigenii iau bucăţi de bambus, le îndoaie la capăt, astfel încât să 
formeze un fel de lasou şi le pun în copaci. Păianjenii găsesc că bambusul este 


potrivit pentru a fi folosit ca un cadru pentru pânza pe care încep să o ţeasă. 
Îndată ce au terminat de ţesut, pânza este luată de băştinaşi care se duc 


direct /a râuri şi mare. Minciogul30 este gata şi este atât de rezistent încât 
poate prinde peşti în greutate de jumătate de kilogram şi mai mult! Papuaşii 


folosesc pânza păianjenilor pentru a prinde fluturi, lilieci şi chiar păsări. 

In privinţa forţei musculare, performanţele noastre pălesc în faţa acelora 
ale unor reprezentaţi ai regatului animal. De exemplu, gorila reuşeşte să îndoaie 
cu un singur braţ ţeava unei arme. Pitonul, acest binecunoscut şarpe de mari 


dimensiuni, în câteva secunde doar, poate zdrobi un cerb. O forță musculară 
uriaşă are şi trompa elefantului, de vreme ce poate smulge copacii din rădăcină cu 
totul. 

Este vestită şi puterea pe care o au cleştii racului. Şerpii de nimic nu se tem mai 


tare decât de aceşti cleşti. De lacurile mici, munţii şi albiile râurilor, unde 
trăiesc mulţi raci, nici un şarpe nu îndrăzneşte să se 

apropie. Dacă ar cuteza, imediat ar fi prins între cleştii racilor, care l-ar face 
bucăţi-bucăţele. 

Ce să mai spunem despre racii de mare, despre vestitul rac de fier?! Dacă 
ne prinde degetul în cleştii săi, nu-i mai dă drumul. Cel ce vrea să-l prindă şi să-l 
bage-n sac, trebuie să cunoască un fel anume în care să-l apuce. «Să vă ferească 
Dumnezeu de mușcătura racului de fier» a scris Themos Potamianos. «Chiar dacă 


cleştii sunt despărțiți de trupul racului, ei vor continua să rămână încleştați, 
prinşi în carnea voastră». 

O forţă asemănătoare are ciocul unor papagali. Dacă ne prind de deget, nu 
apucăm nici să respirăm, că pe loc ni l-au şi tăiat. 

Despre o broască din America de Sud, numită «broasca din pampas», se 
spune că muşcă foarte puternic, de parcă ar avea măsele de fier. In plus, muş- 


cătura sa mai este şi otrăvitoare, putând ucide chiar şi un taur, fiindcă în 
momentul în care îl muşcă îi revarsă în sânge saliva sa otrăvitoare. Muşcă atât 


de puternic şi cu atâta furie, încât nu-i poate scăpa! 
Impresionantă este şi forța cu care peştele-torpilă, cunoscut şi sub 

denumirea de peşte-ventuză, se lipeşte de partea aflată sub apă a navelor sau pe 


corpul peştilor mari: Este absolut imposibil să-l mai desprinzi de acolo. 
Prinderea se face printr-un fel de ventuză pe care o are în partea superioară a 
capului. 

Un peşte din Atlanticul de Nord, lunguieţ ca anghila sau tiparul, care se 
numeşte anghilă-lup, ne uimeşte cu gura sa incredibil de puternică. 
Anghila face parte din categoria peştilor numiţi «goonnel». Cea mai gustoasă 


hrană a acestor peşti sunt aricii-de-mare. Ştiu foarte bine cum să-i apuce 


pentru a-i putea mânca. Cu fălcile sale puternice, cu dinţii duri şi compacţi, 
acest peşte îi prinde şi mestecă! Din ţepii ariciului-de-mare face o adevărată 


tocătură! Astfel, îi înghite fără probleme: Desigur, fiecare ştie ce tari sunt 
țepii ariciului-de-mare, de vreme ce pot străpunge chiar şi costumul scafandrilor. 


In ceea ce priveşte rezistenţa stomacurilor, pe locul întâi; se află rechinii. 
Ce nu s-a găsit în stomacurile lor? Carapace de țestoase de mare, coarne de capre, 


cutii de conserve, uriaşe sticle de apă cu înveliş de sârmă, cârlige de fier şi chiar 


şi armuri de fier: 
Să analizăm acum puţin şi precizia cu care unele vietăţi nimeresc ţinta, 
întotdeauna, şi mai ales în vremile de demult, oamenii îi admirau pe ţintaşii buni. 


Ce-am putea spune însă despre precizia cu care-şi nimeresc ţinta unele păsări, 
animale de pradă şi peşti? 
Cameleonul, această reptilă ciudată care-şi schimbă culoarea, excelează în 


nimerirea țintei. Oamenii de ştiinţă vorbesc despre uluitoarea îndemânare şi 


precizie cu care-şi azvârle limba. Limba sa lungă şi lipicioasă ţâşneşte cu viteză, 
reuşind cu succes să-şi prindă prada. Toţi ştim că nu e deloc uşor să prindem o 


muscă, un fluture sau o altă insectă care zboară în aer. La prinderea insectelor 
cameleonii sunt ajutaţi de văzul foarte dezvoltat. Ochii lor au extraordinara 
capacitate de a acoperi un câmp vizual de o sută optzeci de grade. Astfel are 
asigurată atât vedere monoftalmică, cât şi bioftalmică. Cameleonul priveşte 


insecta pe care vrea să o prindă, observând-o din mai multe puncte, socoteşte 
distanţele cu precizie matematică şi o prinde cu o mişcare fără greş. 
Uluitor în ce priveşte nimerirea țintei este şi un peşte ciudat, numit «săgetător». 


Acest peşte are de-a lungul cerului gurii un şănţuleţ îngust. Când limba i se 
lipeşte de cerul gurii, se formează un fel de ţeava subţire şi îngustă, prin care sunt 


trase «săgețile», ce nu sunt altceva decât nişte picături de apă, aruncate 
împotriva insectelor ce zboară la suprafaţa apei. Aceste picături ţâşnesc cu forță 

foarte mare din gura peştelui, sărind până la un metru, un metru şi jumătate, 
ucigând chiar un păianjen în timp ce-şi ţese pânza: Când se pregăteşte să-şi 
lanseze «racheta lichidă», peştele se mişcă înainte şi înapoi pentru a socoti mai 


bine distanţa. Exactitatea şi precizia nimeririi țintei sunt cu totul remarcabile. 
Dacă luăm în considerare şi refracția luminii în apă, rămâne o taină felul în care 
acest peşte nu ratează niciodată ţinta. 


Admirabil este şi felul în care cucuvelele şi alte păsări din aceeaşi familie, 


atacă şoarecii, prinzându-i cu uşurinţă chiar şi în cea mai întunecoasă noapte. 
Aşa cum au dovedit cercetările efectuate în acest domeniu, poziţia şoarecelui nu 


este stabilită cu ajutorul văzului, ci cu acela al auzului: Când şoarecele face cel 


mai mic zgomot, când se mişcă, cade victimă auzului foarte fin al acestor păsări, 
devenind în scurt timp prada lor. Faptul că se ajută de auz a fost constatat şi prin 
experimente, în timpul cărora cucuveaua, căreia i s-au astupat urechile cu ceară, 
nu şi-a mai putut auzi prada. 


Extraordinarele capacităţi ale acestor zburătoare sunt cu atât mai 
vrednice de admiraţie cu cât le comparăm cu stângăcia noastră. Căci ce ne-am 


face noi, aflându-ne în cel mai adânc întuneric? 
Să ne referim acum la viteza animalelor şi să observăm felul în care excelează la 
alergat. 


Elefantul, de exemplu, poate alerga cu 45 km pe oră, iar iepurele ajunge 
şi la 60 de km pe oră. în condiţiile în care vegetaţia nu este prea deasă, poate 


depăşi această viteză. Căprioara este şi mai iute, alergând cu 70 km pe oră, 


reuşind astfel să scape de urmăritori. Faimoase pentru viteza cu care aleargă sunt 
şi antilopele, care şi ele trebuie să se ferească de numeroşi prădători. Gazela, ce 
face parte tot din familia antilopelor, aleargă însă cu 90 km pe oră. 


Toate animalele de uscat sunt întrecute însă la alergat de animalul 
numit serval, care este unanim recunoscut drept campion al vitezei. Mai este 


cunoscut şi sub denumirea de îs, făcând parte din familia felinelor şi semănând 
cu leopardul, cu care este confundat uneori. Trăieşte în Asia şi, mai ales, în estul 
Africii. Are un cap mic, cu o formă aerodinamică, picioare lungi şi coadă groasă. 
Blana este foarte frumoasă: galbenă, acoperită cu pete mici, rotunde, de culoare 
neagră. De aceea este şi foarte căutată. Se spune că, regele Carol cel Mare care a 


stăpânit o parte însemnată a Europei, în timpul Evului Mediu, guverna având 
tolănit la picioare un serval. Împărații mongoli şi maharajahii indieni se 


îngrijeau să stăpânească un asemenea animal rar: 

In momentul în care această felină a luat-o la fugă, la două secunde după 
start, atinge viteza de 70 km pe oră. După încă două secunde, ajunge la 100 km pe 
oră, aceasta fiind viteza sa obişnuită. In unele situaţii însă poate atinge şi 130 km 


pe oră, existând specialişti care vorbesc de viteze chiar mai mari. 


Aici se cuvine a ne minuna de înţelepciunea Creatorului, fiindcă nu i-a 
dăruit, laolaltă cu viteza, şi o rezistenţă corespunzătoare. Aşa cum am spus, acest 
animal oboseşte uşor. Desigur, poate atinge viteze foarte mari, dar nu le poate 


menţine mai mult de 300-400 de metri, având nevoie de repaus care durează 


destul de mult. Acest lucru le dă ocazia animalelor vânate să se salveze. Dacă 
însă ar fi fost dăruit şi cu rezistentă şi cu viteză, situaţia ar fi fost destul de grea 
pentru victimele sale. 

S-a spus că, în privinţa alergatului, căprioara ia medalia de bronz, antilopa 


medalia de argint şi servalul medalia de aur: 


În universul marin este vestit pentru viteza sa delfinul albastru care 
străbate apele cu 70 km pe oră. De asemenea, tonul atinge 80 de km pe oră, 
dispunind şi de o rezistenţă foarte bună, reuşind astfel să străbată o distanţă de 
8.000 km fără oprire. 

Deosebit de iute este şi peştele numit istiofor («velier»), înrudit cu 
peştele-spadă. Se numeşte «velier» pentru că are pe spinare o dorsală uriaşă, 


asemănătoare cu pânza unei corăbii. Acest peşte trăieşte în marea Caraibelor, 
cântăreşte 700 de kg şi străbate distanţe mari cu 100 km pe oră. 


In ceea ce priveşte lumea înaripatelor, recordu/ Ia viteză îl deţine lăstunul. Cu 
forma sa aerodinamică, în timpul zborului este ca o săgeată. De aceea unele 
popoare îl mai numesc şi «săgeata înaripată». Atinge viteze de aproximativ 140 
km pe oră. 

Șoimul, pasăre de pradă, poate atinge viteze incredibile. Cele mai 


impresionante sunt ţâşnirile sale perpendiculare care pot atinge viteza de 


250 km pe oră, dar pentru un răstimp scurt. Când zboară pe distanţe mari, nu 
poate depăşi viteza lăstunului. 

In ce priveşte zborurile la înălțime, excelează condorii, zăganii şi gâştele 
indiene. In ciuda mărimii lor, condorii zboară cu uşurinţă deasupra Anzilor, la 
altitudini de 4.000 metri şi chiar mai mult. Zăganii sau «vulturii bărboşi» au fost 


văzuţi zburând la altitudini de peste 6:500 de ‘metri: Cât despre 
gâştele indiene, care sunt păsări migratoare, pot zbura la înălţimi echivalente 
cu aceea a Everestului, adică la 8.800 de metri. 


Admirabil este şi faptul că unele zburătoare, când migrează, pot zbura 


12 


chiar dacă vântul bate din faţă. Conform observaţiilor realizate, 82% din cinteze 
şi 95% din piţigoi pot zbura având vânt potrivnic: 


Tot pentru rezistenţa în zbor este vestit şi flamingo, pasărea cu penaj roşu 
strălucitor şi cioc impresionant, în timpul migraţiei, această pasăre străbate 
distanţe de 2.700 km (din sudul Franţei până în oaza Kufra din Libia) fără oprire. 


Intâietatea o deţine însă rândunica polară, despre care am mai vorbit. 
Această pasăre migrează în fiecare toamnă din Groenlanda şi din nordul 
Americii, îndreptându-se spre punctul cel mai sudic al Americii de Sud 
(Capul Horn), străbătând o distanţă de 18.000 km. Aceeaşi călătorie o face, dar 


în sens invers, în fiecare primăvară, bătând astfel toate recordurile: 
După ce am analizat felul în care aleargă animalele, să vorbim acum despre 
felul în care sar. începem cu cangurul. Cangurul roşu, fiind un animal care, 


trăieşte în câmpii întinse şi păşuni şi ia hrana animalelor domestice, este supus 
exterminării. Când este urmărit, membrele sale posterioare, foarte puternice, 


funcţionează ca un arc, ajutându-l să sară foarte sus şi foarte departe. Salturile 
sale ating în înălțime trei metri şi în lungime nouă metri. Aşadar este propulsat de 
picioarele din spate, folosite drept arcuri. Sărind întruna, începe o cursă 
ameţitoare, cu coada bine întinsă. Priveliştea salturilor sale este impresionantă şi 
demnă de toată admiraţia. 


In ceea ce priveşte peştii, salturi mari fac calmarii“, nişte cefalopode 


care uneori fac salturi în aer de până la şapte metri. Peştele-rândunică face salturi 
chiar şi mai mari şi mai impresionante deasupra valurilor. 


Somonul, plecând din mare şi îndreptându-se spre râuri, împotriva 


curentului (!), face salturi înalte de doi metri: 
în ce priveşte insectele, puricele face salturi lungi de treizeci şi cinci de 


centimetri. Dacă puricele ar fi fost înalt cât un om, saltul său ar fi echivalat cu 
215 metri! 

O anumită specie de lăcustă ne uimeşte datorită faptului că îmbină saltul cu 
alergatul, făcând salturi cu o viteză de 10 până la 60 km pe oră. 


Să admirăm acum şi pisica de casă care, într-o anumită privinţă, este 
neîntrecuta. 


Dacă o ţinem invers, de picioare, ridicând-o sus şi dându-i apoi drumul 

să cadă, ce credeţi că se va întâmpla? Credeţi că se va lovi la cap sau la coloană? 
Se va răni? Va trebui să o ducem la veterinar? Nicidecum. Făcând nişte răsuciri şi 


nişte mişcări foarte iuți, va reuşi să cadă drept în picioare: 


Dacă repetăm experimentul, aruncând-o însă de la o înălţime mai mică, în 
ciuda limitelor mai înguste de spaţiu şi timp de care dispune, va reuşi să facă o 
răsucire uimitoare, căzând tot în picioare. Astfel, din orice loc ar cădea, nu se 


loveşte la cap: 

Acest lucru este demn de atenție şi admiraţie. Oamenii de ştiinţă au 
cercetat îndeaproape acest fenomen, mai precis felul în care pisica se răsuceşte 
automat, fără a se folosi de o forţă exterioară sau de un punct de sprijin. 


Au filmat-o în timp ce cădea şi, derulând filmul cu încetinitorul, au 
constatat următoarele. La început, în timp ce cade pe spate, face eforturi să-şi 


încovoaie spinarea cât mai mult. Apoi îşi îndreaptă coloana vertebrală. După 
aceea o curbează în partea opusă, făcând totodată o răsucire iute în jurul axului 
coloanei. Astfel îşi revine şi cade pe pământ în picioare: 


Omului nici nu-i poate trece prin gând să cuteze a încerca aşa ceva! 
Văzând toate acestea, trebuie să ne smerim în privinţa tuturor 


performanţelor noastre, în sport sau circ. Insectele, peştii şi, în general, toate 
animalele, ne întrec cu mult. Doar în ce priveşte cuceririle duhovniceşti putem 
excela într-un mod cu totul unic. Avem însă îndeajunsă înţelepciune ca să ne 
îndreptăm puterile în această direcție? Ne folosim oare puterile întru cele 
cuvenite firii noastre umane după chipul lui Dumnezeu? 

CAPITOLUL XI Invenţii 


Oamenii sunt întotdeauna încântați de o nouă invenţie în domeniul ştiinţei şi 
al tehnologiei. Unele dintre aceste invenţii le-au îmbrăţişat cu atâta largheţe, 
încât din pricina lor au fost nevoiţi să-şi schimbe viaţa cu totul. Au admirat şi au 
apreciat diverşi inventatori pentru inventivitatea şi înțelepciunea lore Numele 
unor inventatori precum Pasteur , Franklin , Volta, Bell, Edison, 


Marconi, Einstein, sunt cunoscute chiar şi copiilor care, cu fantezia ce-i carac- 
terizează, îi văd ca pe nişte fiinţe supranaturale. 

Cum să nu fie admiraţi Bell sau Marconi, care aii descoperit telefonul şi 
telegraful? Cei din vechime socoteau că este doar o poveste comunicarea la 


distanţă, că nu este cu putinţă să stea de vorbă două persoane, una aflându-se în 
Asia şi cealaltă în Europa! Acest lucru mintea omului nu-l putea concepe. Şi 
totuşi, au apărut aceşti mari oameni de ştiinţă care au transpus în practică ceea ce, 


până la ei, fusese de neconceput: 


Se cuvine pe drept să-i admirăm pe savanții care au scos la lumină atâtea 
invenţii. 

Să aruncăm însă o privire şi în lumea Creaţiei. Să analizăm cu atenţie 
organismele nenumăratelor plante, copaci, peşti, insecte, zburătoare, animale. 


Vom descoperi lucruri plăsmuite cu artă şi înţelepciune. Vom întâlni «aparate», 
care poate abia peste foarte mult timp vor putea fi construite şi de om. Vom des- 
coperi de asemenea mecanisme pe care înţelepciunea omului încă nu le-a putut 
înţelege. 

Cercetările ştiinţifice din ultimele decenii au ajuns la concluzia că nu 
există invenţie umană care să nu fi existat înainte în natură. Complexele legi ale 


mecanicii, ale opticii, ale hidrodinamicii, ale hidroaerodinamicii, ale balisticii, 
care au fost formulate destul de târziu de către oamenii de ştiinţă, sunt 


aplicate în Creaţie de la începutul lumii. Acolo există prototipuri, adevărate 
opere de artă, ale corăbiilor, ale submarinelor şi ale avioanelor. 


Chestiuni legate de statică, stabilitate, echilibru, soliditate, pentru care 
inginerii şi arhitecţii consumă destulă substanţă cenuşie, sunt legate cu succes de 
ierburi, tufişuri şi copaci. In construcţia spicului de grâu, au fost soluționate 


probleme arhitectonice dintre cele mai dificile: 
Descoperiri legate de medicamente, operaţii, metode terapeutice şi, în 
general, de probleme medicale, există în număr foarte mare în lumea vegetală şi 


animală. Există insecte ce fac unele lucruri ce i-ar uimi pe medici, făcându-; să se 


întrebe ce şcoală va fi absolvit acea insectă, de acţionează dovedind atâta ştiinţă 
medicală. 


Probleme legate de păstrarea şi menţinerea hranei şi, în general, de 
tehnologia alimentară, pe care omul le-a soluţionat foarte târziu, insectele 


le-au rezolvat cu succes în vremuri imemoriale: 
Principiile pe care se bazează construcţia şi funcţionarea vehiculelor 


blindate şi a rachetelor, sunt aplicate de secole, de diferite animale marine: 


Descoperiri ştiinţifice de dată recentă, de la mijlocul sau finele secolului 
al XX-lea, s-a constatat că au preexistat în împărăția naturii. De exemplu, 
descoperirile în domeniul telecomunicaţiilor, bazate pe folosirea undelor 
electromagnetice, s-a dovedit că aveau un corespondent în lumea insectelor. 


Antenele insectelor şi mişcările lor oscilante, joacă un important rol de 
comunicare. 

Dacă oamenii de ştiinţă ar fi fost mai atenţi la tainele naturii, ar fi făcut 
unele descoperiri mai devreme şi le-ar fi perfecționat mai repede. Desigur, în 
ultimele decenii se mai aplică acest principiu, fiindcă toți au înţeles ce le poate 
oferi universul naturii. Unele instrumente cu care au fost dotați sateliții şi nave- 


tele spaţiale pentru studii ştiinţifice, nu sunt decât o simplă copie a aparatelor de 


care dispun anumite reptile sau insecte: 

Aşadar acesta este subiectul la care ne vom referi în acest capitol, pentru a 
pricepe toți câtă necercetată înţelepciune ştiinţifică şi tehnologică există în 
natură, într-un umil fir de iarbă, într-un microorganism care se mişcă nevăzut în 
adâncul mării. 

Nădăjduim că rândurile următoare vor îndruma pe cititor şi, în mod 


deosebit, pe fiecare om ce gândeşte corect, la oarecare binecuvântată înălţare 
duhovnicească. 
Să începem cu medicina. 


In Franţa, la mijlocul secolului al XIX-lea, un medic ortoped inventiv, 
pe nume Pravaz a inventat seringa. Este o realizare foarte însemnată, fiindcă de 
atunci medicamentele pot fi introduse în organism, fără a fi afectat stomacul. 


Dar chiar şi aici natura a deţinut întâietatea. Să studiem cu atenţie şerpii- 
Vom vedea cum capul şi gura lor au forma unei seringi perfecte, fiind formate 


dintr-o glandă ce conţine otrava, o ţeavă conductoare ce o transmite şi nişte 
dinţi speciali în partea superioară, care sunt goi în interior, cu un orificiu în 


exterior, terminându-se într-un vârf foarte ascuţit. Când şarpele îşi muşcă 
prada, se contractă muşchii din jurul glandei, muşchi care fac otrava să iasă şi să 
pătrundă în organismul străin prin capătul dintelui special. Mai simplu spus, 
şarpele face o injecție, de bună seamă nu prea plăcută şi binefăcătoare! 


Minunate instrumente are şi neînsemnatul ţânţar- Trompa cu care 
absoarbe sângele uman este alcătuită dintr-o pompă de absorbţie şi şapte 


cuțitaşe. Aceste cuţitaşe sunt formate dintr-o prelungire a bărbiei, sunt ascuţite 
şi se termină cu nişte dințişori străpungători. Aşadar dispune de tot ce îi trebuie 
pentru a tăia şi a deschide un organism. 


Îndată ce ni se aşează pe piele, găureşte, perforează, deschide şi apoi 
secretează din glandele salivare o picătură de lichid caustic pentru a împiedica 
sângele să se coaguleze şi pentru a produce iritarea locului, menită să provoace 
adunarea unei cantități mai mari de sânge în acel punct. Astfel se explică 


mâncărimea pe care o simţim. Apoi ne suge sângele, în cantităţi enorme, 
comparativ cu dimensiunile sale. După ce s-a săturat, se aşează undeva să se 
odihnească şi să digere. Cu alte cuvinte, ţintarul dispune de aparatură 
chirurgicală, fiind neîntrecut în «intervenţiile» sale! 

De asemenea şi viespile - anumite specii - sunt adevăraţi aşi ai anatomiei, ai 
anesteziei şi, în general, ai medicinii, înainte ca omul să-şi imagineze că există 
sistem nervos şi ganglionar, viespile ştiau să-şi înțepe prada cu acul (de exemplu, 
o lăcustă) în centrii motorii ai măduvei spinării, paralizând-o- Apoi, pe corpul 
prăzii, se depozitează ouăle, îndată ce ies micile viespi, se vor hrăni din trupul 
lăcustei, care nu a fost ucisă, ci doar paralizată. Dacă ar fi fost un organism mort, 


nu ar mai fi fost bun de mâncat: 

Animalul numit limax elimină o salivă care se solidifică foarte repede, 
devenind foarte dură. Medicii de la laboratorul din Colombo (S.U.A.) o socotesc 


ideală ca substanţă de lipit, pentru închiderea rănilor, gândindu-se cum ar putea 
obține cantităţi mari. 
Să trecem acum de la domeniul medicinii la acela al electricităţii. 


In anul 1500 fizicianul italian Alessandro Voka a scos la lumină o invenţie 
foarte importantă. A inventat arcul electric, ce a şi fost botezat după numele său, 


arc voltaic. Această descoperire a fost socotită cea mai înseninată realizare 
umană de până atunci, chiar mai însemnată decât telescopul sau maşina cu 


aburi. Dobândind astfel posibilitatea de a produce curent electric, omul a început 
să-şi schimbe în mod radical concepţia asupra propriei vieți. 


Intr-adevăr, această descoperire este de o mare însemnătate, dar trebuie 
să spunem că şi aici, înțelepciunea umană a rămas puţin în urmă, fiindcă 
neîntrecuta înţelepciune a Creatorului cu secole în urmă crease făpturi vii, dotate 
cu minunate arcuri voltaice. Naturaliştii care au studiat aceste făpturi au rămas 


uluiţi. Când omul crede că a dat la iveală ceva nemaivăzut, în scurt timp îşi dă 
seama că numai nemaivăzută nu este inovaţia sa. 

S-a dovedit că există anumiţi peşti care foloseau arcul voltaic cu mult 
înaintea omului. Anumite puncte ale corpului, un grup de celule ale unor muşchi 


ai cozii sau ai ochilor (sau, în general, din zona capului), sunt transformate 
în instrumente electrice care funcţionează perfect, producând după voie curent 
electric la tensiuni adesea foarte mari: 

Astfel de peşti se întâlnesc nu doar în mări, ci şi în lacuri şi râuri: 
«In adâncuri există peşti cu un câmp electric puternic, care electrocutează. 


4ceşti peşti sunt dotați cu curent electric, pe care îl produc ei înşişi. I-am putea 
socoti adevărate laboratoare de producere a curentului electric... Fiecare dintre 


aceşti peşti este un aparat electric desăvârşit, căruia nu-i lipesc decât contorul şi 
întrerupătorul» (Th. Potamianos). 

Un prim exemplu este peştele torpilă, care mai este numit şi «amorțitorul». 
Ambele denumiri trimit direct la producerea de energie electrică. Intre cap şi cele 
două aripi ventrale, există numeroase prisme hexagonale cu o substanță 


coagulată. Aceste prisme cu vârfurile îndreptate spre spinare, iar baza pe 
pântece, sunt organele care produc energia electrică. 
Astfel, dacă în adâncul plin de vegetaţie al apelor unde trăieşte, vreun 


înotător i-ar pune mâna pe spinare, ar fi zguduit zdravăn. 

Tensiunea curentului pe care îl produce acest peşte oscilează între optzeci 
şi trei sute de volţi. «Cu cinci peşti torpila - continuă Potamianos - ne-am putea 
lumina casa sau am putea pune în funcţiune aragazul electric pentru a ne găti 


mâncarea. Peştele torpilă însă nu-şi foloseşte electricitatea nici pentru a-şi 


lumina salonul, nici pentru a-şi găti hrana. O foloseşte doar ca armă ucigaşă: 
descărcând-o asupra altor peşti pe care astfel îi omoară şi-i mănâncă. Cu aceeaşi 
armă îşi ţine şi duşmanii la distanţă». 

In perioada romană medicii creşteau aceşti peşti în acvarii. Ei constataseră 
că. în unele cazuri, atingerea bolnavilor de aceşti peşti avea proprietăţi terapeu- 
tice. lată ca electroşocurile erau cunoscute încă din antichitate! 

Acelaşi lucru se petrece şi cu «peştele-torpilă unduit», ale cărui organe 


electrice sunt plasate pe cele două laturi ale capului. 

La fel este şi peştele-elefant, ce trăieşte în unele mlaştini din Africa. 
Denumirea sa provine de la faptul că botul său se termină cu o trompă pe care o 
foloseşte la cercetarea fundului mării. Prin emiterea de energie electrică 


cercetează mediul, calculează adâncimea apei, emite semnale la apropierea 
duşmanilor... 

De un arc voltaic cu tensiune mare dispune un alt peşte, destul de mare, 
lung de 1,20 m şi greu de 20 kilograme, numit peştele-pisică electric. Din această 


cauză pescarii sunt atenţi să nu îl atingă, dacă nu sunt siguri că este mort. 
Întâietatea o deţine însă anghila electrică (tiparul electric), ce trăieşte în 

râurile din America de Sud. Curentul electric se scurge de la coadă spre cap, 

intensitatea sa fiind atât de mare încât poate nu doar să-şi paralizeze victima, 


ci şi să doboare un om: /ar când se adună mai mulţi pești, ştiind să se atragă între 
ei prin descărcări electrice, devin foarte periculoşi pentru pescari. 


Din pricina cărnii lor foarte gustoase sunt foarte căutaţi. Uneori, pescarii 
isteţi aruncă în râu o turmă de capre, pe care peştii îşi «descarcă» curentul elec- 
tric. Apoi, pescarii scot caprele afară, prinzând cu uşurinţă peştii care acum nu 


mai sunt periculoşi. 

Oamenii de ştiinţă fac experimente extraordinare cu aceşti peşti. Le 
ataşează de cap şi coadă electrozi, pe care îi conectează la nişte becuri. In funcţie 
de numărul de becuri care se aprind, pot aprecia intensitatea curentului la fiecare 
descărcare electrică. 

După domeniul energiei electrice să ne oprim acum la domeniul aviaţiei. 


In anul 1777 losif Montgolfier a reuşit să construiască o paraşută. 
Desigur, aceasta este o realizare foarte impresionantă care totuşi a apărut cu 


oarecare întârziere, de vreme ce i-au luat-o înainte alţii. Să luăm, de exemplu, 

păpădia. Să privim atenţi cum sporii păpădiei care plutesc în aer, risipindu-se 
peste tot, sunt legaţi într-un puf fin, care constituie o paraşută minusculă. 

Acelaşi lucru se petrece şi cu sporii de mesteacăn şi platan. Doar că acolo, 
în loc de puf, avem de-a face cu nişte fire mătăsoase. 


Aceste paraşute foarte vechi transportă adesea sporii la distanţe de 
kilometri. 
Să privim puţin şi planorul, care are destui sus-] ţinători astăzi în multe ţări 


ca S.U .A., Germania, Australia, Japonia: 
Zborul cu planorul este un sport foarte plăcut: altitudine mică, viteză 
scăzută, zbor fără zgomot şi nici o dependenţă de vreun mecanism care s-ar putea 


strica oricând. Zborurile de cinci-şase ore sunt ceva obişnuit. Recordul atinge 


însă şaizeci de ore: 
Primele zboruri cu un mecanism de zbor tară motor - cu planorul, adică - 
s-au realizat în anul 1891 de către frații Lilienthal din Germania, însă nici aici 


omul nu deţine întâietatea. Unele specii de păianjeni, au ştiut mult mai 
devreme decât omul, să se deplaseze cu ajutorul vântului. Păianjenii 
secretează mari cantităţi de fire care se adună, formând un ghemotoc, astfel 
încât e purtat de vânt. Sub acest ghemotoc, se agaţă şi ei. Când vor să se 


oprească, ridică un fel de smocuri de o greutate mai mare, adunând în jurul lor 
mai multe fire şi coboară întocmai ca nişte paraşutişti. In unele ţări se adună 
nenumărați păianjeni care primăvara sau toamna migrează în locuri unde găsesc 
condiții mai bune pentru obținerea hranei, străbătând mulți kilometri. Pot zbura şi 


deasupra mării două sute de mile. De multe ori când zboară provoacă... panică. In 
toamna anului 1948, locuitorii din San Francisco (California), văzând cum 


veneau din nord multe roiuri, în lumina lunii, au crezut că sunt nişte creaturi 
primejdioase. Din această pricină, de pe aeroportul Hamilton au decolat trei 
aeroplane şi un elicopter, ce au pornit în urmărirea roiurilor! 


Din înălțimea cerului să coborâm acum în adâncul oceanelor şi să 
analizăm creaţia din punctul de vedere al luminii. 


Vrând omul să lumineze întunericul a inventat făcliile, torțele, opaiţele şi 


luminările: Abia foarte târziu a obţinut unele realizări, descoperind la sfârşitul 
secolului al XVIII-lea lampa cu gaz de iluminat (iluminatul public cu acest tip de 


lampă a fost inaugurat în anul 1801) şi la sfârşitul secolului al XIX-Iea becul 


electric. Dar şi în acest domeniu inventivitatea umană a întârziat cu mult, în 

comparaţie cu peștii care trăiesc la mari adâncimi: 

Adâncurile mărilor, de la 400-500 m în jos, sunt scufundate în 
întuneric, în cel mai deplin întuneric. Şi ştim că adâncimile sunt uneori mult 
mai mari. în zona Filipinelor, ajung la 10.917 metri, în aceste întunecimi seculare 
trăiesc peştii de mare adâncime care, cu secole înainte de a se descoperi 


iluminatul cu gaz sau becurile electrice, au fost dotați cu extraordinare organe 
de iluminat. Astfel observăm că unii dintre aceştia au pe corp lămpi şi reflectoare, 
care se aprind şi se sting după voie în anumite puncte ale pielii, fie pe nişte antene 


lungi, fie pe spinare, fie în partea superioară a capului, fie pe pântece. De aceea 
au şi fost numiţi peşti-lanternă. Lumina este produsă de nişte bacterii care trăiesc 


într-un anumit loc pe piele, fiind rezultatul unor procese chimice: Aceste 
organe producătoare de lumină seamănă cu nişte pete. 
Peştele-sabie-argintie-golaş dispune de cincizeci de organe producătoare 


de lumină, aflate de-a lungul pântecelui şi pe partea exterioară a branhiilor. 
«Peştii de adine - notează undeva un cercetător - au pe corpi organe luminoase 


speciale, felurite «lămpi», cărei uneori au chiar şi «abajur»... Alţi peşti sunt 
dotați cm reflectoare felurit colorate, pe care le fixează asupra prăzii, în timp ce o 
vânează. Cu ajutorul aceloraşi reflectoare îşi recunosc duşmanii şi prietenii şi se 
înțeleg cu semenii lor». Toate aceste lămpi se aprind şi se sting după voie, în 


funcție de nevoi. Astfel peştii, fără să depindă de firme publice de furnizare a 
curentului electric, îşi pot asigura iluminatul, risipind întunericul, căutând hrană, 


atrăgându-şi prada, încurcându-şi duşmanii (sting lumina şi îşi schimbă imediat 
locul), se înţeleg între ei... 
In efortul său de a străbate mările, omul a inventat corăbiile. In ultimele 


decenii s-au construit nave cu totul deosebite. In acest domeniu există ceva cu 
totul remarcabil- Biologii şi inginerii japonezi au reuşit să construiască o navă 
care, cu un motor de mai mică putere şi mai puţin combustibil, poate transporta 
greutăţi foarte mari, deplasându-se cu viteze foarte mari. Succesul s-a datorat 


formei navei, formă care o copia pe aceea a unei balene, fiindcă s-a constatat că 
balenele au cea mai bună formă hidrodinamică. 

Să ne oprim acum asupra unui alt subiect deosebit de interesant, legat tot 
de apa mării. 

In anii 1950 a început în mod sistematic acţiunea de «desalinizare a apei 


marine». La aceasta a contribuit şi creşterea populației umane şi gradul tot mai 

mare de poluare a apei potabile din râuri şi lacuri. Din această cauză s-a 
încercat obţinerea apei potabile din apa de mare, după ce, în prealabil, aceasta era 
de-salinizată. Astfel au fost puse în funcțiune patru modalităţi de desalinizare 
(metoda distilării, metoda utilizării membranelor, metoda cristalizării şi metoda 
chimică), în toată lumea au început să funcţioneze multe sute de unităţi 


industriale de desalinizare a apei marine: 

Dar şi în acest domeniu natura a luat-o înaintea omului, înaintea ştiinţei. 
Există unele păsări marine care folosesc o metodă de invidiat pentru a desaliniza 
apa (biodesalinizarea). Aceste păsări au o glandă specială care funcţionează astfel 


încât separă sarea de apa de mare, modificând compoziţia apei care astfel devine 
bună de băut. 

Acelaşi fenomen uimitor îl observăm şi la ariciul-de-mare. Dacă îl 
deschidem, constatăm că este plin de apă. In mod cu totul paradoxal, apa din arici 
nu este sărată, deşi provine din mare. Este limpede, foarte curată şi potabilă. 

Epoca noastră a fost definită ca fiind epoca spaţială. Oamenii de ştiinţă 
inventează necontenit maşini pentru cercetarea spaţiului. Multe dintre aceste 
maşini au fost construite prin imitarea fidelă a organelor uimitoare ale unei reptile 


sau ale unei insecte: 

S-a observat faptul că anumiţi şerpi, precum este şarpele trigonocefal din 
America sau crotalul au, într-o cavitate aflată între ochi, un excelent detector de 
căldură, un termometru de o mare fineţe şi sensibilitate. Dacă pe lângă şarpe trece 
ceva care prezintă o diferenţă de temperatură chiar foarte mică faţă de aceea a 
mediului, diferenţă chiar de o miime de grad Celsius, «termometrul» şarpelui o 
detectează imediat, iar dacă acel ceva aparține unei specii comestibile, şarpele 
sare şi îl prinde. Pe baza acestui prototip americanii au realizat un instrument de 
măsurat temperatura, cu care au dotat pentru prima oară satelitul Midas, care avea 
ca obiectiv stabilirea exactă a temperaturii straturilor atmosferice. 

In ceea ce priveşte modul de lansare a rachetelor şi mecanismele de lansare 
a acestora cu ajutorul puterii propulsoare care este creată prin ieşirea bruscă a 
gazelor de eşapament din coada rachetelor, şi aici natura şi-a dovedit 


întâietatea: 


Cefalopodele (calmari, caracatiţe, sepii) precum şi meduzele folosesc, 
pentru a se deplasa, acelaşi principiu, Prin contracţii şi relaxări succesive, elimină 
cu presiune în partea posterioară apa pe care o absorbiseră în corp. în felul acesta, 


trupul se deplasează în sens contrar, adică înainte: 
Cu câţiva ani în urmă s-au scris în presă următoarele: «Natura este cea care 


domină. Planeta Marte va fi cercetată cu ajutorul ochiului de broască. Se va 
construi un aparat ce imită caracteristicile sale. Broasca percepe automat 


existența microorganismelor»: 

Neurofiziologii care au studiat ochiul broaştei au constatat două lucruri 
deosebite. In primul rând că vede doar cele aflate în imediata sa apropiere şi care 


o privesc în mod direct, în al doilea rând, că în momentele dificile, îşi pune 
automat în mişcare membrele corpului, fără să intermedieze acţiunea creierului. 
Prin urmare, are în ochi un fel de creier. 

Să presupunem că o broască stă pe malul unui lac şi la mică distanţă zboară 


nişte păsări de pradă, pe care nu le vede. Când însă una dintre acestea o atacă, se 


scufundă fulgerător în lac, salvându-se. îndată ce pasărea se apropie de broască, 
aceasta o vede şi, fără a transmite creierului impresia optică sau fără a primi un 


ordin de la acesta, se scufundă neintârziat în lac: Viteza sa se datorează tocmai 
«ochiului-creier». 


De asemenea, vizualizând obiectele, acest ochi poate analiza separat 
caracteristicile imaginilor, adică, contururile, liniile curbe, luminile şi umbrele şi 
luminozitatea. 

Plănuind cercetarea planetei Marte, oamenii de ştiinţă căutau un aparat 
care să poată furniza informaţii despre formele microscopice de viaţă ce ar fi 
putut exista acolo. Au avut însă de înfruntat unele dificultăți pe care le-ar fi putut 
depăşi, doar dacă ar fi construit un aparat ce să funcţioneze întocmai ca ochiul 
broaştei! 

Şi aici, înţelepciunea răspândită în cele create se dovedeşte a fi mai presus 
de realizările ştiinţei umane. 

Dacă tot vorbim de ochi, să vedem din punct de vedere astronomic 
importanța pe care o are ochiul muştei. Intr-o publicaţie recentă am citit 


următoarele: «Ochiul muşte; în spaţiu. Printr-o nouă tehnică fotografică 
astronomii fotografiază detalii ale astrelor». 


Când se fotografiază un astru cu ajutorul telescopului, fotografiile nu 


sunt foarte clare, datorită refracției luminii. Atmosfera aflată în jurul unghiului 
optic al telescopului refractă lumina, care se întoarce în obiectiv. Dacă însă 


obiectivul este separat în mai multe lentile mai mici, după modelul ochiului 
poliedric al muştei, cu fiecare fotografie se vor obţine între o sută şi cinci sute de 


imagini, astfel încât, în final, feluritele informaţii ale fiecărei imagini se compun, 
oferind imaginea întregită a astrului. In felul acesta se îndepărtează deformările 
apărute din pricina atmosferei terestre. De aceea, astronomia optică datorează 


recunoştinţă acestei insecte sâcâitoare care este musca: 
Toate aceste constatări au creat o nouă ştiinţă, bionica , ce are drept scop 


căutarea cunoaştem m natură, încercând chiar să fure «înţelepciune tehnologică» 
din lumea naturii, să imite structurile vii, să studieze metode şi procese biologice, 

pentru a soluţiona probleme tehnologice şi inginereşti. Simbolul său este un 
complex alcătuit dintr-un bisturiu, un aparat electric de sudură şi semnul 
matematic al integralei. Prin urmare, lucrează laolaltă biologia, tehnica şi 
matematica. 

Un caz tipic de aplicare a principiilor bionicii este «pinguinul». Acesta este 
un vehicul care se deplasează pe zăpadă, construit de oamenii de ştiinţă sovietici 


având ca prototip pinguinul din Antarctica. Acesta se deplasează pe zăpada 


moale alunecând pe burtă şi împingându-se cu aripile, pe care ie foloseşte aşa 
cum folosesc schiorii beţele de la schiuri. «Pinguinul» mecanic alunecă şi el tot 
pe burtă, folosind roţi radiale ce se termină cu un fel de lopată. Astfel se creează 


posibilitatea ca un vehicul ce cântăreşte 7300 de kilograme să atingă o viteză 
de cincizeci de kilometri pe oră. 


Am vorbit mai înainte despre «ochiul creier» al broaştei. De aceea 
trebuie să mai menţionăm şi faptul că unul dintre primele circuite bionice a fost 
modelul electronic al ochiului broaştei. 

Prin urmare, înţelepciunea umană se înclină smerită în faţa înţelepciunii 
Creatorului, mărturisindu-şi propria micime şi lăudând superioritatea celei 
Dumnezeieşti. 

Cine are bunăvoință şi minte limpede, văzând şi studiind aceste minunate 
lucruri despre care am vorbit aici - şi nu am vorbit decât despre foarte puţine -şi 
adâncindu-se în minunatele şi uimitoarele «invenţii» ale naturii, va trebui să se 
simtă mişcat de o neţărmurită admiraţie şi să se transforme în teolog inspirat de 
Dumnezeu care, printr-o sfântă tăcere să teologhisească necercetata şi nesfârşita 


înțelepciune a Marelui Inventator şi Creator, «pe Care toată zidirea Îl 


bine-cuvintează slăvindu-L în veci»: 


CAPITOLUL XII Radarul [acului 


In ajunul celui de-al doilea război mondial omul de ştiinţă britanic 
Watson-Watt a descoperit un aparat ce s-a dovedit foarte util în războiul ce a ur- 
mat. Aparatul avea capacitatea de a semnala existenţa aeroplanelor sau a navelor 


dușmane, chiar pe timp înnorat sau pe întuneric. Este vorba despre de-acum 

cunoscutul radar (mai poate fi numit şi radiolocator). 
Acest aparat celebru este alcătuit dintr-un emiţător şi un receptor. Cu alte 
cuvinte, alcătuieşte un post de radio. Emiţătorul produce unde care prin in- 


termediul unei antene metalice sunt trimise într-o anumită direcție. Dacă în 
drumul lor undele respective întâlnesc vreun obstacol, se vor «reflecta», 


adică se vor întoarce înapoi, fiind receptate de receptor: Apoi sunt proiectate pe 
un ecran special ca acela al televizorului, în felul acesta, cel ce utilizează radarul, 
observă obstacolul respectiv. 


Pe drept cuvânt s-a spus că, în timp de pace, radarul protejează navele şi 
avioanele ca un adevărat înger păzitor: Navele sunt astfel ferite de 


ciocnirea cu alte nave, stânci sau aisberguri, iar avioanele de vârfurile 
munţilor sau de alte avioane... 


Undele folosite de radar sunt unde electromagnetice. Este vorba 
despre unde invizibile ochiului uman, de mare frecvenţă, ale căror natură şi 


caracteristici sunt asemănătoare cu cele ale luminii. Când cad pe un obiect, mai 


ales metalic, se reflectă, urmând aceleaşi legi ca acelea ale reflectării lumini; 
Acţiunea radarului poate fi definită pe scurt ca fiind reflectarea undelor 

electromagnetice. Radarul este un aparat foarte util, fiindcă aduce omului multe 

servicii, nu numai în vreme de război, ci şi în timp de pace. In ultima vreme este 


folosit pe scară largă şi în astronomie, cu ajutorul său realizându-se măsurători 


şi detectări ce nu se pot realiza cu ajutorul telescoapelor, care sunt afectate de 
razele solare. Radarul însă nu este influenţat de razele solare, ci îşi emite undele 


unde şi când doreşte: 

După cum au constatat naturaliştii, aparate asemănătoare radarului 
folosesc de secole liliecii! Modul de funcţionare este identic. Singura diferență 
constă în faptul că aici avem de a face cu reflectarea ultrasunetelor. 


Să spunem câteva cuvinte şi despre aceste unde: 
Când un corp este supus unei mișcări pulsatorii, provoacă un sunet. 
Numărul vibraţiilor produse într-o secundă se numeşte frecvenţă. Când frecvenţa 


este foarte mare, vorbim despre ultrasunete52. Concret: când sunt peste 20.000 
de vibrații pe secundă, sunetele emise nu pot fi percepute de urechea umană, fiind 


vorba despre ultrasunete. Când sunt mai puţin de 16 vibrații pe secundă, vorbim 
despre unde de joasă frecvenţă. 


(Meritul descoperirii lor aparţine fraţilor Pierre şi Paul Curie: 


Ultrasunetele sunt foarte interesante fiindcă transmit multă energie. Astăzi 

sunt utilizate în multe aplicaţii: în crearea de noi tipuri de aliaje şi amalgame 
metalice, la stabilirea diagnosticelor (stabilirea diagnosticului cu ultrasunete 
prezintă avantajul că acestea străbat țesuturile vii, fără a le vătăma), la executarea 
unor intervenţii chirurgicale, grăbirea reacțiilor chimice, curăţarea coşurilor, 
spălarea hainelor etc. 

Prima utilizare practică a ultrasunetelor datează din 1917 şi avea în vedere 


detectarea submarinelor: 


Să vedem acum care este legătura dintre ultrasunete şi lilieci: 
Acest straniu mamifer chiropter, deşi are privirea foarte slabă, se poate 


mişca uşor şi foarte repede pe întuneric. Zboară noaptea prinzând numeroase 


insecte, fără ca vreodată să se împiedice de sârme, crengi, coloane sau ziduri: 
Există peşteri mari unde liliecii trăiesc în număr foarte mare, se mişcă, zboară, vin 
şi pleacă fără să se ciocnească între el. 


Chiar dacă li s-ar scoate ochii, tot s-ar mişca foarte uşor pe întuneric: 
în secolul trecut, omul de ştiinţă italian Lazzaro Spallanzani a făcut un 


experiment remarcabil. A întins într-o încăpere o plasă, punând deasupra sa 
mulți clopoței. A acoperit ochii unui liliac şi l-a lăsat apoi să zboare prin 


încăpere, vrând să vadă dacă se va încurca în plasă. De îndată ce s-ar fi atins de 
aceasta, ar fi sunat clopoţeii. Cu mare uimire a constatat că liliacul nu a atins plasa 
nici măcar o singură dată, lucru ce dovedea existenţa unei alte modalităţi 
necunoscute de orientare. 


Cercetările ulterioare au lămurit misterul. S-a dovedit că liliacul dispune 
de un aparat extrem de complex ce funcţionează ca un radar, cu singura diferență 
- aşa cum am mai spus - că în locul undelor electromagnetice, foloseşte 


ultrasunete. Acest sistem a fost denumit sonar sau detector sonic: 

Cu ajutorul laringelui care este osos, compact şi cu muşchi puternici, 
liliacul emite sunete ca nişte bătăi. Fiindcă depăşesc capacitatea noastră auditivă 
le numim ultrasunete. Emisiunea acestor sunete este scurtă şi intermitentă - de 
obicei, douăzeci sau treizeci pe secundă - desigur, în funcție de specia de liliac. 


Când liliacul se află în repaus, numărul scade la cinci sau zece. Când însă în 
timpul zborului întâlneşte multe obstacole, numărul creşte până la cincizeci, iar 
când se luptă să-şi prindă prada, chiar peste cincizeci. 


Aceste ultrasunete ies prin nări care, ca de altminteri tot nasul, sunt 
alcătuite ca un megafon care îndreaptă sunetul spre un punct anume. Acest lucru 
este uimitor! 

Dacă folosim un aparat numit «detector de lilieci» putem auzi şi noi aceste 


sunete, fiindcă acest aparat «converteşte» sunetele emise în sunete ce sunt 

accesibile auzului nostru. Zgomotul scos de lilieci seamănă cu un plescăit 


intermitent, fiind când mai scurt, când mai lung: Am auzit aceste sunete 
într-o emisiune televizată. Un magnetofon special încetinea sunetele de treizeci 
de ori. In acelaşi timp, un alt aparat, un spectrograf, vizualiza sunetele. Era ceva 
impresionant. Ca şi cum ar fi căzut o cortină, lăsând să se vadă minunatele şi 
sfintele taine ale Creaţiei. 


Cuvântul sonar este acronimul expresiei din limba engleză So (und) 
na(vigation) r(anging), adică orientare cu ajutorul sunetelor. 


La unele specii de lilieci ultrasunetele sunt emise prin gură. 


dată ce ultrasunetele se lovesc de un obiect, se întorc înapoi, fiind 
prinse de receptorii asemenea celor ai radioului, receptori aflaţi în urechile 
liliacului. 


Nu există nici o îndoială că receptorii sunt plasați în ureche. S-a observat 
că atunci când îi sunt înfundate urechile, liliacul îşi pierde pe loc simțul orien- 


tării, împiedicându-se la tot pasul: 

Complex şi uimitor mecanism! Pentru a nu-şi auzi glasul în timp ce emite 
sunetele respective, îşi astupă urechile cu o pereche de muşchi auditivi care se 
contractă. După emiterea sunetelor, muşchii se relaxează, pentru ca liliacul să 
poată auzi interesanta «reflectare» a sunetelor. 

Mesajul pe care îl vor percepe urechile va fi transmis creierului, care va 
acţiona în consecinţă. Astfel, ecoul sunetelor pe care le emite liliacul, îl ajută să-şi 
găsească drumul. După lungimea timpului scurs între emiterea sunetelor şi 
recepţionarea lor, îşi dă seama de distanţa ce îl desparte de obiectul aflat în faţa 
sa. 


Prin urmare, din laringe sunt emise ultrasunete care mai apoi 
sunt trimise în exterior prin nas, se reflectă şi sunt receptate de urechi, 
mergând apoi la creier spre prelucrare: Un radar desăvârşit! Perfecţiunea 
sa este atât de minunată, încât naturaliştii nu au reuşit încă să-i descopere toate 
tainele, cu atât mai mult cu cât acest radar are dimensiuni atât de 


reduse! 

Omul de ştiinţă francez Jean Mondorsie notează undeva: «Toate acestea 
presupun un şir de mecanisme (emiterea clic-urilor, sistemul de receptare din 
urechi) ale căror complexitate şi exactitate provoacă admiraţia mai ales în ce 
priveşte creierul al cărui mecanism de analizare a ultrasunetelor este infinit mai 


perfecţionat decât cele mai bune radare ale noastre: Semnalele liliacului 


de exemplu, mult mai rapide decât ale noastre, străbat 30 de kilometri, în 
timp ce ale noastre, doar 3, 4 în acelaşi interval de timp. In plus ne uluiesc, - şi 

acest lucru i-a uimit pe electronişti şi pe ciberneticieni - dimensiunile 
minuscule ale acestui mecanism analitic ce nu se poate compara cu radarele 
noastre». 

Să prezentăm acum un alt fenomen uimitor. Există peşteri uriaşe unde 
trăiesc milioane de lilieci, Cu toate acestea, fiecare îşi recunoaşte propriile emi- 


siuni de ultrasunete - având propria lungime de undă - şi niciodată radarul său nu 
se încurcă cu radarele celorlalți! 


Remarcabil este felul în care reuşesc să-şi dea seama după o singură 
rezonanţă, dacă piedica ivită în cale este creangă sau ţânţar, fiind vorba de ceva 
comestibil sau nu. Aceasta este altă taină. De asemenea misterios este şi felul în 


care în timp ce zboară pot mânca insecta pe care au prins-o, putând 
totodată să se orienteze cu ajutorul emiterii şi recepției undelor. 
Deosebit de impresionant este un liliac din America Centrală care vânează 


atât insecte, căt şi peşti, pentru care are o mare slăbiciune. Pare incredibil şi 
totuşi este adevărat. Acest liliac prinde şi peşti! Dar cum îi găseşte? Cu ajutorul 
«radarului» de care dispune. Peştele aflat aproape de suprafaţa apei, la cea mai 
mică mişcare pe care o face, este pierdut. Sistemul de detecție cu ajutorul 
sunetelor pe care îl are liliacul, îl ajută să localizeze peştele cu extremă precizie. 
Apoi îl prinde într-o clipită cu ghearele încovoiate ale picioarelor posterioare 
(această specie de liliac are gheare ascuţite ca ale vulturului). Prada este dusă în 
gură, fiind mâncată în linişte în cuib. 

Vedem aşadar că liliecii izbutesc lucruri incredibile nu doar în aer, ci şi în 
apă. 

După toate astea, cum ar mai putea oare ateii să susțină că nu există 


Dumnezeu şi că toate s-au făcut singure?! Aici un ac cu gămălie, colo un ac de 


siguranţă, dincolo o foarfecă — pentru ca toate acestea să se poată face trebuie să 
existe o minte. O minte care să le conceapă, o minte care să le schiţeze şi o minte 
care să le fabrice. Ateii, deşi acceptă că este nevoie de o minte pentru fabricarea 
unei forfecuţe, în ce priveşte minunatele mecanisme ca radarul liliecilor, socotesc 
că este de ajuns soarta sau o faptă necugetată! 

Și încă ceva. Unii oameni, influenţaţi de teoria lui Darwin îşi închipuie că 


toate fiinţele vii sunt verigi ale unui lanţ evoluţional. Ni se spune că dintr-o 
specie a rezultat alta «prin evoluţie», fără intervenția şi supravegherea lui 
Dumnezeu. 

Acestora le-am spune: Să presupunem că analizăm trei verigi succesive din 
lanţul împărăției animalelor: D, E şi F. F este reprezentat de liliac. Cum explicăm 
faptul că, deşi F prezintă un excelent mecanism radar, nici E, nici D nu prezintă 
nici cea mai rudimentară formă a acestui tip de mecanism? De ce nu observăm 
nici o «evoluţie»? 

Un alt exemplu: La veriga N remarcăm un mecanism desăvârşit de 
producere a curentului electric, fără ca la verigile precedente, L şi M, să 
constatăm un mecanism de acelaşi fel mai simplu sau în curs de evoluţie. 

Recent oameni de ştiinţă serioşi, paleontologi60, geneticieni, biologi, 
anatomişti, fie singuri, fie în cadrul unor congrese, susțin faptul că este 
insuficientă teoria evoluționistă şi adoptă ideea unor salturi mari şi bruşte. «Este 
zadarnic - susţin ei - să acceptăm teoria evoluţiei astăzi, de vreme ce se ivesc 
multe întrebări la care nu avem răspuns» (Sunday Times, 8-3-1981). 

Inspiraţi de modul de orientare al liliecilor, oamenii de ştiinţă au fabricat 
aparate acustice pentru nevăzători, un fel de «semafoare sonore», care îi aver- 
tizează sonor despre fiecare piedică aflată în drumul lor. Cu alte cuvinte, 


nevăzătorii au dobândit ochi ca ai liliecilor! Pentru prima oară asemenea 
aparate au fost concepute şi fabricate în Anglia pentru oamenii care şi-au pierdut 
lumina ochilor în război. 

Un aparat ca acela al liliecilor au şi delfinii, care au fost «dotați» şi ei cu un 
radar. De parcă nu le-ar fi ajuns toate celelalte daruri cu care au fost dăruiți! 

Delfinii emit ultrasunete, cu o frecvenţă de 200.000 Hz pe secundă. Cu 
ajutorul radarului cercetează tot ce se află în faţa lor. Stabilesc dacă obiectul este 
comestibil sau nu. Această metodă a localizării cu ajutorul sunetelor este 
importantă pentru supraviețuirea delfinilor, care nu au miros cu care să-şi poată 
detecta hrana. 

S-au făcut multe experimente şi toate au demonstrat funcţionarea perfectă 
a sistemului. S-au acoperit ochii unor delfini şi apoi li s-au urmărit mişcările. S-a 
constatat că puteau distinge fără greş două feluri diferite de peşti de aceeaşi 


mărime, prinzându-i pe aceia care le plăceau. De asemenea oamenii de ştiinţă au 
constatat că delfinii au capacitatea de a distinge de la patruzeci de metri o 
scrumbie de un chefal. 

S-a mai făcut un experiment interesant. Un delfin a fost dresat să se ducă 
într-un anume loc, să ia o cunună şi să şi-o pună pe cap. Apoi, i s-au acoperit ochii 
cu două bucăţi de plastic. Lângă cunună au fost puse alte obiecte asemănătoare, 
însă nu de formă identică. S-a repetat experimentul. Delfinul s-a îndreptat din nou 
spre acelaşi punct şi, fără a se încurca deloc, a luat cununa şi şi-a pus-o pe cap: 
Repetând experimentul de mai multe ori, rezultatele au fost identice, 
delfinul făcând totul fără greş. 

S-a constatat că metoda lor de identificare a obiectelor este atât de 


desăvârşită, încât delfinii pot face distincţia între obiecte de metal de aceleaşi 
dimensiuni, dar de densități diferite! 
Și insectele emit şi recepționează unde. S-a dovedit că antenele multor 


insecte îndeplinesc funcţia de emiţător si receptor, astfel realizându-se 

comunicarea între ele: 
Un lucru asemănător se observă şi la mreană. Pe capul său turtit cu ochi 


foarte mici, vedem şase mustăţi, din care două sunt foarte lungi. Oare la ce are 
nevoie de mustăţi aşa mari? Cercetătorii au constatat că, folosindu-se de aceste 


mustăţi, mreană primeşte mesaje. Când stă nemişcată în cuibul său, îşi scoate 
afară mustăţile cu care adună felurite informaţii. Tot cu mustăţile percepe 
trecerea peştilor mici. In acel moment mreană ţâşneşte din gaura sa inaccesibilă 
şi-i înghite. 

Să revenim la insecte. Una dintre ele, molia, dispune sigur de un aparat de 
radio! Femela, de exemplu, emite prin fereastra deschisă a mansardei un semnal 
foarte fin, o undă de o anumită lungime. De la mare distanță masculul 
recepționează mesajul şi îi răspunde. 

Această insectă neînsemnată şi dăunătoare foloseşte un radio! Ce mai 


poate adăuga ştiinţa omenească, care a inventat radiofonia foarte târziu? 


La sfârşitul secolului trecut (1896) Marconi a inventat telegraful fără fir. 
Abia odată cu descoperirea undelor electromagnetice, pe care a realizat-o Max- 
well mai devreme (1861) ştiinţa a reuşit în perioada 1902-1905 să pună bazele 
radiofoniei, descoperind aşa-numita diodă a lui Fleming. Prin urmare molia a 
luat-o înaintea ştiinţei! 


Suntem cuprinşi de uimire când vedem că diferite animale, insecte umile 


şi neînsemnate precum moliile, ţânţarii, liliecii, mrenele, delfinii... au radio, 
telefon, telegraf şi radar! 


Toate acestea sunt argumente în plus care ne fac să ne aducem aminte 


de Mintea supremă, «Căreia îi sunt descoperite toate comorile înţelepciunii şi ale 
cunoaşterii». 

CAPITOLUL XIII Simţuri tainice 


Dumnezeu este plin de taine. Este necuprins şi necercetat şi, aşa cum 


spune proorocul din vechime, «şi-a pus întunericul acoperământ», 
Dacă cercetăm unele dintre creaţiile Sale care au simţuri tainice, în mod 


indirect simţim cu cât mai tainic este însuşi Dumnezeu. Desigur, toate cele create 
ascund taine, dar noi ne vom rezuma în acest capitol la unele vietăți din lumea 
animalelor. Vom constata că unele au nişte organe de simţ pe care ne este foarte 
greu să le înţelegem, fiind acoperite de un văl tainic. Şi, de obicei, străduindu-ne 


să le dăm de capăt şi să rezolvăm problema, în cele din urmă suntem nevoiţi să 
depunem armele, mărturisindu-ne astfel micimea şi neputinţa. 


Vom începe cu ţestoasa de mare. Animal impresionant, de formă 

hidrodinamică, greu de până la o jumătate de tonă, este util omului datorită 
ouălor, cărnii şi carapacei sale. 


Când soseşte momentul împerecherii, aceste țestoase pleacă din adâncul 
oceanelor şi pornesc în marea călătorie. Străbat mii de kilometri, 


îndreptându-se spre anumite plaje, pentru a-şi depune ouăle, îndată ce ies din 
ou, micile broscuţe o pornesc în grup spre mare şi, deşi nu au nici un îndrumător, 


înoată spre adâncul oceanelor, acolo de unde au pornit mamele lor: Lângă 
Africa şi, mai ales aproape de Madagascar, există o insulă numită Europa. Acolo, 
în fiecare an, ţestoasele marine, depun nenumărate ouă, care apoi se clocesc. 
Conform unor numărători, din ele ies aproximativ patru milioane de mici 


broscuţe țestoase! De ce călătoresc ţestoasele la distanţe atât de mari, cum îşi 
stabilesc traseul, cum se orientează în oceanul infinit, cum de broscuţele abia 


ieşite din ou se îndreaptă direct spre mare, cum apoi ajung în adâncul oceanelor 


- toate acestea sunt o taină necercetată. 
Lăsând acum ţestoasa marină, ne vom opri la somoni. Aceşti peşti fac parte 


din categoria peştilor care îşi depun icrele în râuri. Adică pleacă din mări şi se 


duc să îşi depună icrele în râuri (Există şi peşti care părăsesc râurile pentru a-şi 
depune icrele în mare). 
Somonii marini, masculii dar şi femelele, pentru a da naştere «urmaşilor», 


părăsesc marea şi suie spre râuri, depăşind orice piedică le-ar ieşi în cale. Chiar şi 
cataracte! Fiecare dintre noi ştie bine ce cantitate uriaşă de apă are o cataractă. 
Somonii suie până ce ajung într-un anume punct, pe un anume mal. Acolo, într-un 
loc ferit, femela îşi depune icrele, pe care apoi peştele le fertilizează. Acest lucru 
se petrece în miezul iernii. Puietul de somon se naşte odată cu primele zile 
călduroase de primăvară. 

După trei ani, timp în care s-au maturizat suficient, se adună mulţi şi, în 
grup, o pornesc spre mare, unde vor rămâne cinci-şase ani. După aceea, vor face 
exact ce au făcut şi părinţii lor. 

Naturaliştii nu pot explica acest fapt incredibil! Ce simţ tainic îl conduce 


pe peşte, printre atâtea râuri, exact la râul pe unde a trecut cu cinci ani în 
urmă? De ce vrea să-şi depună icrele în locul unde s-a născut el însuşi? De unde 


are atâta rezistenţă, de poate merge chiar în sensul opus unei cataracte? 

In legătură cu această ultimă chestiune, un scriitor a notat undeva 
următoarele: «Este tulburător să vezi somonii suind şi sărind peste o cataractă, 
înoată contra curentului, adică «se caţără» pe cataractă, şi când ajung pe culmea 
acesteia, unde forța apei este uriaşă, sar brusc, făcând salturi de până la doi metri 
deasupra apei. Corpul ud străluceşte în soare, risipind picuri de apă de jur 
împrejur». 

Să lăsăm acum somonii şi să vorbim despre anghile. Să presupunem că ne 
aflăm toamna, undeva pe o plajă în Europa, lângă gura de vărsare a unui râu şi că 
ne aflăm chiar în perioada de migraţie a anghile-lor. Din râu se revarsă în mare 
mii de anghile. Oare încotro se îndreaptă? Spre mare, făcând exact contrariul a 
ceea ce fac somonii: Pe drum se întâlnesc cu alte bancuri de peşti. Toate vor 
ajunge în Marea Sargasselor, aflată între Antile şi Bermude. 


Acolo, la mare adâncime, fiecare femelă va depune şase până la opt 
milioane de ouă, fiecare dintre icre fiind înconjurată de o picătură de ulei care îi 
permite să plutească şi să rămână impermeabilă. Puietul va găsi curentul cald al 


Golfului Mexic şi, urmindu-l, va ajunge, după un drum de 5.500 km, în Europa 
unde se va împărţi în două mari grupe. Una se va instala lângă ocean, în apele 


de lângă mal. Cealaltă va sui pe râuri, până departe. Anghilele din primul grup. 
vor deveni masculi, iar cele din al doilea, femele. După unsprezece-cincisprezece 


ani, vor începe marele exod, îndreptându-se spre locul de baştină, adică spre 


Marea Sargasselor pentru a depune icrele sau pentru a muri: 
Acelaşi lucru îl fac şi anghilele din America. Şi aceşti peşti îşi depun ouăle 
în adâncul mării. Puietul, îndată ce apare, o porneşte spre America de Nord, 
într-o călătorie ce durează un an, străbătând o distanţă de aproximativ 7500 
km: 
Uluitor este şi faptul că atât cei ce se îndreaptă spre Europa, cât şi cei ce 
o iau spre America, pornesc spre locurile înaintaşilor !or, fără ca nimeni să le in- 


dice drumul şi fără să mai fi văzut acele regiuni! Incredibil, de neînțeles, şi totuşi, 
adevărat! 


Acest obicei al anghilelor este tainic, făcându-i pe oamenii de ştiinţă 
să-şi pună o mulţime de întrebări ce rămân fără răspuns. Mai demult, desigur că 


întrebările erau mult mai numeroase. Faptul că îşi depun icrele în Marea 
Sargasselor a fost constatat abia în anul 1920 de oceanologul danez 
Schmidt: 


Am citit undeva într-o revistă, un articol despre anghile şi-mi amintesc că autorul 


menţiona din când în când: «Acest lucru ştiinţa încă nu l-a descoperit». 
«Oamenii de ştiinţă nu au reuşit să desluşească a-ceastă taină». Viaţa acestui 
peşte este plină de taine, făcând mintea omenească să se smerească şi să-şi re- 
cunoască limitele. 

O admiraţie unică trezeşte cercetătorilor un peşte ce trăieşte în unele 

regiuni mlăştinoase din Japonia. Fiindcă seamănă cu somnul, l-am putea numi 
somn japonez. Acest peşte se înrudeşte cu mreana. Caracteristica sa principală 


este o evidentă lipsă de vlagă. Somnul japonez se mişcă foarte lent în adâncurile 
bălților, părând semiadormit. Mişcările şi agitația din jurul său nu-/ pot scoate 


din această star, în care se cufundă de obicei. 
Pescarii şi ihtiologii au observat faptul că acest peşte neobişnuit se trezeşte 


uneori din această moleşeală, care se transformă într-o mişcare febrilă. Atunci 


peştele înoată foarte repede, este scuturat de zvârcoliri puternice, se 
avântă spre suprafaţa apei, arătând că percepe foarte acut cea mai mică mişcare 
din Jur. 


Cercetările au dovedit faptul că această bruscă schimbare a stării sale, de la 


moleşeală la mișcări rapide, prevesteşte ceva rău. De aceea, când îl văd, japonezii 
ştiu că va avea loc un cutremur. Prin urmare, avem de-a face cu un adevărat 
seismograf viu! 

Oamenii de ştiinţă japonezi au făcut destul de multe experimente cu acest 


peşte straniu: 
L-au pus într-un bazin artificial, cu pereţi groşi, din piatră sau metal, şi l-au 


izolat de orice influenţă din exterior. Au construit bazinul astfel încât să nu fie 
afectat de eventuale mişcări seismice, care - lucru demn de amintit - sunt 
foarte dese în Japonia: Apoi au produs cutremure artificiale, urmărind 
reacţiile peştelui. Au rămas uluiţi constatând că acest peşte nu poate fi păcălit 
niciodată de cutremurele produse artificial. Când însă se afla în mediul său 


natural reacţiona doar la cutremurele naturale: 
După ce s-a observat acest comportament al somnului japonez, s-a luat 
decizia creşterii sale în cadrul centrelor de observaţii seismologice pe post de 


seismograf viu. Nici un cercetător - tocmai pentru a se vădi o dată în plus 
micimea omului - nu a putut explica acest fenomen admirabil: 


Intr-o oarecare măsură şi câinii pot avertiza asupra iminenţei unor 
cutremure. De asemenea şi porumbeii, cum vom vedea mai jos, şi mreana din 


apele greceşti. Mreana, care este socotită a fi cel mai mare şi cel mai urât peşte 


de apă dulce, simte când se apropie un cutremur şi se vâră imediat în gaura sa. 

Apoi începe să facă cercuri în apă, de parcă şi-ar fi pierdut minţile, în felul acesta 
îi înştiinţează şi pe ceilalți peşti şi pe pescari despre răul iminent! 

Să ne întoarcem acum în lumea înaripatelor. La început vom observa o 
pasăre mică numită «porcăraşul-de-aur». Aceasta poate zbura din Noua Scoţie 


până în America de Sud, ceea ce înseamnă că poate străbate o distanţă de aproape 
4.000 de kilometri peste Oceanul Atlantic, fără a face nici o oprire. 


De fiecare dată când vine vremea migrării porcăraşilor de aur, în fiecare 
an, stolurile urmează acelaşi traseu, străbătând de fiecare dată aceleaşi căi ne- 


văzute. Felul în care zboară ne uimeşte datorită exactităţii sale: 

Oamenii de ştiinţă se întreabă: Cum reuşesc să ţină minte fără greşeală acelaşi 
traseu aerian? Ce tainice organe de orientare au aceste păsări? In cele din urmă îşi 
mărturisesc neputinţa de a cerceta acest uluitor sistem de zbor. Speră totuşi ca, 
măcar în viitor, să poată răspunde acestor întrebări. 


De lucruri uimitoare sunt în stare şi porumbeii. Aceste păsări au un simţ 
necunoscut care le ajută să se poată orienta chiar şi în cele mai grele condiţii. 
Oricum s-ar îndepărta de cuib, reuşesc mereu să găsească drumul de întoarcere. 


„Au de asemenea o capacitate de orientare nemaiintâhită la nici o altă vieţui- 
toare. 


Această capacitate a fost remarcată încă din antichitate când porumbeii 
erau folosiţi pentru transmiterea mesajelor. Vechii egipteni, fenicieni, asirieni şi 


perşi... trimiteau veşti de pe câmpurile de luptă prin intermediul porumbeilor. Şi 
romanii îi foloseau. E ştiut faptul că, în vremea lui lulius Cezar, exista un serviciu 


de poştă cu ajutorul porumbeilor. Porumbeii au fost folosiţi destul de mult 
până în perioada războaielor mondiale. 
S-a observat corect că primii care au folosit busola pentru a găsi drumul de 


întoarcere au fost nu navigatorii chinezi din antichitate, ci porumbeii! 
Pentru lămurirea acestei taine au fost elaborate numeroase şi felurite teorii! 
Una dintre acestea susţine că porumbeii se folosesc de capacitatea pe care o 
au de a percepe sunete de frecvenţă foarte joasă, de la distanţe foarte mari. Astfel 


îşi localizează sonor drumul spre cuib, ascultând sunetul specific al unui 


izvor sau al vântului ce adie pe dealul de lângă cuib etc. Acest sunet funcţio- 
nează ca un far. 
Să menţionăm şi faptul că porumbeii au şi capacitatea de a prevesti 


cutremurele, cu săptămâni înainte, capacitate ce se explică în acelaşi fel. Când 
urmează să se producă un cutremur, încep primele mişcări telurice, care provoacă 


mici unde, adică nişte sunete de foarte joasă frecvenţă. Receptându-le cu 


uşurinţă, porumbeii pot prevesti cutremurele: 

Conform unei alte teorii, capacitatea lor de oriemare se datorează 
mirosului. Cercetări în acest domeniu au fost făcute la Universitatea italiană din 
Pisa . 

Faptul că porumbeii reuşesc să-şi găsească drumul chiar şi pe timp 
înnourat, a condus la ideea că sunt ajutaţi de câmpul magnetic al pământului: 

S-a mai crezut şi că au în cap un fel de busolă cu un fel de hartă 


geomagnetică. De asemenea s-a susţinut că au în carne cristale de magnetit, 
o substanţă cu proprietăţi magnetice ca aceea folosită de primii navigatori. 


m anii 1970 oamenii de ştiinţă de la Universitatea din New York au 
descoperit în craniul porumbelului un fragment foarte mic de ţesut bogat în 


magnetit, ţesut pe care l-au socotit a fi un fel de detector de câmp 
magnetic: 

S-a mai observat şi faptul că porumbeii ce au zburat în zone unde au avut 
loc mici modificări ale câmpului magnetic al pământului, aveau probleme de 


orientare, chiar şi când cerul era senin: Plasând nişte magneţi pe cuib, 
cercetătorii au constatat că, dacă mai era şi vreme înnorată, porumbeii îşi 
pierdeau simţul orientării. Dacă însă afară era senin, nu aveau nici o problemă. 
Aceasta demonstrează faptul că magnetismul joacă un rol important în zborul 


porumbeilor, fără a avea însă o semnificaţie hotărâtoare - 

O altă idee ce are destui susţinători este aceea că soarele îi ajută foarte mult 
în orientare, porumbeii observând deplasarea soarelui din timpul zilei şi poziţia 
sa la amiază. Se orientează apoi, comparând înălţimea la care se află soarele Ia 
amiază cu aceea a cuibului. Dacă înălţimea la care se află soarele la prânz în 


punctul de pornire (pentru a se întoarce la cuib) este mai mică decât aceea a 
cuibului său, atunci acesta trebuie să se afle la nord (de exemplu, dacă porum- 
belul porneşte din Egipt, cuibul său este în Grecia). 

Faptul că soarele este folosit ca o busolă şi ca sursă de informaţii nu poate 
fi contestat dar, după cum au demonstrat diferite experimente, această teorie nu 
explică toate situaţiile, fiind socotită insuficientă. 


Alte experimente au demonstrat că porumbeii percep schimbări şi 


scăderi foarte mici ale presiunii atmosferice, putând să simtă când mercurul 
coboară sub 0,07 miimi. De asemenea s-a susținut faptul că Văd anumite semnale 
luminoase, imperceptibile ochiului uman şi că disting modificările provocate de 
lumina solară polarizată de nori. 

O altă teorie, de dată mai recentă, consideră că această capacitate de 
orientare a porumbeilor este legată de utilizarea unui «radar ceresc». S-a 

descoperit faptul că pot localiza luna la lumina zilei, folosind-o ca semn de 
referinţă în timpul zborului. Aceasta arată faptul că au un radar sau un ceas tainic. 
Unii biologi au luat porumbei, i-au dus în regiuni îndepărtate şi 


necunoscute, dându-le apoi drumul. Astfel au observat că porumbeii nu urmau 
traseul care ducea direct la cuib. In prima fază a zborului o apucau într-o direcție 
greşită, în zilele următoare ceilalți porumbei eliberaţi corectau greşeala inițială. 


Aproape în a treizecea zi - adică atât cât îi trebuie lunii pentru a face un 


tur în jurul pământului - nu mai exista nici o greşeală în traseul de zbor. Dacă 
însă după aproape treizeci de zile, ar fi dat drumul altor porumbei din acelaşi stol, 


ar fi început acelaşi cerc, cu mari deviații care ar fi fost corectate mai târziu: 
Cercetătorii care au făcut această descoperire nu au lămurit însă pe deplin 


acest subiect. Nu s-a găsit răspuns întrebării dacă păsările simt câmpul gravi- 
tațional slab al lunii sau dacă are loc un proces hormonal, adică dacă intervine un 
mecanism hormonal. 


Tainice rămân funcțiunile prin care se realizează găsirea traseului cu 
ajutorul lunii! Toate aceste fenomene sunt uluitoare! 


Cum să nu le admire omul, cugetând la toate aceste simţuri uimitoare pe 
care le au porumbeii?! Aceste păsări pot auzi sunete de joasă frecvenţă, pot 


percepe mici schimbări ale presiunii atmosferice, pot vedea unde luminoase 


care nouă ne sunt invizibile, pot folosi înălțimea la care se află soarele şi câmpul 
magnetic al pământului, se pot orienta după poziția lunii şi pot pune în funcțiune 
atâtea sisteme de orientare! 

Şi cine ştie ce surprize ne rezervă în viitor cercetările oamenilor de ştiinţă? 


Cugetătorul creştin care îşi lasă gândul să cutreiere liber pe paginile 
Sfintelor Scripturi, va constata că porumbelul este deosebit de apreciat: II 
întâlnim în istoria lui Noe, Psalmii lui David şi cântările lui Solomon, în 
cuvintele lui Hristos - «fiţi blânzi ca porumbeii» - şi mai ales în evenimentul 
Botezului, unde a treia persoană a Dumnezeirii, Sfântul Duh, se arată în chip de 


porumbel. Prin urmare, această binecuvântată şi sfântă pasăre merita să fie în 
mod deosebit îndrăgită şi covârşită de numeroase şi felurite daruri. 


m general, observarea şi cugetarea asupra capacităţilor porumbeilor ce 
rămân ascunse chiar şi celor mai înţelepţi oameni de ştiinţă, precum şi toate 
celelalte lucruri tainice şi neînţelese pe care le-am prezentat în acest capitol 
despre ţestoasele marine, somoni, anghile, somni japonezi, porcăraşi de aur, ne 


deschid câteva ferestre prin care putem privi măreţul şi fermecătorul cer, cerul 

necercetatei, adâncii şi neîntrecutei înțelepciuni a Necercetatului Creator: 


Addendă teologică 


Pentru cel ce doreşte să-şi păstreze intactă sensibilitatea duhovnicească, 
măreţia creaţiei devine o cale de acces către profunzimile teologiei. De aceea, 


epilogul acestei cărţi va avea o nuanţă teologică, punându-ne în legătură cu 
experienţele marilor teologi ai Bisericii Ortodoxe. Poate pe unii îi ameţesc 
înălțimile teologiei, dar proorocul pe toţi îi îndeamnă deopotrivă «Veniţi să ne 
suim în muntele Domnului!». 

Dumnezeul revelaţiei creştine nu are caracter static, ci este veşnic în 
lucrare şi în mişcare. 


Existenţa a Trei Persoane într-o singură Fiinţă Dumnezeiască îngăduie 
dezvoltarea unei relaţii de iubire. «Dumnezeu este iubire», după cum arată Noul 
Testament. lar această negrăită şi veşnică mişcare şi bogăţie, adică această flacără 


a iubirii dumnezeieşti, se revarsă în exterior, având drept rezultat crearea lumii. 
Astfel Dumnezeu, fie-ne îngăduită formularea, iese în afara Sa («iese în afara Sa 
din prea multa bunătate»). 


Prin crearea lumii, dimpreună cu cele necreate dobândim şi realităţi 


create. Necreaţi sunt Tatăl, Fiul şi Sfântul Duh. Creați sunt îngerii, oamenii, 
animalele, plantele, materia anorganică. Primele se mişcă în afara timpului şi a 

spaţiului. Celelalte sunt închise însă în limite temporale şi spaţiale. Tatăl în 
afara de timp şi fără de început naşte din Fiinţa Sa pe Fiul şi tot în afară de timp şi 


fără de început purcede pe Sfântul Duh: Lumea însă nu provine din Fiinţa Sa, 
ci din voinţa şi din energia lui Dumnezeu, mai precis din voinţa comună şi unică a 
Dumnezeului Treimic. 

Din momentul în care Dumnezeu a creat lumea, El nu a simţit altfel, din 


motiv că a dobândit noua calitate de Creator: In ce-L priveşte pe 


Dumnezeu, nimic nu // surprinde. Şi înainte de crearea lumii, pentru El era ca şi 
cum [aceasta] ar fi existat deja. La El nu există trecut şi viitor, nici lucruri trecute 


sau viitoare, ci toate sunt un prezent atemporal şi veşnic. Referitor la aceasta 
marele mistic grec Simeon Noul Teolog notează: «Căci toate au preexistat la El şi 
în El; ca cei ce încă nu s-au născut [să nu fie socotiți] ca nefiind, ci ca deja născuţi 


la Dumnezeu» (Cuvântul Etic 1): 

Deşi Dumnezeu este insesizabil după Fiinţă, El este sesizabil după 
energiile Sale. De vreme ce Dumnezeu în afară de timp a creat lumea «în timp» şi 
dimpreună cu timpul, prin energiile Sale, putem descoperi în această lume 
manifestările Dumnezeieşti şi astfel putem înainta spre cunoaşterea lui 


Dumnezeu: 

Deşi, după Fiinţă, în Dumnezeu există o energie unică şi simplă, totuşi 
aceasta se împarte în chip tainic în mai multe [energii]. Este vorba, prin urmare, 
de o împărțire neîmpărțită. «Se împarte neîmpărțit», în toate făpturile distingem 
energia voitoare şi dătătoare de fiinţă. La unele distingem şi energia dătătoare de 
viaţă, iar la altele pe cea înţelepţitoare sau îndumnezeitoare. 


Adică nu sunt părtaşe toate fiinţele în egală măsură la Dumnezeire. 
Aceasta însă nu înseamnă că Dumnezeu se împarte, de vreme ce în fiecare 
energie a Sa este prezent întreg. Ci, cu fiecare energie a Sa se împărtăşeşte întreg 
şi este numit întreg de fiecare energie a Sa. La Dumnezeu nu există parte şi întreg. 
Desigur, această împărțire neîmpărțită nu poate fi înţeleasă de intelectul nostru 
limitat şi zidit. Dacă L-am fi putut pricepe deplin pe Dumnezeu, am fi fost şi noi 
dumnezei. 

Nenumăratele creaţii în care acţionează puterile creatoare, purtătoare de 
grijă, unite, de frumuseţe  dătătoare, binefăcătoare, înţelepţitoare şi 


îndumnezeitoare şi atâtea alte puteri ale lui Dumnezeu «// propovăduiesc pe 
Creatorul mai strălucit decât prin trâmbiţe» (loan Hrisostom). Toate cele zidite 
devin propovăduitori înflăcărați care aduc laudă Făcătorului lor. Devin, ca să 


folosesc o expresie a Sfântului Grigorie Teologul, «lăudători tăcuţi ai măreției 
creaţiei şi propovăduitori răsunători». Deşi sunt lipsite de grai omenesc cele 


zidite ÍI laudă cu măreție pe Marele Creator. După Grigorie de Nyssa, 

«înţelepciunea văzută în cele zidite, cuvânt este, deşi nearticulat». lar urechile 


curate pricep aceste sfinte cuvinte: 


In creaţie au fost răspândite oglinzi tainice, ca să oglindească negrăitele şi 
infinitele măreţii ale Marelui împărat şi ca să facă accesibil, perceptibil şi vizibil 
ceea ce este inaccesibil, imperceptibil şi nevăzut. 

Mintea omenească, privind faptele măreţe ale lumii pline de minunată 
armonie, tresaltă de bucurie dumnezeiască. Conform învăţăturii teologilor noştri, 
mintea neîntinată găseşte desfătare duhovnicească în studiul zidirii. 


Sfântul Nicodim Aghioritul a scris: „Mare desfătare aduc minţii cuvintele 
zidirii, fiindcă cel ce vede dintr-o privire întreaga zidire inteligibilă şi sensibilă... 


cugetând că Dumnezeu le-a creat din neființă, aducându-le la fiinţă cu un 


singur cuvânt al Său... se minunează şi se miră cum le-a zidit printr-o singură 
voire a Sa... Deopotrivă cu această uimire si admiraţie, mintea se bucură cu o 


nemăsurată bucurie, că // are ca Dumnezeu şi Stăpân pe Acesta care a tăcut cu 
atâta uşurinţă aceste lucruri frumoase, înțelepte şi minunate. Şi e îndemnat să 
spună şi el dimpreună cu David către Dumnezeu: «Te voi lăuda, că sunt o 


faptură aşa de minunată. Minunate sunt lucrurile Tale şi sufletul meu le cunoaşte 
foarte» " (Manual de sfaturi). 


Înțeleptul Aghiorit a vorbit despre cuvintele celor zidite ca loc al desfătării 
duhovniceşti. In textele patristice mai des întâlnită este expresia cuvintele făp- 
turilor. Tot astfel se vorbeşte despre cuvintele duhovniceşti ale făpturilor, 
cuvintele zidirii, cuvintele lui Dumnezeu, contemplarea zidirii, contemplarea 


firească etc: 


Oare ce înţeleg teologii noştri prin acestea? Ce sunt cuvintele făpturilor? 
Oricum acest subiect este anevoie de lămurit. Pentru a-l aborda trebuie să vorbim 


mai întâi despre Cuvântul (cu majusculă). 

Cuvântul este a doua persoană a Dumnezeirii Treimice. Fiul Unul-Născut 
şi Cuvântul lui Dumnezeu: Conform Sfântului loan Teologul «fa început 
a fost Cuvântul...». Ce trebuie să înţelegem aici prin Cuvânt? 

Cuvântul are aici trei înţelesuri. Primul înţeles este acela de cauză. Cauză din 
care s-au ivit toate, de vreme ce «toate prin El s-au făcut». Cauza a toate câte 


sunt. Al doilea înţeles este acela de rațiune, ca Raţiune supremă şi înţelepciune. 
Chiar şi în Vechiul Testament Fiul este caracterizat ca înţelepciunea lui 
Dumnezeu, înţelepciune personală şi ipostatică (vezi capitolul 8 de la Pilde: 


100 


«..când El a aşezat temeliile pământului: Atunci eu eram alături de EI, 
veselindu-mă în fiecare zi...» . Al treilea înţeles este acela de cuvânt, de vreme ce 
prin El grăieşte Tatăl, vestindu-Şi voia, lucru pe care îl arată şi Proorocul Isaia, 


folosind expresia «inger de mare sfat»: 

In chip minunat în textele teologice cuvintele fiinţelor coincid ca sens şi ca 
înţeles. Ele apar ca asemănătoare în trei sensuri. Ca şi cauze care au creat 
făpturile, aceste cuvinte constituie baza fiinţei întregii zidiri. Cuvintele alcătuiesc 
fiinţa zidită. Ca sensuri raționale şi înțelepte care se ascund în zidire, căreia îi dau 
un sens, un înţeles. Ca voci şi cuvinte care propovăduiesc măreția Dumnezeiască. 
Cu alte cuvinte, conform concepției teologice, cuvintele fiinţelor constituie 


energii, puteri şi manifestări ale Cuvântului (ale Logosului): 

Aşadar, sub învelișul exterior al zidirii, dar şi în interiorul acesteia, există şi 
lucrează razele Soarelui inteligibil, adică ale lui Hristos. De altminteri, de aceea şi 
Apostolul subliniază: «Toate prin El şi de la El au fost zidite... şi toate în El 


există». Zidirea lumii prin El. Alcătuirea lumii în El. înțelesurile sunt însemnate 
şi pline de profunzime. Fiul lui Dumnezeu creează, conduce şi menţine totul, 


«purtându-le pe toate prin cuvântul puterii Sale». El constituie deci puterea 
lor alcătuitoare şi conţinătoare, «în El se tine ipostasul tuturor» (loan Hrisostom). 


Și toate grăiesc despre El, ascultă de El, // slujesc şi // slăvesc. Toate privesc spre 
EI, ca spre țelul lor suprem, de vreme ce «toate în El există». Toate încearcă, cu 
suspine tăcute, să se unească cu El. Ei este, conform Apocalipsei lui loan, Alfa şi 


Omega zidirii: 

După învăţătura teologilor mistici ai Bisericii noastre şi, mai ales, a 
Sfântului Maxim Mărturisitorul (Despre diferite aporii, P.G. 91, 1285-1288) 
toată lumea zidită constituie un fel de întrupare a Cuvântului (a Logosului). (Să 
menţionăm că există încă o întrupare tainică a Acestui Cuvânt, în textul 


Sfintei Scripturi: De aceea, atât Scriptura, cât şi zidirea ascund sub un 
înveliş măreţia lui Hristos. Teologii consideră că între Biblie şi creaţie există o 


relaţie foarte strânsă. După cum scrie Sfântul Nicodim Aghioritul, «zidirea 

este explicarea Scripturii, iar Scriptura [este explicarea] zidirii»): 
Privind lumea din această perspectivă, putem căuta înlăuntrul ei Cuvântul 

ascuns, Logosul care «Se ascunde,  văzându-Se, şi Se vede, 


ascunzându-Se» (Sfântul Maxim). Aceasta însă presupune o minte curățată 
de tulburarea patimilor. Doar mintea curată poate deveni contemplativă, astfel 


încât să i se arate transparent veşmântul zidirii spre a putea vedea limpede 

cuvintele fiinţelor, adică darurile şi manifestările Cuvântului lui Dumnezeu: 


După cum scria tot Sfântul Maxim Mărturisitorul: 


«e precum noua Cuvântul ni S-a ASCUNS 
prin cuvintele ființelor în chip tainic, 
tot astfel ni se arată prin fiecare dintre cele văzute 
ca prin nişte litere» 


(Despre felurite aporii) 


Toate acestea țin de «contemplarea zidirii», despre care vorbesc atât de 
des părinții neptici . Toți cei trăitori în contemplare înțeleg că lumea zidită cu- 
prinde în ea o putere ce o atrage spre unirea cu Hristos. 


Astfel, întreaga zidire, într-un sens mai larg, poate fi înțeleasă, într-un 
fel mistic, ca Biserică a lui Hristos. Să nu se scandalizeze nimeni de ceea ce am 
spus. Limitele Bisericii cu greu pot fi stabilite riguros. Pe de o parte, Biserica are 
limite, pe de alta însă, nu are. Fiecare dintre aceste afirmații este adevărată. Toți 
credincioşii uniți prin credință şi prin Sfintele Taine în Trupul lui Hristos, 
constituie Biserica. Acest lucru este adevărat. Insă şi întreaga lume zidită tot 
Biserică este. Şi acest lucru este adevărat. Aici este vorba despre o taină de care 


mintea omului se apropie anevoie: 
De vreme ce energiile lui Hristos străbat, brăzdează şi cuprind zidirea, 


dându-i totodată viaţă, o putem simţi (zidirea) ca Biserică. De altminteri şi soarta 


ei în veacul ce va să fie merge împreună cu Biserica, mireasa Mielului, fiindcă 
şi ea se va schimba Ia faţă, va deveni nestricăcioasă şi va fi străbătută de strălu- 
citoarea Sa slavă, de vreme ce «pentru El s-a făcut», de vreme ce spre El se 
îndreaptă, ca spre țelul său ultim. Apostolul Pavel spune că «făptura însăşi se va 
izbăvi din robia stricăciunii, ca să se bucure de libertatea măririi fiilor lui 
Dumnezeu». 


Când pe Tabor s-a ivit pentru puţin timp împărăţia ce va să fie, 
«frumuseţea veacului ce va să fie» (Grigorie Palama72), s-au umplut de lumină şi 
trupul, dar şi veşmintele lui Hristos. Trupul şi veșmintele reprezintă lumea creată. 
Aceasta dovedeşte că toată făptura este menită să fie părtaşă la paradisiacă şi 


nezidita slavă a lui Hristos. 

Materialiştii îi acuză pe creştini că dispreţuiesc materia. Aceasta este cea 
mai mare răstălmăcire. Creştinismul nu acceptă faptul că trupul omului, materia, 
lumea materială ar fi ceva rău. De altminteri harul se transmite prin elemente 


materiale care se sfinţesc (ulei, apă, pune, vin): 

Materialiştii socotesc că, îndată ce murim, trupul material se descompune 
şi dispare. De asemenea ei cred că ne îndreptăm spre dispariţie şi aneantizare. 
Pentru creştin însă există şi după moarte «căi ale vieţii» («Cunoscute mi-ai făcut 
mie căile vieţii», spune psalmistul). Există viitoarea nestricăciune a trupurilor 
(pentru a putea crede acest lucru, Dumnezeu îngăduie ca multe dintre trupurile 
sfinților să se păstreze şi în veacul acesta nestricate, mlădioase şi pline de har fă- 


cător de minuni). Există viitoarea slavă a trupurilor şi a întregii zidiri. Când 


textele sfinte vorbesc despre un pământ nou şi despre ceruri noi, înţeleg prin 
aceasta viitoarea schimbare şi slăvită îndumnezeire a întregii lumi zidite. 


Când ochii sufletului ne sunt luminaţi de razele teologiei, flecare privire 
a făpturilor echivalează cu privirea slavei lui Dumnezeu. Simţim toată creația «ca 


pe o carte scrisă, ce descrie slava lui Dumnezeu» (Sfântul Vasile cel Mare). 
Simţim că întreaga lume străluceşte şi reflectă slava dumnezeiască, cea fără de 
început şi fără de sfârşit. Astfel putem 
trăi o altminteri ignorată dimensiune a 
vieţii creştine, anume cea doxologică, 
care face ca existența noastră să fie 
asemenea celei a îngerilor. 

Acest duh străbate şi o rugăciune 
a Utreniei care spune: «Dumnezeule... 
primeşte doxologia noastră, cea după 
putere, împreună cu a tuturor făpturilor 
Tale... şi toată suflarea şi făptura laudă 
slava Ta cea neajunsă...». 

Cei care avem corzi duhovniceşti 
sensibile să lăsăm «teologia firească» să compună pe ele melodii îngereşti, ca 
cele ale celor trei tineri. In cuptorul apostaziei şi al răutății contemporane, ca ei în 


«cuptorul de foc» să cântăm cântarea: 
«Lăudat şi preamărit este numele Tău în veci. Binecuvântaţi toate lucrurile 
Domnului pe Domnul; lăudaţi-L şi-L preaînălțaţi pe El în veci». 

